title: মাহমুদুল হক

text: মাহমুদুল হকের শিক্ষক ছিলেন কথাশিল্পী শহীদ সাবের। তাঁর প্রত্যক্ষ প্রেরণায় তিনি সাহিত্যের সাথে যুক্ত হন এবং প্রথমে ‘অগ্রগামী’ নামে একটি সাহিত্য পত্রিকা প্রকাশ করেন। পত্রিকাটির মাত্র ৩টি সংখ্যা প্রকাশিত হয়েছিল। মাহমুদুল হক যখন সপ্তম শ্রেণীর ছাত্র তখন ‘রেড হর্নেট’ (১৯৫৪) ডিটেকটিভ উপন্যাস রচনা করেন। এ সময় তিনি ‘অরণ্য বাসর’ ও ‘আমি সম্রাট’ নামি দুটি রোমাঞ্চধর্মী উপন্যাসও লিখেছিলেন। তবে তিনি ১৯৮৪ সালের পর আর লেখালেখি করেন নি।


title: মাহমুদুল হক

text: উপন্যাস


title: মাহমুদুল হক

text: শিশুতোষ উপন্যাস


title: মাহমুদুল হক

text: গল্পগ্রন্থ


title: মাহমুদুল হক

text: অন্যান্য


title: তত্ত্ববোধিনী পত্রিকা

text: তত্ত্ববোধিনী পত্রিকা ছিল ব্রাহ্মসমাজের তত্ত্ববোধিনী সভার মুখপত্র। ব্রাহ্মধর্মের প্রচার এবং তত্ত্ববোধিনী সভার সভ্যদের মধ্যে নিয়মিত যোগাযোগ রক্ষার উদ্দেশ্যে ১৮৪৩ সালের ১৬ আগস্ট (১ ভাদ্র, ১৭৬৫ শক) অক্ষয়কুমার দত্তের সম্পাদনায় তত্ত্ববোধিনী পত্রিকা প্রথম প্রকাশিত হয়। এর সার্বিক তত্ত্বাবধানে ছিলেন দেবেন্দ্রনাথ ঠাকুর । উনিশ শতকের শ্রেষ্ঠ গদ্যলেখক ঈশ্বরচন্দ্র বিদ্যাসাগর, রাজনারায়ণ বসু, দ্বিজেন্দ্রনাথ ঠাকুর প্রমুখ এ পত্রিকায় নিয়মিত লিখতেন এবং তাঁদের লেখার মাধ্যমে তখন বাংলা ভাষা ও সাহিত্যে এক নবযুগের সূচনা হয়। এর লেখক ও পৃষ্ঠপোষক সকলেই ছিলেন সংস্কারপন্থী। বেদান্ত-প্রতিপাদ্য ব্রহ্মবিদ্যার প্রচার পত্রিকার মুখ্য উদ্দেশ্য হলেও জ্ঞানবিজ্ঞান, ইতিহাস, সাহিত্য, ধর্ম, রাজনীতি, অর্থনীতি, সমাজতত্ত্ব এবং দর্শনবিষয়ক মূল্যবান রচনাও এতে প্রকাশিত হতো। আন্তর্জাতিক বাণিজ্যে বাঙালিদের অংশগ্রহণ এবং রাজনৈতিক স্বাধীনতালাভের উপযুক্ত করে নিজেদের গঠন করার আহ্বান জানিয়ে এ পত্রিকায় লেখা প্রকাশিত হতো। এভাবে তখনকার বাংলার সংস্কৃতি ও সভ্যতার উন্নতিতে এ পত্রিকা বিশেষ অবদান রাখে।


title: তত্ত্ববোধিনী পত্রিকা

text: ব্রাহ্মধর্ম আন্দোলনের বার্তাবহ হিসেবে তত্ত্ববোধিনী পত্রিকা তখন গুরুত্বপূর্ণ ভূমিকা পালন করে। পূর্ববঙ্গে ব্রাহ্মধর্মের প্রচার মূলত তত্ত্ববোধিনী পত্রিকার মাধ্যমেই হয়েছে। ঢাকায় ব্রাহ্মসমাজ গঠনের প্রধান উদ্যোক্তা ব্রজসুন্দর মিত্র এই পত্রিকা পড়েই ব্রাহ্মসমাজের প্রতি আকৃষ্ট হন এবং ঢাকাতে ব্রাহ্মসমাজ গঠনের উদ্যোগ গ্রহণ করেন। এভাবে তখনকার দিনে অনুন্নত যোগাযোগ ব্যবস্থা এবং কর্মীর স্বল্পতার কারণে ব্রাহ্মসমাজের কাজে তত্ত্ববোধিনী পত্রিকা বিশেষ সহযোগীর ভূমিকা পালন করে।


title: তত্ত্ববোধিনী পত্রিকা

text: দেবেন্দ্রনাথের ইচ্ছে ছিল পত্রিকাকে বিশুদ্ধ ধর্মচর্চার মধ্যে সীমাবদ্ধ রাখা, কিন্তু অক্ষয়কুমার চাইতেন বিজ্ঞান ও জড়বাদী চিন্তার সঙ্গে যুক্ত হতে এবং শেষ পর্যন্ত তা-ই হয়েছে। অক্ষয়কুমারের সম্পাদনায় তত্ত্ববোধিনীতে তাঁর নিজের এবং অন্যান্যদের যেসব যুক্তি ও বিজ্ঞাননির্ভর লেখা প্রকাশিত হতো, তার ফলে বাংলা সংবাদপত্রের মর্যাদা বৃদ্ধি পেয়েছিল। পাশ্চাত্য শিক্ষায় শিক্ষিত যেসকল বুদ্ধিজীবী তখন নিম্নমানের বলে বাংলা পত্রিকা পড়তেন না, বিষয়বস্তুর গাম্ভীর্য এবং প্রকাশনার মানের কারণে তত্ত্ববোধিনী তখন তাঁদেরও দৃষ্টি আকর্ষণ করে। তত্ত্ববোধিনীতে প্রকাশিত প্রবন্ধগুলি তখন নির্বাচিত হতো পেপার কমিটির মনোনয়নের মাধ্যমে। এই কমিটির সদস্যরা ছিলেন ঈশ্বরচন্দ্র বিদ্যাসাগর, রাজেন্দ্রলাল মিত্র, দেবেন্দ্রনাথ ঠাকুর, রাজনারায়ণ বসু, আনন্দকৃষ্ণ বসু, শ্রীধর ন্যায়রত্ন, আনন্দচন্দ্র বেদান্তবাগীশ, প্রসন্নকুমার সর্বাধিকারী, রাধাপ্রসাদ রায়, শ্যামাচরণ মুখোপাধ্যায়, অক্ষয়কুমার দত্ত প্রমুখ। কমিটির অন্যতম সদস্য রামমোহনের পুত্র রাধাপ্রসাদ রায় এই পত্রিকাকে একটি মুদ্রণযন্ত্র দান করেছিলেন। ১৮৫৯ সালে তত্ত্ববোধিনী সভা উঠে গেলে উক্ত পেপার কমিটিও রহিত হয়ে যায় এবং পত্রিকা পরিচালনার ভার পড়ে কলকাতার ব্রাহ্মসমাজের ওপর।


title: তত্ত্ববোধিনী পত্রিকা

text: তত্ত্ববোধিনী পত্রিকা ১৯৩২ সাল পর্যন্ত প্রকাশিত হয়েছে। অক্ষয়কুমারের পরে বিভিন্ন সময়ে এর সম্পাদনার দায়িত্ব পালন করেন নবীনচন্দ্র বন্দ্যোপাধ্যায়, সত্যেন্দ্রনাথ ঠাকুর, অযোধ্যানাথ পাকড়াশী, হেমচন্দ্র বিদ্যারত্ন, দ্বিজেন্দ্রনাথ ঠাকুর, রবীন্দ্রনাথ ঠাকুর ও ক্ষিতীন্দ্রনাথ ঠাকুর।


title: তত্ত্ববোধিনী সভা

text: তত্ত্ববোধিনী সভা হল ব্রাহ্মধর্ম প্রচারের উদ্দেশ্যে প্রতিষ্ঠিত একটি সমিতি। রামমোহন রায়ের মৃত্যুর পর ব্রাহ্ম সমাজ ক্রমশ দুর্বল হয়ে পড়লে দেবেন্দ্রনাথ ঠাকুর একে পুনরুজ্জীবিত করেন এবং এর প্রচার ও প্রসারের উদ্দেশ্যে তিনি ১৮৩৯ সালের ৬ অক্টোবর "তত্ত্বরঞ্জিনী সভা" প্রতিষ্ঠা করেন। পরবর্তীতে রামচন্দ্র বিদ্যাবাগীশ এই সভার দ্বিতীয় অধিবেশনে সভার নতুন নামকরণ করেন তত্ত্ববোধিনী সভা। সকল হিন্দুশাস্ত্রের নিগূঢ তত্ত্ব এবং বেদান্ত-প্রতিপাদ্য ব্রহ্মবিদ্যার প্রচার ছিল এ মুখ্য উদ্দেশ্য। ১৮৪২ সালে তত্ত্ববোধিনী সভা ও ব্রাহ্মসমাজ সমম্বিত হয় এবং তত্ত্ববোধিনী সভা ব্রাহ্মসমাজ পরিচালনা ও ব্রাহ্মধর্ম প্রচারের দায়িত্ব গ্রহণ করে। এ সভা তখন ভারতীয় জনগণকে খ্রিষ্টধর্মে দীক্ষা দেওয়ার বিরুদ্ধে ব্যাপক আন্দোলন গড়ে তোলে।


title: তত্ত্ববোধিনী সভা

text: ব্রাহ্মধর্ম প্রচারকল্পে তত্ত্ববোধিনী সভা তিনটি পন্থা অবলম্বন করে: তত্ত্ববোধিনী পাঠশালা স্থাপন, তত্ত্ববোধিনী পত্রিকা ও গ্রন্থপ্রকাশ এবং বেদান্ত-প্রতিপাদ্য ব্রাহ্মধর্মের প্রচারকল্পে তরুণ পণ্ডিতদের দ্বারা বেদাদি শাস্ত্রগ্রন্থের অধ্যয়ন ও সংগ্রহ। প্রথম পর্যায়ে বংশবাটী গ্রামে একটি পাঠশালা প্রতিষ্ঠিত হয়। সেখানে বাংলা ও বাংলার মাধ্যমে সংস্কৃত ও ইংরেজি ভাষার অধ্যয়ন এবং ধর্মগ্রন্থাদি পঠনপাঠনের ব্যবস্থা করা হয়। ১৮৪৩ সালে পাঠশালাটি হুগলির ববাঁশবেড়িয়ায় স্থানান্তরিত হয়। এ বছরেরই ১৬ আগস্ট সভার দ্বিতীয় পর্যায়ের কাজ শুরু হয়। এদিন অক্ষয়কুমার দত্তের সম্পাদনায় প্রকাশিত হয় তত্ত্ববোধিনী সভার মুখপত্র তত্ত্ববোধিনী পত্রিকা । এ সময় হতে ব্রাহ্মধর্ম বিষয়ক পুস্তকাদিও প্রকাশিত হতে থাকে। সভার তৃতীয় পর্যায়ের কাজ শুরু হয় ১৮৪৫ সাল থেকে। এ সময় চতুর্বেদ অধ্যয়নের জন্য আনন্দচন্দ্র বিদ্যাবাগীশসহ চারজন ছাত্রকে বারাণসীতে পাঠানো হয়।


title: তত্ত্ববোধিনী সভা

text: তত্ত্ববোধিনী সভা ব্রাহ্মধর্মের প্রচার ছাড়াও বাঙালিদের আধুনিক শিক্ষা, সংস্কৃতি ও সাহিত্য বিষয়ে জ্ঞানদানের উদ্যোগ গ্রহণ করে। তাঁদের ধর্ম আন্দোলনেও যুক্তিনির্ভর পরিশীলিত মানসিকতার প্রকাশ ঘটে। এসব কারণে ঈশ্বরচন্দ্র গুপ্তের মতো রক্ষণশীল এবং ঈশ্বরচন্দ্র বিদ্যাসাগরের মতো আধুনিক মনোভাবাপন্ন ব্যক্তিত্বও তত্ত্ববোধিনী সভার সঙ্গে যুক্ত হন।


title: তত্ত্ববোধিনী সভা

text: এক সময় সভার প্রতিষ্ঠাতা দেবেন্দ্রনাথের ধর্মমতের পরিবর্তন ঘটে এবং তাঁর সঙ্গে সভার পরিচালকদের অনেক বিষয়ে মতানৈক্য হয়। এর ফলে ১৮৫৯ সালের মে মাসে তত্ত্ববোধিনী সভা উঠে যায় এবং পত্রিকা পরিচালনা ও গ্রন্থাদি প্রকাশনার ভার পড়ে কলকাতা ব্রাহ্মসমাজের ওপর।


title: ব্রিটিশ ইন্ডিয়ান অ্যাসোসিয়েশন

text: ব্রিটিশ ইন্ডিয়ান অ্যাসোসিয়েশন ১৮৫১ সালের ২৯ অক্টোবর কলকাতায় মহর্ষি দেবেন্দ্রনাথ ঠাকুর দ্বারা প্রতিষ্ঠিত হয়। রাজা রাধাকান্ত দেব এর প্রথম সভাপতি এবং প্রথম সম্পাদক ছিলেন দেবেন্দ্রনাথ ঠাকুর । বিশিষ্ট সাংবাদিক কৃষ্ণদাস পাল প্রথমে এর সহকারী সম্পাদক এবং পরে (১৮৭৪-১৮৮৪) সম্পাদক ছিলেন। এই প্রতিষ্ঠানের মূল উদ্দেশ্য ছিল ব্রিটিশ ভারতের জনগণের কল্যাণার্থে আন্দোলন পরিচালনা করা। ১৮৫৩ সালের সনদ আইন-১৮৫৩কে কেন্দ্র করে ভারতবাসীর রাজনৈতিক আন্দোলন ও আশা-আকাঙ্ক্ষা সক্রিয় হয়ে উঠে। নতুন সনদ প্রাপ্তিকে সামনে রেখে ভারতবাসীর অভাব-অভিযোগগুলির প্রতি ইংল্যান্ডের কর্তৃপক্ষের দৃষ্টি আকর্ষণ ও আশু ফল লাভের উদ্দেশ্যে তৎকালীন নেতৃবৃন্দ এই অ্যাসোসিয়েশন প্রতিষ্ঠা করেন। প্রতিষ্ঠার অল্প পরেই অ্যাসোসিয়েশনের পক্ষ থেকে ভারত সংস্কারসম্বন্ধীয় একটি স্মারকলিপি ব্রিটিশ পার্লামেন্টে প্রেরণ করা হয়। স্মারকলিপির প্রধান দাবি ছিল ভারতীয় আইন পরিষদের দুই-তৃতীয়াংশ সদস্য হবেন ভারতীয়। প্রতিষ্ঠালগ্ন হতে এ অ্যাসোসিয়েশন ভারতের শিক্ষা, স্বাস্থ্য, রাজস্ব, পুলিশ, আইনকানুন ও প্রশাসন বিষয়ে ভারতীয়দের বিভিন্ন দাবির প্রতি সরকারের দৃষ্টি আকর্ষণ করে। ব্রিটিশ ইন্ডিয়া অ্যাসোসিয়েশনই সর্বপ্রথম ভারতের বিভিন্ন অঞ্চলের মধ্যে পারস্করিক সহযোগিতার ওপর গুরুত্ব আরোপ করে। প্রায় ২৫ বছর এ সভা জাতির মুখপাত্র হিসেবে কাজ করে। ১৮৭০ সালে সরকার কর্তৃক উচ্চশিক্ষা নিয়ন্ত্রণের ব্যবস্থা প্রবর্তনে এ প্রতিষ্ঠান বাঁধা দেয়।


title: ব্রিটিশ ইন্ডিয়ান অ্যাসোসিয়েশন

text: ব্রিটিশ ইন্ডিয়ান অ্যাসোসিয়েশন প্রধানত উচ্চবিত্ত ও শিক্ষিত শ্রেণীর মিলন ভূমি ছিল এবং তাদের স্বার্থ সংরক্ষণে এর বিশেষ নজর ছিল। ১৮৭৫ ও ১৮৭৬ সালে মধ্যবিত্ত শ্রেণী দ্বারা যথাক্রমে ‘ইন্ডিয়া লীগ’ ও ‘ইন্ডিয়া অ্যাসোসিয়েশন’ প্রতিষ্ঠিত হলে এটি প্রধানত জমিদার শ্রেণীর স্বার্থরক্ষার জন্য বিশেষভাবে সচেষ্ট হয়। ঊনবিংশ শতাব্দীর দ্বিতীয়ার্ধে নবীন শিক্ষিত মধ্যবিত্ত শ্রেণীর অগ্রগতি ও আশা-আকাঙ্ক্ষার সঙ্গে তাল মিলাতে এই প্রতিষ্ঠান ব্যর্থ হয়। যেহেতু উচ্চবিত্ত জমিদারদের দ্বারা পরিচালিত এবং বার্ষিক চাঁদার হার বেশি ছিল, সে জন্য শিক্ষিত বাঙালি কৃষক/রায়ত ও নিম্নবিত্তের সাধারণ মানুষ এ অ্যাসোসিয়েশনকে কখনও নিজেদের আশা-আকাঙ্ক্ষার প্রতীক বলে মনে করে নি। বাংলার মুসলমান সম্প্রদায়ের অধিকাংশই ছিল কৃষক, তাই তারা এই এ্যাসোসিয়েশনের সঙ্গে যুক্ত ছিল না। ১৮৫৬ সালে মুসলমানদের স্বার্থ রক্ষার জন্য কলকাতায় ‘মোহামেডান অ্যাসোসিয়েশন’ গঠিত হয়। অবশ্য ব্রিটিশ ইন্ডিয়ান অ্যাসোসিয়েশন এই নতুন প্রতিষ্ঠানকে স্বাগত জানায়। কলকাতায় ইন্ডিয়ান ন্যাশনাল কনফারেন্স (১৮৮৩ ও ১৮৮৫ সালে) এবং জাতীয় কংগ্রেসের অধিবেশনকালে (১৮৮৬) এই এ্যাসোসিয়েশনের নেতৃবৃন্দ সহযোগিতা করেন।


title: ব্রিটিশ ইন্ডিয়ান অ্যাসোসিয়েশন

text: জমিদার ও অভিজাত শ্রেণীর অনুকূলে এ সংগঠনের কার্যকলাপ থাকা সত্ত্বেও ১৮৫৯ সালের ‘অ্যাক্ট টেন’ এর বিরুদ্ধে নীলকরদের আন্দোলনে এ সংগঠন যোগ দেয় নি, বরং রায়তদের সমর্থন করেছে। নীল চাষের সমস্যা সমাধানকল্পে ১৮৬০ সালে ইংরেজ সরকারকে একটি তদন্ত কমিশন গঠন করতে এ সংগঠন দাবি জানিয়েছে। ১৯৫৪ সালে পশ্চিমবঙ্গে জমিদারি বিলুপ্তির পর এর কার্যক্রম হ্রাস পায়।


title: আলেকজান্ডার ডাফ

text: আলেকজান্ডার ডাফ (জন্ম: ১৫ এপ্রিল,১৮০৬ - মৃত্যু: ১২ ফেব্রুয়ারি,১৮৭৮) প্রেসবাইটেরিয়ান যাজকগোষ্ঠীর অনুসারী স্কটল্যান্ডের নাগরিক। ঔপনিবেশিক ভারত সরকারের শিক্ষামূলক এবং সামাজিক নীতিমালা বিষয়ে তাঁর ব্যাপক প্রভাব ছিল। খ্রিষ্টধর্ম প্রচার সঙ্ঘ ‘কমিটি অব দি জেনারেল অ্যাসেম্বলি অব দি চার্চ অব স্কটল্যান্ড অন ফরেন মিশনস’ আলেকজান্ডার ডাফকে প্রথম ধর্মপ্রচারক হিসেবে বাংলায় প্রেরণ করে।


title: আলেকজান্ডার ডাফ

text: ১৮৩০ সালে আলেকজান্ডার ডাফ কলকাতায় আগমন করেন। এর অব্যবহিত পরেই তিনি তৎকালীন শিক্ষানীতি সংক্রান্ত বিতর্কে জড়িত হন। সিভিলিয়ানদের মধ্যে যারা সরকারি শিক্ষা প্রতিষ্ঠানে ইংরেজি ভাষায় শিক্ষাদানের পক্ষে ছিলেন, আলেকজান্ডার ডাফ তাদের সমর্থন করেন। অন্যদিকে প্রাচ্যদেশীয় ভাষায় প্রাচ্যসভ্যতা সম্পর্কে শিক্ষাদানকে যারা সমর্থন করেন তারা ইংরেজি সমর্থকদের নিকট হেরে যান। ১৮৩৫ সালে সরকার ইংরেজি ভাষায় শিক্ষাদান এবং ইউরোপীয় বিজ্ঞান ও সাহিত্য প্রসারের সিদ্ধান্ত গ্রহণ করে।


title: আলেকজান্ডার ডাফ

text: আলেকজান্ডার ডাফ ১৮৩০ থেকে ১৮৬৩ সাল পর্যন্ত বাংলায় অবস্থান করেন, তবে মাঝে মাঝে অন্যত্রও ছিলেন। বাংলায় বসবাসের সময় তিনি ধর্মপ্রচারের কাজে বিভিন্ন জায়গায় ভ্রমণ করেন এবং অসংখ্য ধর্মপ্রচারণামূলক স্কুল ও দাতব্য প্রতিষ্ঠান স্থাপন করেন। তিনি ১৮৫৭ সালের সিপাহি বিদ্রোহের বিদ্রোহীদের বিরুদ্ধ গৃহীত সরকারের বর্বরোচিত পদক্ষেপের প্রচণ্ড সমালোচনা এবং নীলচাষীদের উপর নিষ্ঠুর নির্যাতনের প্রবল বিরোধিতা করেন। ১৮৫৭ সালে কলকাতা বিশ্ববিদ্যালয় প্রতিষ্ঠা, এর পাঠ্যক্রম প্রণয়ন এবং পরীক্ষা পদ্ধতি প্রবর্তনে তাঁর ভূমিকা ছিল অত্যন্ত সক্রিয়। ১৮৬৩ সাল পর্যন্ত ডাফ বেথুন সোসাইটি র সভাপতির দায়িত্ব পালন করেন। তাঁর রচিত "ইন্ডিয়া অ্যান্ড ইন্ডিয়ান মিশনস" গ্রন্থে খ্রিষ্টধর্ম প্রচার সংক্রান্ত উদ্দীপনা এবং তাঁর সাংগঠনিক দক্ষতার প্রকাশ ঘটেছে। ১৮৪৫ থেকে ১৮৪৯ সাল পর্যন্ত তিনি বিখ্যাত পত্রিকা ক্যালকাটা রিভিউ এর সম্পাদক ছিলেন। ১৮৭৮ সালের ১২ ফেব্রুয়ারি আলেকজান্ডার ডাফ মারা যান।


title: বেরনার্দো বেরতোলুচ্চি

text: বেরনার্দো বেরতোলুচ্চি (; জন্ম ১৬ মার্চ, ১৯৪০ - 26 November 2018) ইতালীয় চলচ্চিত্র পরিচালক ও চিত্রনাট্যকার। তার পরিচালিত উল্লেখযোগ্য চলচ্চিত্রসমূহ হল "দ্য কনফরমিস্ট", "লাস্ট ট্যাঙ্গো ইন প্যারিস", "১৯০০", "দ্য লাস্ট এমপেরর", "দ্য শেল্টারিং স্কাই", "স্টিলিং বিউটি" ও "দ্য ড্রিমার্স"। "দ্য লাস্ট এমপেরর" চলচ্চিত্রের জন্য তিনি সেরা পরিচালক ও সেরা অভিযোজিত চিত্রনাট্য বিভাগে একাডেমি পুরস্কার লাভ করেন। তার কর্মজীবনের স্বীকৃতিস্বরূপ ২০১১ সালে কান চলচ্চিত্র উৎসব আয়োজনে তাকে প্রথমবারের মত প্রদত্ত সম্মানসূচক পাল্ম দর প্রদান করা হয়।


title: বেথুন সোসাইটি

text: বেথুন সোসাইটি ১৮৫১ কলকাতায় প্রতিষ্ঠা হয়। এই সোসাইটি একদিকে বাঙালিদের মধ্যে অনুসন্ধিৎসা ও জ্ঞানানুশীলনের উৎসাহ বৃদ্ধি এবং অন্যদিকে ইউরোপীয় ও স্থানীয় জনগণের বর্ণগত পার্থক্য সত্ত্বেও তাদের মধ্যে সদ্ভাব সৃষ্টির লক্ষে্য কলকাতায় প্রতিষ্ঠিত একটি বিদ্বৎ সংগঠন। উদারমনা কিছু ইউরোপীয় এবং কতিপয় জ্ঞানদীপ্ত স্থানীয় ব্যক্তির যৌথ উদ্যোগে প্রতিষ্ঠিত এ সোসাইটির নামকরণ করা হয় গভর্নর জেনারেলের পরিষদের আইন উপদেষ্টা এলিয়ট ড্রিঙ্ক ওয়াটার বেথুনের নামে। তিনি তাঁর উদার দৃষ্টিভঙ্গি ও কর্মতৎপরতার জন্য সমকালীন সমাজে সুপরিচিত ছিলেন। আইনের দৃষ্টিতে ইউরোপীয় ও ভারতীয়দের সমমর্যাদা দিয়ে বেথুন একটি বিলের খসড়া প্রস্তুত করেছিলেন। শিক্ষার পৃষ্ঠপোষক হিসেবে তিনি অনেক স্কুল ও কলেজ প্রতিষ্ঠা করেন। তিনি বাঙালিদের বাংলা ভাষায় সাহিত্যচর্চায় উৎসাহ দেন। এমনকি ইংরেজির পাশাপাশি বাংলা ভাষার চর্চা জনপ্রিয় করার লক্ষে্য তিনি একটি স্বর্ণপদক প্রতিযোগিতার প্রবর্তন করেন। অনেকে বিশ্বাস করেন যে, মধুসূদন দত্ত যখন ইংরেজি সাহিত্যে নিজেকে প্রতিষ্ঠিত করার চেষ্টা করছিলেন, তখন বেথুন তাঁকে প্রভাবিত করেন যেন তিনি ইংরেজির পরিবর্তে বাংলা ভাষায় সাহিত্যচর্চা করেন। একজন মানবতাবাদী এবং ভারতীয় স্বার্থের প্রকৃত প্রবক্তা বেথুন ১৮৫১ সালের ১২ আগস্ট অকালে মৃত্যুবরণ করেন। তাঁর স্মরণে কলকাতার বিদ্বৎ সমাজ এ সমিতি প্রতিষ্ঠা করে এর নামকরণ করেন বেথুন সোসাইটি।


title: বেথুন সোসাইটি

text: কলকাতা মেডিক্যাল কলেজের মেডিসিনের অধ্যাপক এবং বেথুনের এক ঘনিষ্ঠ সহযোগী এফ.জে মোয়াট ছিলেন এ সোসাইটি প্রতিষ্ঠার উদ্যোক্তা। ১৮৫১ সালের ১১ ডিসেম্বর মেডিক্যাল কলেজ মিলনায়তনে অনুষ্ঠিত এক সভায় সমিতিটি প্রতিষ্ঠিত হয়। এশিয়াটিক সোসাইটির ন্যায় গুরুগম্ভীর নয়, আবার আশপাশের বহু সমিতির মতো মামুলি ধরনেরও নয়, এমন একটি সংগঠন কিভাবে দেশের উঠতি মধ্যবিত্ত শ্রেণীর জন্য প্রয়োজন তা মোয়াট এ সভায় ব্যাখ্যা করেন। সভায় উপস্থিত সদস্যগণ মোয়াটের প্রস্তাবের ওপর আলোচনা করেন এবং কেবল সাহিত্য ও বিজ্ঞান বিষয়ক প্রশে²র আলোচনা ও অনুসন্ধানের জন্য একটি অরাজনৈতিক ও ধর্মীয় প্রভাবমুক্ত সমিতি গঠন করার সিদ্ধান্ত নেন। মোয়াট সমিতির কর্মকাণ্ডের এক বছরের যাবতীয় ব্যয় নিজেই বহন করার প্রস্তাব দেন। সোসাইটির প্রথম কাউসিলের সদস্য ছিলেন: এফ.জে মোয়াট (সভাপতি), রামগোপাল ঘোষ ও রেভারেন্ড জেমস লং (সহ-সভাপতি), প্যারীচাঁদ মিত্র (সাধারণ সম্পাদক), মেজর জি. টি মার্শাল, রেভারেন্ড কৃষ্ণমোহন বন্দ্যোপাধ্যায় ও দেবেন্দ্রনাথ ঠাকুর (সদস্যবৃন্দ)।


title: বেথুন সোসাইটি

text: বেথুন সোসাইটি চল্লিশ বছর স্থায়ী হয়েছিল। এই সময়কালে সোসাইটি এর কর্মকাণ্ডে স্থানীয় ও ইউরোপীয় অনেক বুদ্ধিজীবীকে আকৃষ্ট করতে সক্ষম হয়। মাত্র ২১ জন সদস্য নিয়ে যাত্রা শুরু করে ১৮৬০ সালে এর সদস্য সংখ্যা দঁাড়ায় ২৫০-এ। এ সময়কালে সোসাইটির প্রকাশনায় ঊনবিংশ শতাব্দীর মাঝামাঝি সময়ের বহু বাঙালি পণ্ডিতের লেখা অন্তর্ভুক্ত হয়েছিল। তাঁদের মধ্যে ছিলেন পণ্ডিত ঈশ্বরচন্দ্র বিদ্যাসাগর , রামচন্দ্র মিত্র, হরমোহন চট্টোপাধ্যায়, রাধানাথ শিকদার, কিশোরীচাঁদ মিত্র, রাজা প্রতাপচন্দ্র সিংহ, রাজেন্দ্রলাল মিত্র , নবীনকৃষ্ণ বসু প্রমুখ। দীর্ঘকাল স্থায়ী না হলেও বেথুন সোসাইটি এর লক্ষ্য অর্জনে সফলকাম হয়। এটি বাঙালিদের মধ্যে বৈজ্ঞানিক দৃষ্টিভঙ্গির বিকাশ এবং ভারতীয় ও ইউরোপীয়দের মধ্যে সমঝোতা ও সহিষ্ণুতা সৃষ্টির ক্ষেত্রে অবদান রেখেছিল। রীতিমাফিক সমিতির সভাপতি ছিলেন একজন ইউরোপীয় এবং সহ-সভাপতি ও সাধারণ সম্পাদক ছিলেন ভারতীয়। সোসাইটির মাসিক সভায় প্রদত্ত বক্তৃতার অনেকগুলিই পরবর্তী সময়ে প্রবন্ধ হিসেবে বা গ্রন্থাকারে প্রকাশিত হয়েছে। এসব রচনা বিশেষত স্থানীয় ঐতিহ্যবাহী শিল্পকলা ও বিজ্ঞান বিষয়ক লেখাগুলি এতই তথ্যসমৃদ্ধ ও কালোত্তীর্ণ যে, অদ্যাবধি এগুলি রেফারেন্স হিসেবে উল্লিখিত হয়ে থাকে। পাশ্চাত্যের বিজ্ঞান ও প্রযুক্তির মোকাবিলায় অনেক সদস্যই প্রচেষ্টা চালিয়েছেন স্থানীয় বিজ্ঞান ও প্রযুক্তিকে ইউরোপীয়দের গোচরীভূত করার। অতীত সন্ধানের কাজে এগুলি এখন মূল্যবান তথ্য হিসেবে ব্যবহূত হচ্ছে।


title: ইন্ডিয়ান অ্যাসোসিয়েশন

text: ইন্ডিয়ান অ্যাসোসিয়েশন ঊনবিংশ শতাব্দীর দ্বিতীয়ার্ধে ভারত উপমহাদেশে যে আর্থ-সামাজিক পরিবর্তন দেখা দেয় এবং রাজনৈতিক সচেতনতার বিকাশ ঘটে তারই ফল হিসেবে গঠিত প্রথম রাজনৈতিক সংগঠন। সর্বভারতীয় আদর্শে ও উদ্দেশ্যে গঠিত এ প্রতিষ্ঠানের বাংলা নাম ‘ভারত সভা’। ইতোপূর্বে প্রাথমিক প্রচেষ্টা হিসেবে কলকাতায় ২৫ সেপ্টেম্বর ১৮৭৫ সালে অমৃত বাজার পত্রিকা-র সম্পাদক শিশির কুমার ঘোষ ও তাঁর ভাই মতিলাল ঘোষ ‘ইন্ডিয়া লীগ’ প্রতিষ্ঠা করেন। জন্মলগ্ন হতে ইন্ডিয়া লীগ প্রাদেশিকতা ও সাম্প্রদায়িকতামুক্ত সর্বভারতীয় জনগণের কল্যাণ সাধনের আদর্শ ও দৃষ্টিভঙ্গি নিয়ে কার্যক্ষেত্রে অবতীর্ণ হয়েছিল। কিন্তু নানা কারণে নেতৃবৃন্দের মাঝে মতবিরোধ দেখা দেয়, ফলে ইন্ডিয়া লীগ বেশিদিন টিকে থাকে নি। এর অল্পদিন পরই ১৮৭৬ সালের ২৬ জুলাই কলকাতায় সুরেন্দ্রনাথ ব্যানার্জীর নেতৃত্বে তাঁর বন্ধু আনন্দমোহন বসু ‘ইন্ডিয়ান অ্যাসোসিয়েশন’ প্রতিষ্ঠা করেন। এ সংগঠনের সঙ্গে যুক্ত অন্যান্য নেতৃবৃন্দ ছিলেন পন্ডিত শিবনাথ শাস্ত্রী, মনোমোহন ঘোষ, কৃষ্ণদাস পাল, মহারাজা নরেন্দ্রকৃষ্ণ প্রমুখ।


title: ইন্ডিয়ান অ্যাসোসিয়েশন

text:
এ দুই সভার উদ্দেশ্য ও কার্য-প্রণালীর মাঝে বিশেষ পার্থক্য ছিল না। শিক্ষিত মধ্যবিত্ত শ্রেণীর মধ্যে রাজনৈতিক চেতনা ও জাতীয় ঐক্য প্রতিষ্ঠা ছিল উভয়ের লক্ষ্য। জন্মলগ্ন হতে ভারত সভার রাজনৈতিক উদ্দেশ্য ছিল সর্বভারতীয় জনমত গঠন। ভারত সভা চারটি উদ্দেশ্য নিয়ে কাজ করে" যথা,
(১) সারা দেশে জনমত গঠন করা,
(২) রাজনৈতিক স্বার্থে ভারতের বিভিন্ন অঞ্চলের অধিবাসীদের ঐক্যবদ্ধ করা,
(৩) জাতি, ধর্ম, বর্ণ নির্বিশেষে সকল শ্রেণীর মধ্যে সৌহার্দপূর্ণ সম্পর্ক গড়ে তোলা ও ভারতের দুই প্রধান সম্প্রদায় হিন্দু-মুসলমানের মধ্যে মৈত্রীর প্রসার ঘটানো এবং
(৪) রাজনৈতিক আন্দোলনে স্বল্প শিক্ষিত ও সাধারণ জনগণ যাতে যোগ দেয় তার ব্যবস্থা করা। ভারতীয়দের সার্বিক কল্যাণ, স্বার্থরক্ষা ও জাতীয় চেতনাবোধ জাগরণই এ সভার মুখ্য লক্ষ্য ছিল।


title: ইন্ডিয়ান অ্যাসোসিয়েশন

text: সুরেন্দ্রনাথ ব্যানার্জী ও আনন্দমোহন বসুর মতো উদার মতাবলম্বী রাজনৈতিক নেতৃবৃন্দ জাতীয়তাবাদকে সংকীর্ণ হিন্দু জাতীয়তাবাদের ঊর্ধ্বে রাখার চেষ্টা করেছিলেন। এর নিদর্শনস্বরূপ এ সভার দ্বিতীয় বার্ষিক অধিবেশনে নওয়াব মুহম্মদ আলী সভাপতির আসন গ্রহণ করেন। যে রাজনৈতিক জাগরণের ফলে ১৮৮৫ সালে সর্বভারতীয় জাতীয় কংগ্রেস প্রতিষ্ঠিত হয়েছিল ভারত সভার প্রতিষ্ঠাতা সুরেন্দ্রনাথ ব্যানার্জী সে কৃতিত্বের প্রধান দাবিদার। প্রকৃতপক্ষে ভারতসভা এবং সুরেন্দ্রনাথ ব্যানর্জী ছিলেন জাতীয়তাবাদের অগ্রদূত ও পথিকৃৎ।


title: ইন্ডিয়ান অ্যাসোসিয়েশন

text: ১৮৭৬ সালে ব্রিটিশ সরকার ভারতীয় সিভিল সর্ভিস পরীক্ষার্থীদের বয়স ২১ বছর হতে কমিয়ে ১৯ বছর করে যে বিধি প্রবর্তন করে তারই প্রতিবাদ দিয়ে ভারত সভার কাজ শুরু হয়। এ বিধি সারা ভারতে এক গভীর অসন্তোষের সৃষ্টি করে। কারণ ১৯ বছর বয়সে কোন ভারতীয় ছাত্রের পক্ষে সুদূর বিলেতে গিয়ে নতুন পরিবেশে সিভিল সার্ভিস পরীক্ষায় উত্তীর্ণ হওয়া দুরূহ হয়ে পড়বে। ভারত সভা সুরেন্দ্র নাথের নেতৃত্বে এ আদেশের প্রতিবাদ করে এবং সিভিল সার্ভিসকে ভারতীয়করণের দাবি জানায় ও আন্দোলন গড়ে তোলে। এছাড়া দেশীয় মুদ্রণযন্ত্র আইন, অস্ত্র আইন, শুল্কনীতি প্রভৃতির বিরুদ্ধে আন্দোলনে ভারত সভা নেতৃত্ব দেয়। ভারত সভা আরও কয়েকটি বিষয়ে গুরুত্বপূর্ণ ভূমিকা পালন করে, যথা : ১। প্রতিনিধিত্বমূলক শাসন-পরিষদ গঠন ২। স্বায়ত্ব-শাসন প্রবর্তন, ৩। প্রজাস্বত্ব আইন পাস এবং ৪। মদ্যপান নিবারণকল্পে আন্দোলন পরিচালনা করা ইত্যাদি। এ সকল আন্দোলনের ফলে সরকার বাধ্য হয়ে ভারতীয়দের অণুকূলে নতুন আইন পাস এবং কোনও কোনও ক্ষেত্রে পুরনো আইন সংশোধন করতে বাধ্য হয়। ভারত সভার পক্ষে সুরেন্দ্রনাথ ভারতের অনেক গুরুত্বপূর্ণ শহর ভ্রমণ করেন ও বক্তৃতার মাধ্যমে রাজনৈতিক ঐক্য ও ভারতীয় জাতীয়তাবাদের বীজ বপন করেন।


title: ইন্ডিয়ান অ্যাসোসিয়েশন

text: ভারতীয় জাতীয় কংগ্রেস প্রতিষ্ঠার পূর্বেই সুরেন্দ্রনাথ রাজনৈতিক ও সামাজিক উদ্দেশ্য নিয়ে ১৮৮৩ ও ১৮৮৫ সালে কলকাতায় ‘ইন্ডিয়ান ন্যাশনাল কনফারেন্স’ নামে এক মহাসভা আহ্বান করেন। সর্বভারতীয় কল্যাণ ও রাজনৈতিক ঐক্য প্রতিষ্ঠা ছিল এ মহাসভার উদ্দেশ্য। ভারত সভার নেতৃবৃন্দ ছিলেন এ মহাসম্মেলনের উদ্যোক্তা। ইতিমধ্যে ১৮৮৫ সালে অ্যালান অক্টেভিয়ান হিউম নামে জনৈক ভারতদরদী অবসরপ্রাপ্ত সিভিলিয়ানের উদ্যোগে ২৮ ডিসেম্বরে বোম্বাইতে ভারতীয় জাতীয় কংগ্রেস প্রতিষ্ঠিত হয়। ১৮৮৬ সালে কলকাতায় কংগ্রেসের দ্বিতীয় অধিবেশন চলাকালে ভারত সভা নিজ কার্য পরিচালনার সঙ্গে সঙ্গে কংগ্রেসের কার্যক্রমের সঙ্গে একাত্মতা ঘোষণা করে। ১৮৮৮ সালে ভারত সভার উদ্যোগে কলকাতা প্রথম বঙ্গীয় প্রাদেশিক সম্মেলন অণুষ্ঠিত হয়। বাংলা, বিহার ও আসাম হতে বহু প্রতিনিধি এতে যোগদান করেন এবং এ সকল প্রদেশে ভারত সভার শাখা সমিতি স্থাপিত হয়। এটা সত্য যে, কংগ্রেস প্রতিষ্ঠার পর এবং কংগ্রেসের কর্মকান্ড ক্রমাগত প্রসারের ফলে ইন্ডিয়ান অ্যাসোসিয়েশনের গুরুত্ব কিছুটা হ্রাস পায়।


title: ইন্ডিয়ান অ্যাসোসিয়েশন

text: বঙ্গভঙ্গকে কেন্দ্র করে স্বদেশী আন্দোলন শুরু হলে ভারত সভা সে আন্দোলনে সক্রিয় ভূমিকা গ্রহণ করে। স্বদেশী দ্রব্য ব্যবহার ও বিদেশী পণ্য বর্জনের জন্য ভারত সভার নেতৃবৃন্দ সারা দেশে তুমুল আন্দোলন গড়ে তোলেন। ভারত সভার পক্ষে্য একটি ‘জাতীয় ভাণ্ডার’ প্রতিষ্ঠিত হয়। এর মুখ্য উদ্দেশ্য ছিল দুটি ক. বিভক্ত পূর্ব ও পশ্চিম বঙ্গের একতার নিদর্শনস্বরূপ একটি মিলন মন্দির স্থাপন; খ. দেশীয় শিল্প প্রধানত চড়কা ও তাতের বহুল প্রসার। ভারত সভাসহ কংগ্রেস নেতৃবৃন্দের প্রবল আন্দোলনের ফলে ১৯১১ সালের ১২ ডিসেম্বর ব্রিটিশ সরকার বঙ্গভঙ্গ রদ ঘোষণা করে। ভারতের রাজধানী কলকাতা হতে দিল্লিতে স্থানান্তরিত হয়। অতঃপর ভারত সভা বাংলার উদারপন্থি ও চরমপন্থি রাজনৈতিক দলের মিলনকেন্দ্র হয়ে ওঠে। ১৯২১ সালে মহাত্মা গান্ধীর নেতৃত্বে অসহযোগ আন্দোলনের পূর্ব পর্যন্ত উভয় দল একযোগে প্রাদেশিক রাজনীতি ও সমাজ উন্নয়নমূলক কাজে রত থাকে। ভারত সভা সরকারি অনাচার ও নির্যাতনের তীব্র প্রতিবাদ করে এবং রাজনৈতিক ও সামাজিক উন্নয়নমূলক সরকারি ও বেসরকারি বিভিন্ন কার্যক্রমের সঙ্গে সহযোগিতা করে। ১৯৪৭ য়ে ভারতের স্বাধীনতার পর ‘ভারত সভা’ বিভিন্ন সমাজ সেবামূলক কাজে আত্মনিয়োগ করে।


title: ক্যালকাটা রিভিউ

text: ক্যালকাটা রিভিউ ত্রৈমাসিক পত্রিকা, যার প্রথম সংখ্যা প্রকাশিত হয় ১৮৪৪ সালের ১৫ মে। এর প্রথম সংখ্যার ভূমিকাস্বরূপ বলা হয় যে, ক্যালকাটা রিভিউর প্রধান উদ্দেশ্য হলো সাধারণ জনতার মাঝে ভারতীয় বিষয়াবলি সম্পর্কে প্রয়োজনীয় তথ্য ছড়িয়ে দেওয়া এবং তাদের মনের গভীরে অনুকূল ধারণা অনুপ্রবেশ করানো, যা ‘প্রত্যক্ষ অথবা পরোক্ষভাবে জনগণের অবস্থার উন্নতিবিধানে কিয়দংশ সহায়ক হয়।’


title: ক্যালকাটা রিভিউ

text: সামাজিক কল্যাণের ব্যাপারে এর গভীর অনুভূতির কারণে এর প্রথম দুটি সংখ্যা প্রকাশিত হওয়ার স্বল্পকালের মধ্যেই ক্যালকাটা রিভিউ ব্যাপক জনপ্রিয়তা অর্জন করে এবং পরবর্তী প্রত্যেক সংখ্যায় পাঠক সংখ্যা দ্র‚ত ও নিরবচ্ছিন্নভাবে বাড়তে থাকে। অবশেষে রিভিউটি জানুয়ারি, এপ্রিল, জুলাই ও অক্টোবরে তিন-তিন মাস অন্তর নিয়মিত প্রকাশিত হতে থাকে। ১৮৫৫ সালের ১৩ ডিসেম্বর তারিখে ফ্রেন্ড অব ইন্ডিয়া যে পরিসংখ্যান সরবরাহ করে তাতে দেখা যায় যে, উনিশ শতকের পঞ্চাশের দশক নাগাদ ক্যালকাটা রিভিউর কাটতি প্রত্যেক সংখ্যার জন্য ১৫০০ কপিতে পৌঁছে। রিভিউর এ বিস্ময়কর সাফল্যের পেছনে বিরাট কৃতিত্বের দাবিদার হিসেবে ক্যালকাটা ক্রিশ্চিয়ান অ্যাডভোকেট ও সিটিজেনের তৎকালীন সম্পাদকবৃন্দ পত্রিকাটির খঁাটি প্রাচ্যদেশীয় চরিত্রের কথা বলেছেন এবং মর্নিং ক্রনিকলের সম্পাদক উল্লেখ করেছেন, বিচিত্র বিষয়াবলি নিয়ে এর লেখালেখি ও সে সঙ্গে সত্যনিষ্ঠ রিপোটিং-এর কথা।


title: ক্যালকাটা রিভিউ

text: তবে ক্যালকাটা রিভিউর এ সাফল্য ছিল ক্ষণস্থায়ী, এবং ১৮৫৫ সালের পর এটিকে তার অস্তিত্ব বজায় রাখতে কার্যত সংগ্রাম করতে হয়। ক্যালকাটা রিভিউর এত দ্র‚ত অবনতির কারণসমূহকে মর্নিং ক্রনিকলের সম্পাদক প্রধানত ব্যবস্থাপনায় চরম নিয়মলঙ্ঘন ও একইসঙ্গে এর কার্যনির্বাহে অ-পেশাদারিত্বের ওপর অর্পণ করেছেন। লেখকদের এক কড়িও প্রদান না করে লাভের সম্পূর্ণ অংশ মালিক নিজেই রেখে দিতেন। যদিও প্রারম্ভিক পর্যায়ে নিয়মলঙ্ঘন ও প্রকাশনায় বিলম্ব ঘটে নি, তবুও লেখকবৃন্দকে ও সম্পাদককে বিনা পারিশ্রমিকে খঁাটানোর পরিণামস্বরূপ সম্পদকবৃন্দ ও লেখকদের সকল কর্মোদ্যম ও উৎসাহ বিনষ্ট হয়ে যায়। ফলে লেখকবৃন্দ তাদের লেখা সময়মতো পাঠাতে ব্যর্থ হন। অত্যধিক বিলম্বের কারণে প্রকাশনা প্রক্রিয়া মারাত্মকভাবে ব্যাহত হয়।


title: ক্যালকাটা রিভিউ

text: পরিশেষে, ১৮৫৫ সালের ডিসেম্বর মাসে ফ্রেন্ড অব ইন্ডিয়ার সম্পাদক ক্যালকাটা রিভিউ কিনে নেন। তখন পর্যন্ত জে.ডাব্লিউ. কেই, রেভ. আলেক্সান্ডার ডাফ, রেভ. ডকিউ.এস ম্যাককে ও রেভ. জর্জ স্মিথের মতো বিখ্যাত সম্পাদকবৃন্দ রিভিউর অফিসকে অলঙ্কৃত করেছেন, অন্যদিকে রেভ. জন ম্যাকডোনাল্ড কিছুদিনের জন্য এর যুগ্ম সম্পাদক ছিলেন।


title: ক্যালকাটা রিভিউ

text: ফ্রেন্ড অব ইন্ডিয়ার সম্পাদকের তত্ত্বাবধানে ক্যালকাটা রিভিউকে দীর্ঘদিন থাকতে হয় নি। যদিও এর নতুন কার্যনির্বাহি সম্পাদক প্রকাশনার যোগ্য লেখাসমূহের সকল লেখককে পারিশ্রমিক প্রদানের নীতি অবলম্বন করেছিলেন, তবুও রিভিউ নিয়মিতভাবে এবং সময়মত লেখা পেত না।


title: ক্যালকাটা রিভিউ

text: ফ্রেন্ড অব ইন্ডিয়ার সম্পাদকের নিকট থেকে ১৮৫৭ সালে ক্যালকাটা রিভিউর দায়িত্ব যে নতুন মালিক হাতে নেন সিপাহি বিদ্রোহ শুরু হলে তিনি বহুবিধ সমস্যার সম্মুখীন হন। এর প্রধান কারণ ছিল, সিপাহিরা বেশ কয়েকজন লেখককে মেরে ফেলে যা পরবর্তী সময়ে, বিশেষত উত্তর ভারতে, এর পাঠকদের ঔৎসুক্য হ্রাস করে দেয়।


title: বেঙ্গল স্পেক্টেটর

text: বেঙ্গল স্পেক্টেটর একটি মাসিক পত্রিকা। এর প্রতিষ্ঠাতা ছিলেন রামগোপাল ঘোষ। তিনি প্রথমদিকে প্যারীচাঁদ মিত্র এর সঙ্গে যৌথ সম্পাদনায় বেঙ্গল স্পেক্টেটর পত্রিকাটি ১৮৪২ সালের এপ্রিল মাসে প্রথম প্রকাশ করেন। পরবর্তীকালে স্বল্প সময়ের জন্য দক্ষিণারঞ্জন মুখোপাধ্যায় এর সম্পাদকীয় ব্যবস্থাপনার সঙ্গে যুক্ত হন। এ পত্রিকার প্রধান উদ্দেশ্য ও লক্ষ্য ছিল শিক্ষার উন্নয়ন সাধন করা এবং ‘সরকারের নিকট স্থানীয় অধিবাসীদের অভাব ও দুঃখ-দুর্দশা তুলে ধরা, এবং তারা যেসব সুযোগ-সুবিধা ভোগের অধিকারী তা প্রদানের জন্য অনুরোধ করা’।


title: বেঙ্গল স্পেক্টেটর

text: বিধবা মহিলাদের পুনর্বিবাহের সপক্ষে বক্তব্য প্রদান ছিল বেঙ্গল স্পেক্টেরের পরিবেশিত সংবাদের মধ্যে অন্যতম একটি সংবাদ। এ পত্রিকা অভিমত ব্যক্ত করে যে, মহিলারা পুনর্বার বিবাহ করতে পারবে যদি তাদের স্বামী তাদের কথা না শোনে, তারা যদি মৃত্যুবরণ কিংবা সন্ন্যাসবরণ করে অথবা খোঁজা বলে প্রমাণিত হয় কিংবা সত্যিকার অর্থে জাতিচু্যত হয়। পত্রিকাটি বিধবা মহিলাদের বাঙালির বিশুদ্ধ নিরামিষ খাদ্যাভাস পরিবর্তন করে তাদের শারীরিক শক্তি ও জীবনীশক্তি বৃদ্ধির জন্য মাছ ও মাংস খাওয়ার পক্ষে বক্তব্য প্রদান করে।


title: বেঙ্গল স্পেক্টেটর

text: পত্রিকায় বিশেষভাবে গুরুত্ব আরোপকৃত অন্যান্য দাবিগুলির মধ্যে ছিল ভূমিসংস্কার আইনের প্রবর্তনসহ প্রশাসনিক ক্রমাধিকারের উচ্চস্তরে স্থানীয়দের অন্তর্ভুক্তি। বাস্তবিকপক্ষে এটি বেঙ্গল ব্রিটিশ ইন্ডিয়ান সোসাইটি-র মুখপত্র হিসেবে বিশেষ ভূমিকা পালন করে। এ সোসাইটিও একই ধরনের সংস্কারের জন্য আন্দোলন করছিল।


title: বেঙ্গল স্পেক্টেটর

text: স্পেক্টেটর সুনির্দিষ্টভাবে উল্লেখ করে যে, পক্ষপাতিত্বমূলক পৃষ্ঠপোষকতায় ব্রিটিশ প্রশাসকদের বন্ধু-বান্ধব ও আত্মীয়-স্বজন একচেটিয়া প্রশাসনিক সুযোগ-সুবিধা ভোগ করছে এবং এরূপ ক্ষতিকারক প্রশাসনিক পৃষ্ঠপোষকতাই দেশকে নিঃস্ব করার অন্যতম একটি কারণ। তাই পত্রিকাটি কোর্ট অব ডাইরেক্টর্স কে সম্পূর্ণরূপে এ পদ্ধতির পুনর্গঠনে এবং দেশীয়দের এ পদ প্রাপ্তির বাধাসমূহ তুলে নেওয়ার আহবান জানায়।


title: বেঙ্গল স্পেক্টেটর

text: বেঙ্গল স্পেক্টেটর বাংলার বিদ্যমান ভূমি আইনের সমালোচনা করে। বিদ্যমান আইনের কারণে ভূমিমালিক এবং রায়তদের মধ্যে চিরশত্র‚তা বিরাজমান। এ অবস্থা কৃষির উন্নতিকে দারুণভাবে ব্যাহত করে।


title: বেঙ্গল স্পেক্টেটর

text: ক্রমাগত অর্থনেতিক দুরবস্থার কারণে পত্রিকাটি ধীরে ধীরে ১৮৪৩ সালের ২০ নভেম্বর বন্ধ হয়ে যায়। বাংলার শিক্ষিত ও সংস্কারমুক্ত যুবকগণ, যাদের ওপরই বেঙ্গল স্পেক্টেটরের সমর্থন ও সাফল্যের আশা ছিল, তারা জীবনে প্রতিষ্ঠিত হওয়ার পর পত্রিকাটির নিয়মিত প্রকাশনায় আর্থিকভাবে এবং সম্পাদকীয় দায়িত্ব পালনের ক্ষেত্রে কোন অবদান রাখতে পারেন নি।


title: বেঙ্গল ব্রিটিশ ইন্ডিয়ান সোসাইটি

text: বেঙ্গল ব্রিটিশ ইন্ডিয়া সোসাইটি বা বঙ্গীয় ইঙ্গ-ভারত সমিতি ১৮৪৩ সালের ২০ এপ্রিল কলকাতায় প্রতিষ্ঠিত ব্রিটিশ ভারতের দ্বিতীয় রাজনৈতিক জনসংগঠন। এ ধরনের প্রথম সংগঠন ছিল ১৮৩৭ সালে প্রতিষ্ঠিত জমিদারদের সংগঠন ‘জমিনদারি অ্যাসোসিয়েশন’। পূর্ববর্তী সংগঠনটির মতো এটিও ছিল সীমিত পর্যায়ে ইন্দো-ব্রিটিশ সহযোগিতার ওপর ভিত্তি করে গঠিত একটি প্রকাশ্য রাজভক্ত প্রতিষ্ঠান। কিন্তু অন্তমুখী জমিদারদের সংগঠন, যেটি ভূমিভিত্তিক অভিজাতবর্গের স্বার্থসমূহকেই কেবল তুলে ধরত, থেকে ভিন্নতর বঙ্গীয় ইঙ্গ-ভারত সমিতি ছিল এমন একটি সংগঠন যেখানে কর্তৃত্ব করত বাংলার বুদ্ধিজীবীদের একটি অংশ, বিশেষত ইয়ং বেঙ্গল গ্র‚প, যারা পাশ্চাত্য শিক্ষা ও বুদ্ধির মাধ্যমে অর্জিত আভিজাত্যের গর্ব করত।


title: বেঙ্গল ব্রিটিশ ইন্ডিয়ান সোসাইটি

text: বেঙ্গল ব্রিটিশ ইন্ডিয়া সোসাইটির প্রবক্তা ছিলেন ব্রিটিশ নাগরিক জর্জ টমসন, যিনি প্রগতিশীল উইগীয় আদর্শে মুগ্ধ হয়ে এবং ভারতের ব্যাপারে কৌতূহলী হয়ে নিজেকে প্রধান করে ১৮৯৯ সালে লন্ডনে ব্রিটিশ ইন্ডিয়া সোসাইটি (ইঙ্গ-ভারত সমিতি) নামে একটি সংগঠন প্রতিষ্ঠা করেছিলেন। ১৮৪৩ সালের বসন্তকালে ভারতে তাঁর সাময়িক আবাসকালে কলকাতায় একদল শিক্ষিত বাঙালির সাথে তাঁর সাক্ষাৎ হয়। তাদেরকে নিয়ে তিনি জমিদারদের সংগঠনের প্রতিদ্বন্দ্বী একটি প্রতিষ্ঠান গঠন করেন। সম্ভবত তিনি ধরে নিয়েছিলেন যে, নবগঠিত প্রতিষ্ঠানটি তাঁর নিজস্ব সংগঠন ইঙ্গ-ভারত সমিতির সংযোজিত অংশ হবে। কিন্তু শেষ পর্যন্ত এটা স্বশাসিত প্রতিষ্ঠান হিসেবে ‘বেঙ্গল ব্রিটিশ ইন্ডিয়া সোসাইটি’ নামে আবির্ভূত হয় এবং ইঙ্গ-ভারত সমিতি ও ভারতীয় সরকারের সাথে ঘনিষ্ঠ যোগাযোগ বজায় রাখে। এর লক্ষ্য ও উদ্দেশ্যাবলি ঘোষণা করা হয় এভাবে: ভারতীয় জনগণের মধ্যে সুনাগরিকের গুণাবলি গড়ে তোলা, তাদের মনে ব্রিটিশ শাসনের অবস্থা ও নিজেদের ‘ন্যায্য অধিকারসমূহ’ সম্পর্কে সচেতনতা সৃষ্টি করা এবং ইংল্যান্ডের শাসনকর্তা সার্বভৌম রাজা বা রানীর ব্যক্তি ও সরকারের প্রতি আনুগত্য প্রকাশের সাথে সঙ্গতি রেখে শান্তিপূর্ণ ও আইনানুগভাবে এগুলি আদায় করার জন্য চেষ্টা চালানো।


title: বেঙ্গল ব্রিটিশ ইন্ডিয়ান সোসাইটি

text: কোন সরকারি প্রতিষ্ঠানে শিক্ষার্থী নয় এমন সকল প্রাপ্তবয়স্কদের জন্য এর সদস্যপদ উন্মুক্ত ছিল। তাদেরকে সমিতির তহবিলে চাঁদা দিতে অথবা দান করতে এবং এর লক্ষ্য ও উদ্দেশ্যাবলি সজ্ঞানে সমর্থন করতে হতো। কিন্তু জমিদারি প্রথার বিরুদ্ধে সুস্কষ্ট অবস্থান নেওয়ায় ভূমি-অভিজাতবর্গ নিজেদেরকে এ সংগঠন থেকে ইৃতভাবে দূরে সরিয়ে রাখেন। এর সম্পাদক নিজস্ব মঞ্চ থেকে এবং সংবাদপত্রের মাধ্যমে চিরস্থায়ী বন্দোবস্ত ও জমিদার এবং নীলকরদের ওপর তীক্ষ্ম আঘাত হানতে শুরু করেন।


title: বেঙ্গল ব্রিটিশ ইন্ডিয়ান সোসাইটি

text: সোসাইটির প্রথম ১৫-সদস্যের নির্বাহী কমিটিতে অন্তর্ভুক্ত ছিলেন চারজন ইউরোপীয়ান ও এগারজন ভারতীয়। তাঁদের মধ্য থেকে জর্জ টমসন প্রেসিডেন্ট, জি.এফ রেমফ্রাই ও রামগোপাল ঘোষ ভাইস-প্রেসিডেন্ট এবং প্যারীচাঁদ মিত্র সম্পাদক ছিলেন। কমিটির ভারতীয় সদস্যবৃন্দ ছিলেন তারাচাঁদ চক্রবর্তী, দক্ষিণারঞ্জন মুখোপাধ্যায়, ব্রজনাথ ধর, কৃষ্ণমোহন ব্যানার্জী, হরি মোহন, গোবিন্দচন্দ্র সেন, চন্দ্রশেখর দেব, শ্যামাচরণ সেন ও সাতকড়ি দত্ত। এঁদের সকলেই ইয়ং বেঙ্গল গ্রুপের সাথে জড়িত ছিলেন।


title: বেঙ্গল ব্রিটিশ ইন্ডিয়ান সোসাইটি

text: সোসাইটির মূল কাজ ছিল আমলাতন্ত্রের সাথে ‘লবিং’ করা এবং সরকারের নিকট আবেদন-পত্র পেশ করা। সরকারি অফিসমূহে ভারতীয়দের নিয়োগ বৃদ্ধি ও বিচার বিষয়ক সংস্কারের সনির্বন্ধ অনুরোধ জানিয়ে সরকারের নিকট বঙ্গীয় ইঙ্গ-ভারত সমিতি অনেক আবেদন-পত্র পাঠিয়েছিল। ভারতীয়দের ডেপুটি ম্যাজিস্ট্রেট হিসেবে নিয়োগদান ও নিবন্ধন বিভাগে সংস্কার সাধন এ প্রচেষ্টার ফল বলে মনে করা হয়। কিন্তু বঙ্গীয় ইঙ্গ-ভারত সমিতি অথবা জমিদারদের সমিতির মধ্যে কোনটিই খুব বেশি কিছু অর্জন করতে পারে নি, যদিও ভারতে রাজনৈতিক দলসমূহের জন্মলাভে এগুলি পথিকৃতের ভূমিকা পালন করেছিল। ১৮৫০ সাল নাগাদ উভয় প্রতিষ্ঠানই নিস্তেজ হয়ে যায়।


title: গ্রেগরি হবলিট

text: গ্রেগরি কিং হবলিট (ইংরেজি ভাষায়: Gregory King Hoblit) (জন্ম: ২৭শে নভেম্বর, ১৯৪৪) মার্কিন চলচ্চিত্র পরিচালক। তার বাবা ছিলেন আইন প্রয়োগকারী গোষ্ঠীর একজন। এ কারণেই হয়তো তার ছবিগুলোতে পুলিশ, অ্যাটর্নি ও আইনী লড়াইয়ের অনেক দৃশ্য দেখা যায়।


title: গ্রেগরি হবলিট

text: হবলিট বেশ কিছু জনপ্রিয় টিভি সিরিজের কয়েক পর্ব পরিচালনা করেছেন। এর মধ্যে উল্লেখযোগ্য হচ্ছে "এনওয়াইপিডি ব্লু", "এল.এ." এবং "হিল স্ট্রিট ব্লুস"। এছাড়া টেলিভিশনের জন্য নির্মিত একটি সিনেমাও নির্মাণ করেছেন।


title: গ্রেগরি হবলিট

text: তার স্ত্রী অভিনেত্রী "ডেবরাহ ফ্যারেন্টিনো"। তাদের এক সন্তান রয়েছে।


title: মাইক নিকোল্‌স

text: মাইক নিকোল্‌স (ইংরেজি ভাষায়: Mike Nichols) (জন্ম: ৬ নভেম্বর, ১৯৩১ - ১৯ নভেম্বর, ২০১৪) মার্কিন টেলিভিশন, মঞ্চ এবং চলচ্চিত্র পরিচালক, লেখক ও প্রযোজক। নিকোল্‌স সেই গুটিকয়েক ব্যক্তিদের একজন যারা বিনোদনের সেরা সবগুলো পুরস্কারই অর্জন করেছেন। নিকোল্‌স অস্কার, গোল্ডেন গ্লোব, গ্র্যামি, এমি এবং টনি অ্যাওয়ার্ড, এই সবগুলোই জিতেছেন। সেরা পরিচালক হিসেবে অস্কার পেয়েছিলেন দ্য গ্র্যাজুয়েট সিনেমার জন্য।


title: জে রাসেল

text: জে রাসেল (ইংরেজি ভাষায়: Jay Russell) (জন্ম: ১০ই জানুয়ারি, ১৯৬০) মার্কিন চলচ্চিত্র পরিচালক। পরিচালনার পাশাপাশি তিনি চিত্রনাট্যও লিখে থাকেন।


title: এফ গ্যারি গ্রে

text: ফেলিক্স গ্যারি গ্রে (ইংরেজি ভাষায়: Felix Gary Gray) (জন্ম: ১৭ই জুলাই, ১৯৬৯) মার্কিন মিউজিক ভিডিও ও চলচ্চিত্র পরিচালক। তিনি ৩০ টিরও বেশি মিউজিক ভিডিও নির্মাণ করেছেন যার অনেকগুলো পুরস্কৃতও হয়েছে। চলচ্চিত্র ক্যারিয়ার শুরু করার জন্য তিনি পড়াশোনার জগৎ থেকে বেরিয়ে এসেছিলেন।


title: মার্ক ওয়াটার্স

text: মার্ক স্টিভেন ওয়াটার্স (ইংরেজি ভাষায়: Mark Stephen Waters) (জন্ম: ৩০শে জুন, ১৯৬৪) মার্কিন চলচ্চিত্র পরিচালক। তিনি ওহাইও অঙ্গরাজ্যের ক্লিভল্যান্ডে জন্মগ্রহণ করেন। তার করা সবচেয়ে বিখ্যাত সিনেমা সম্ভবত "জাস্ট লাইক হেভেন", "ফ্রিকি ফ্রাইডে" এবং "মিন গার্লস"।


title: মার্ক ওয়াটার্স

text: মার্ক চিত্রনাট্য লেখক "ডেনিয়েল ওয়াটার্সের" ভাই। তার স্ত্রী মার্কিন অভিনেত্রী "ডাইনা স্পাইবি"। তারা ২০০০ সালে বিয়ে করেন। মার্ক অ্যামেরিকান ফিল্ম ইনস্টিটিউট থেকে স্নাতক ডিগ্রি লাভ করেছেন। আর প্যারামাউন্ট পিকচার্‌সের সাথে তার একটি চুক্তি রয়েছে, সিনেমা নির্মাণ বিষয়ে।


title: মার্ক ওয়াটার্স

text: ২০০৬ সালে যে ১২০ জনকে একাডেমি অফ মোশন পিকচার আর্টস অ্যান্ড সাইন্সেস-এ যোগ দেয়ার জন্য আমন্ত্রণ করা হয়েছিল তাদের মধ্যে তিনি একজন।


title: ফ্র্যাংকলিন স্ক্যাফনার

text: ফ্র্যাংকলিন জেমস স্ক্যাফনার (ইংরেজি ভাষায়: Franklin James Schaffner) (৩০শে মে, ১৯২০ - ২রা জুলাই, ১৯৮৯) একাডেমি পুরস্কার বিজয়ী মার্কিন চলচ্চিত্র পরিচালক। তিনি জাপানের টোকিওতে জন্মগ্রহণ করেন এবং সেখানেই বেড়ে উঠেন। তবে বিশ্ববিদ্যালয় পর্যায়ে যুক্তরাষ্ট্রে ফিরে আসেন। সেখানকার ফ্র্যাংকরিন অ্যান্ড মার্শাল কলেজ থেকে স্নাতক ডিগ্রি অর্জন করেন। দ্বিতীয় বিশ্বযুদ্ধের সময় মার্কিন নৌবাহিনীতে যোগ দিয়ে দেশের হয়ে যুদ্ধ করেন। সিবিএস নেটওয়ার্কে যোগ দেয়ার মাধ্যমে তার মিডিয়া জীবনের সূচনা ঘটে। এই নেটওয়ার্কের টেলিপ্লে ১২ অ্যাংগ্রি মেন পরিচালনার জন্যই এমি অ্যাওয়ার্ড অর্জন করেন। ১৯৬০-এর দশকে চলচ্চিত্র জগতে প্রবেশ করেন এবং বেশ কয়েকটি সফল ছবি নির্মাণ করেন।


title: মাইকেল বে

text: মাইকেল বেঞ্জামিন বে (জন্ম: ১৭ই ফেব্রুয়ারি, ১৯৬৫) মার্কিন চলচ্চিত্র পরিচালক এবং প্রযোজক। বে বেশ কয়েকটি ব্যবসা সফল ছবি নির্মাণ করেছেন। তবে সমালোচকদের কাছে তার করা ছবিগুলো অধিকাংশ ক্ষেত্রেই নেতিবাচক রিভিউ পেয়েছে। তার জনপ্রিয় ছবিগুলোর মধ্যে রয়েছে ট্রান্সফর্মার্স, আর্মাগেডন, দ্য রক, পার্ল হারবার, ব্যাড বয়েস এবং ব্যাড বয়েস ২। এছাড়া বে লস এঞ্জেলেসের মিউজিক ভিডিও নির্মাণকারী প্রতিষ্ঠান "প্রোপাগান্ডা ফিল্মস"-এর অন্যতম সদস্য।


title: মাইকেল বে

text: শেষের বন্ধনীর ভেতর রটেন টম্যাটোস রেটিং উল্লেখ করা হয়েছে।


title: ব্রায়ান সিংগার

text: ব্রায়ান সিংগার (জন্ম: ১৭ই সেপ্টেম্বর, ১৯৬৫) মার্কিন চলচ্চিত্র পরিচালক ও প্রযোজক। তিনি সমালোচকদের কাছে প্রশংসিত হয়েছেন দ্য ইউজুয়াল সাসপেক্ট্‌স ছবির মাধ্যমে। আর দর্শকদের কাছে জনপ্রিয়তা পেয়েছেন বেশ কিছু বিজ্ঞান কল্পকাহিনীমূলক সিনেমা করে। তার সবচেয়ে জনপ্রিয় সিনেমাগুলোর মধ্যে আছে এক্স-মেন এবং "সুপারম্যান রিটার্নস"।


title: ব্রেট র‌্যাটনার

text: ব্রেট র‌্যাটনার (ইংরেজি ভাষায়: Brett Ratner) (জন্ম: ২৮শে মার্চ, ১৯৬৯) মার্কিন চলচ্চিত্র ও মিউজিক ভিডিও পরিচালক। তার করা সবচেয়ে জনপ্রিয় ছবিগুলো হচ্ছে "দ্য ফ্যামিলি ম্যান", "আফটার দ্য সানসেট", "রেড ড্রাগন" (হ্যানিবাল সিরিজের অন্তর্গত), রাশ আওয়ার সিরিজ এবং । এছাড়া তিনি ফক্স টেলিভিশন নেটওয়ার্কে প্রযোজক হিসেবে কাজ করেন। তিনি প্রিজন ব্রেক সিরিয়ালের অন্যতম প্রযোজক।


title: ধ্রুপদী অর্থনীতি

text:
অ্যাডাম স্মিথ, ডেভিড রিকার্ডো থেকে শুরু করে ১৯৩৬ সালে Keynes The General Theory প্রকাশের পূর্ব প্রর্যন্ত বিস্তৃত সময়ে বিভিন্ন অর্থনীতিবিদ গনের দেওয়া আয় ও নিয়োগ স্নংক্রান্ত মতবাদের সংমিলিত রূপ কে একত্রে ক্ল্যাসিক্ল্যল মডেল বলে ।
মূল বক্তব্যঃ ক্ল্যাসিক্ল্যল অর্থনীতিবিদের মতে সামষ্টিক অর্থনীতির ভারসাম্য সব সময় পূর্ণ নিয়োগ প্রর্যায়ে স্থির থাকবে এবং Say’s এর The Quantity Theory Of Money মূল বক্তব্য সত্য হবে ।তারা মনে করেন দ্রব্য ও সামগ্রিক সেবা ও মোট চাহিদা(AD) তুলনায় কম হতে পারে না ।Say’s বলেছেন যোগান নিজেই তার স মপ রিমান চাহিদা সৃস্টি করে (Supply Creates It’s Own Demand )তাই অর্থনীতিতে সামগ্রিক যোগান সমান হয় সামগ্রিক চাহিদা (AS = AD) ।সাময়িক ভাবে AS=AD নাও হতে পারে তবে দীর্ঘকালে AS=AD হতে পারে তখন পূর্ণ নিয়োগ বিচ্ছুতি কোন সম্ভাবনা নেই ।
অনুমতি শর্তঃ
১)হ্রাসক্রত মজুরিতে শ্রমিকরা কাজ করতে ইচ্ছুক ।
২)অর্থ শুধু মাত্র বিনিময়ের মাধ্যম হিসেবে কাজ করে ।
৩)ব্যক্তি তন্ত্রবাদ ও পূর্ণ প্রতিযোগিতা বিদ্যমান ।
৪)I=S শর্ত সাপেক্ষে সুদের হার নির্ধারিত এবং সুদের হারের ভূমিকা গৌন ।
উপরের অনুমিত শর্তের ভিত্তিতে ক্ল্যসিকাল মডেল উপাস্থাপনা কালে তিনটি বাজার ব্যবস্থা লক্ষ্য করা যায়।
১)শ্রম বাজার
২)অর্থবাজার
৩)উৎপাদন বাজার
শ্রম বাজার ও অর্থ বাজারের সাথে উৎপাদন বাজার সমন্বয় ঘটিয়ে পূর্ণাঙ্গ ক্ল্যাসিক্যাল মডেল পাওয়া যায় । যার বিশ্লেষন দেওয়া হল ।
১)শ্রম বাজারঃ ক্ল্যাসিক্যাল অর্থনীতিবিদের মতে শ্রমের চাহিদা ও যোগান প্রকৃত মজুরির উপর নির্ভরশীল তবে প্রকৃত মজুরির সাথে শ্রমের যোগানের সম্পর্ক ধনাত্নক তাই শ্রমের যোগান রেখা ডান দিকে নিম্মগামী ।অন্যদিকে প্রকৃত মজুরির সাথে শ্রমের যোগান রেখা ডানদিকে ঊর্ধগামী হয় ।


title: মোনাজাতউদ্দিন

text: মোনাজাতউদ্দিন (১৮ই জানুয়ারি, ১৯৪৯—২৯শে ডিসেম্বর, ১৯৯৫) বাংলাদেশের একজন প্রথিতযশা সাংবাদিক ছিলেন। সাংবাদিকতা ছাড়াও ছোটগল্প ও নাটক রচনা, আলোকচিত্র, প্রচ্ছদ ও অলংকরণ প্রভৃতি ক্ষেত্রেও তিনি কুশলতার পরিচয় দিয়েছেন।


title: মোনাজাতউদ্দিন

text: তার জন্ম ১৯৪৯ সালের ১৮ জানুয়ারি রংপুর শহরে এবং ১৯৯৫ সালের ২৯ ডিসেম্বর পেশাগত দায়িত্ব পালনরত অবস্থায় গাইবান্ধার কালাসোনার চরের নিকট ফেরির উপর থেকে পড়ে গিয়ে তিনি মৃত্যুবরণ করেন।


title: মোনাজাতউদ্দিন

text: রংপুরের কৈলাশরঞ্জন উচ্চ বিদ্যালয় থেকে রাজশাহী বোর্ডের অধীনে মাধ্যমিক সার্টিফিকেট পরীক্ষা পাশ করেন। এরপর কারমাইকেল কলেজ থেকে মানবিক বিভাগে উচ্চ মাধ্যমিক উত্তীর্ণ হন। কলেজে পড়ার সময়ই তিনি শিল্প-সাহিত্য-সংস্কৃতি চর্চায় মনোযোগী হন। ছড়া-কবিতা-গল্প রচনা এবং সাময়িক পত্রিকার প্রচ্ছদ অঙ্কনে সুনাম অর্জন করেন। বি.এ. ক্লাসে পড়ার সময় পিতার মুত্যুতে পরিবারে বিপর্যয় নেমে আসে এবং তাকে সংসারের হাল ধরতে হয়। ফলে তার পড়াশোনায় বিঘ্ন ঘটে এবং পরে প্রাইভেট পরীক্ষা দিয়ে বি.এ. পাশ করেন।


title: মোনাজাতউদ্দিন

text: মোনাজাতউদ্দিন প্রধানত "দৈনিক সংবাদ"-এর উত্তরাঞ্চল প্রতিনিধি হিসেবে কাজ করেছেন। এছাড়া তিনি "দৈনিক জনকন্ঠ" পত্রিকাতেও কাজ করেছেন। সংবাদ প্রতিবেদন এবং অভিজ্ঞতা নিয়ে রচিত তাঁর গ্রন্থগুলি বহুল পঠিত ও প্রশংসিত।


title: গোকোভা উপসাগর

text: গোকোভা উপসাগর (তুর্কি ভাষায়: Gökova körfezi বা Kerme körfezi, গ্রিক ভাষায়: Κεραμεικός κόλπος, লাতিন ভাষায়: Ceramicus Sinus, ইংরেজি ভাষায়: Ceramic Gulf) ইজিয়ান সাগরের জলখাত। এটি দক্ষিণ-পশ্চিম তুরস্কের কস বা কারমি উপসাগরের প্রাচীন নাম। এই উপসাগরের তীরে বিখ্যাত হ্যালিকারন্য'সাস শহর অবস্থিত ছিল।


title: বনোয়া মঁদেলব্রো

text: বনোয়া মঁদেলব্রো () একজন পোলীয়-বংশোদ্ভূত ফরাসি গণিতবিদ। তিনি গণিতের একটি আলাদা শাখা হিসেবে ফ্র‌্যাক্টাল জ্যামিতির উন্নয়ন সাধন করেন। মঁদেলব্রো ১৯২৪ সালে পোল্যান্ডের ওয়ারস'-তে জন্মগ্রহণ করেন। তিনি ফ্রান্স ও মার্কিন যুক্তরাষ্ট্রে পড়াশোনা করেন। তিনি ১৯৫২ সালে প্যারিস বিশ্ববিদ্যালয় থেকে গণিতে ডক্টরেট অর্জন করেন। তিনি হার্ভার্ড বিশ্ববিদ্যালয়ে অর্থনীতি, ইয়েল বিশ্ববিদ্যালয়ে প্রকৌশলবিদ্যা, আলবার্ট আইনস্টাইন চিকিৎসা বিশ্ববিদ্যালয়ে শারীরবিদ্যা এবং প্যারিস ও জেনেভা বিশ্ববিদ্যালয়ে গণিতের অধ্যাপনা করেছেন। ১৯৫৮ সাল থেকে তিনি নিউ ইয়র্ক অঙ্গরাজ্যে আইবিএম-এর টি জে ওয়াটসন গবেষণা কেন্দ্রে একজন ফেলো হিসেবে কর্মরত আছেন। প্রথাগত জ্যামিতির তুলনায় ফ্র‌্যাক্টাল জ্যামিতিতে মাত্রাকে অধিকতর বিমূর্ত দৃষ্টিভঙ্গিতে বিবেচনা করা হয়। বর্তমানে বিজ্ঞান ও প্রযুক্তির নানা ক্ষেত্রে এটি প্রযুক্ত হচ্ছে।


title: অ্যাসিড বৃষ্টি

text: অ্যাসিড বৃষ্টি (ইংরেজি ভাষায়:Acid rain) এক ধরনের বৃষ্টিপাত, যার প্রকৃতি অম্লীয়(phবৃষ্টি, তুষার বা কুয়াশার আকারে, এমনকি অদৃশ্য অবস্থায় শুষ্ক আকারেও মাটিতে নেমে আসতে পারে। ১৯৭০ সাল থেকে বিভিন্ন দেশের সরকার বায়ুমণ্ডলে সালফার ডাই অক্সাইড নির্গমন কমাতে প্রচেষ্টা সাধন করছে এবং ইতিবাচক ফলাফল লাভ করেছে।


title: অ্যাসিড বৃষ্টি

text: অ্যাসিড বৃষ্টি হল বৃষ্টি বা কোন অন্য ধরণের শিশির যা বিশেষত অম্লধর্মী, অর্থাৎ এটি উঁচু মাত্রায় হাইড্রোজেন আয়ন (নিম্ন মাত্রার pH-) ধারণ করে। এটি উদ্ভিদ, জলজ প্রাণী, এবং অবকাঠামোর উপর ক্ষতিকারক প্রভাব ফেলতে পারে। অ্যাসিড বৃষ্টি কার্বন ডাইঅক্সাইড, সালফার ডাইঅক্সাইড এবং নাইট্রোজেন অক্সাইড নির্গমনের দ্বারা সংঘটিত হয় যা বায়ুমন্ডলের জলের অণুর সাথে প্রতিক্রিয়া করে অম্ল উৎপাদন করে।


title: অ্যাসিড বৃষ্টি

text: পূর্বাঞ্চলীয় উত্তর আমেরিকা, জাপান, চীন, দক্ষিণ-পূর্ব এশিয়া এবং ইউরোপে অ্যাসিড বৃষ্টি বহু ক্ষয়ক্ষতি সাধন করেছে। অ্যাসিড বৃষ্টির ফলে মাটিতে গাছের পুষ্টি উপাদানের পরিমাণ কমে যায়, গাছের বৃদ্ধি ব্যাহত হয়, হ্রদ ও জলাশয় মাছ ও অন্যান্য প্রাণীর বসবাসের অযোগ্য হয়ে উঠে। শহরাঞ্চলে অ্যাসিড বৃষ্টি দালানকোঠা ও ভাস্কর্যের স্বাভাবিক ক্ষয় ত্বরান্বিত করে। অন্যান্য রাসায়নিক উপাদানের সাথে মিলে অ্যাসিড-বাষ্প নগরে ধোঁয়াশার সৃষ্টি করে। ধোঁয়াশার কারণে শহরের মানুষের ফুসফুস ক্ষতিগ্রস্থতিগ্রস্থ হয় এবং আয়ু কমে যায়।


title: সুলায়মানি মসজিদ

text: সুলায়মানি মসজিদ () তুরস্কের ইস্তানবুল শহরের বৃহত্তম মসজিদ। এটি ১৫৫০ থেকে ১৫৫৭ সালের মধ্যবর্তী সময়ে নির্মিত করা হয়। এটি উসমানীয় স্থাপত্যের অন্যতম শ্রেষ্ঠ নিদর্শন। রাজা প্রথম সুলাইমান এটি নির্মাণের আদেশ দেন এবং তার নামেই এর নামকরণ করা হয়েছে। মসজিদটি উসমানীয় সাম্রাজ্যের শৌর্য-বীর্যের প্রতীক হিসেবে নির্মাণ করা হয়। ১৬শ শতকের প্রথমার্ধে সুলায়মানের অধীনে উসমানীয় সাম্রাজ্য উন্নতির শিখরে পৌঁছে।


title: সুলায়মানি মসজিদ

text: উসমানীয়রা ছিল মধ্য এশিয়ার যাযাবর জাতির লোক। তারা ১৪৫৩ সালে খ্রিস্টান নগরী কোন্সতান্তিনোপল দখল করে এবং এর নাম বদলে ইস্তানবুল রাখে। তারা শহরটিকে একটি ইসলামী শক্তিকেন্দ্রে পরিণত করে। সুলায়মান তার সাম্রাজ্যের গৌরব প্রকাশার্থে শহরের কাছের পাহাড়ে একটি বিরাট মসজিদ নির্মাণের আদেশ দেন। মসজিদটির বিরাট গম্বুজ এবং দীর্ঘ মিনারগুলি ইস্তানবুল শহরের যেকোন প্রান্ত থেকে দৃশ্যমান। উসমানীয় সাম্রাজ্যের শুরুর দিকের শ্রেষ্ঠ স্থপতি সিনান এই মসজিদটি নকশা করেন। সুলায়মানি মদজিদটি শুরুতে আরও বড় একটি ভবনব্যবস্থার কেন্দ্রীয় অংশ ছিল, যাতে মাদ্রাসা, গণরান্নাঘর বা ইমারেত, হাসপাতাল, এবং গ্রন্থাগার অন্তর্ভুক্ত ছিল। বর্তমানে ভবনব্যবস্থার অন্যান্য ভবনগুলি ঐসব কাজে ব্যবহৃত না হলেও মসজিদটি এখনও প্রার্থনার কাজেই ব্যবহার করা হয়। মিনারের লাউডস্পিকারগুলি দিয়ে এখনও মুসল্লীদের নামাজ পড়ার আহ্বান জানানো হয়।


title: সুলায়মানি মসজিদ

text: একটি জমকালো প্রবেশদ্বার বহিরাগতকে অভ্যন্তরভাগের উঠানে প্রবেশের অভ্যর্থনা জানায়। বিশাল দ্বারটির নকশা মসজিদের অভ্যন্তরের মিহরাব বা প্রার্থনার স্থানটির আদলে তৈরি, এবং এটি মক্কার দিকে নির্দেশ করছে। দরজাটির আকার ও আকৃতি অভ্যন্তরের বিশালতাকে নির্দেশ করছে।


title: সুলায়মানি মসজিদ

text: ঐতিহাসিকভাবে মসজিদে মাত্র একটি মিনার থাকত, যেখান থেকে মুয়াজ্জিনেরা আজান দিতেন। সুলায়মানি মসজিদে প্রথমবারের মত চারটি মিনার ব্যবহার করা হয়। চারটি মিনার নির্দেশ করে যে প্রথম সুলায়মান ছিলেন ইস্তানবুলের চতুর্থ সুলতান। আর দশটি ব্যালকনি নির্দেশ করে তিনি ছিলের রাজা প্রথম উসমান থেকে শুরু করে সমগ্র উসমানীয় রাজবংশের ১০ম সুলতান। মূল গম্বুজের কাছে অবস্থিত লম্বা মিনারগুলি ৭৬ মিটার উঁচু, আর ছোট মিনারগুলি ৫৬ মিটার উঁচু। সুলয়মানি মসজিদের উঠানটিতে নামাজের সময় অতিরিক্ত মানুষ ধারণের কাজে এবং কবর দেয়ার আগে মৃতের শেষকৃত্যের কাজে ব্যবহৃত হয়। উঠানটির মেঝে উৎকৃষ্ট শ্বেত মর্মর পাথরে নির্মিত এবং এর কেন্দ্রস্থলে একটি ঝর্ণা আছে।


title: সুলায়মানি মসজিদ

text: মসজিদের অভ্যন্তর একটি বিরাট উন্মুক্ত জায়গা। এই উন্মুক্ত চত্বরে মুসল্লিরা একত্রে নামাজ পড়তে পারেন। ইসলামের ইতিহাসের শুরুতেই মসজিদের স্থাপত্যের ধারণাগুলি গড়ে উঠেছিল। মদিনাতে মুহম্মদ (স)-এর সাদাসিধে বাড়িতে যেভাবে নামাজ পড়া হত, আধুনিক মসজিদগুলিতে সেই একই ধারণাগুলি অনুসরণ করার চেষ্টা করা হয়। সব মসজিদেই একটি সান বা উঠান থাকে, পাশে থাকে কিছু ছায়া-আচ্ছাদিত জায়গা এবং প্রার্থনার জন্য একটি দালান। সুলায়মানি মসজিদে মিশরের কায়রো এবং তুরস্কের উসাক শহর থেকে আনা বিশাল কার্পেট দিয়ে মেঝে ঢাকা হয়েছে। কার্পেটের নকশাগুলি মক্কার দিকে নির্দেশ করছে। সম্মানের প্রতীক হিসেবেই মসজিদের মেঝেগুলি কার্পেটে আবৃত করা হয়, এবং এ দ্বারা বোঝানো হয় যে কার্পেটের নিচের ভূমি আল্লাহর প্রতি উৎসর্গীকৃত। ছাদের কাছে বিশেষভাবে নির্মিত থালা ঝুলানো আছে যেগুলি মিম্বার থেকে ইমামদের কন্ঠ সারা মসজিদে ছড়িয়ে দিতে সাহায্য করে। মসজিদের বহু জানালা দিয়ে প্রাকৃতিক আলো প্রবেশ করে এবং উন্মুক্ততার অনুভূতি সৃষ্টি করে, যা ঐশ্বরিক চিন্তাভাবনায় সহায়ক।


title: লেখনী

text: যেসব সরঞ্জাম হাত দিয়ে ব্যবহার করে কোন পৃষ্ঠতলে বর্ণ, সংখ্যা, ইত্যাদি চিহ্ন লেখা যায়, তাদেরকে লেখনী () বলা হয়। খোদাইয়ের ক্ষেত্রে পৃষ্ঠের অংশবিশেষ সরিয়ে দিয়ে বা খুঁড়ে চিহ্ন বসানো হয়। লেখকের আঙুল, হাত, কব্জি ও বাহু লেখনীটিকে নিয়ন্ত্রণ করে। লেখকের চাহিদা ও দক্ষতা এবং লিখনের উপকরণের লভ্যতা বিশ্বের বিভিন্ন সংস্কৃতিতে লেখনীর উন্নয়নকে প্রভাবিত করেছে।


title: লেখনী

text: পশ্চিমা বিশ্বে সবচেয়ে প্রাচীন লিখন পদ্ধতি ছিল কিউনিফর্ম ধরনের। তিন বা চার ধার বিশিষ্ট একটি সূঁচালো কাঠি নরম কাদামাটিতে চাপ দিয়ে লেখা হত এবং পরে এই কাদামাটির চাঙড়গুলিকে শুকিয়ে লেখাতে স্থায়িত্ব আনা হত। লেখনীর পরবর্তী উন্নয়ন ঘটায় গ্রিকেরা। তারা তুলি এবং হাতুড়ি-ছেনির সাহায্যে লেখা শুরু করে। প্রাচীন গ্রিক মৃৎশিল্পগুলিতে এক ধরনের ছোট গোলাকৃতি তুলিতে লেখা হত, আর প্রাচীন গ্রিক বর্ণগুলি ধাতুর হাতুড়ি ও ছেনির সাহায্যে পাথরে খোদাই করা হত। দুই ধরনের গ্রিক লেখাতেই বর্ণগুলির দাগের সরু-মোটা হেরফের দেখা যায় না। পরবর্তীরে রোমানেরা প্রশস্ত ধারবিশিষ্ট লেখনীর সাহায্যে বর্ণগুলির দাগগুলির প্রস্থে বৈচিত্র‌্য এনেছিল।


title: লেখনী

text: ১ম শতকের শুরুর দিকেই লেখার উদ্দেশ্য এবং পৃষ্ঠের প্রকৃতি অনুযায়ী রোমাদেরা বিভিন্ন লেখনী ব্যবহার করত। ক্ষণস্থায়ী লেখা ও বিদ্যালয়ের অনুশীলনীগুলি ধাতু বা হড়ের তৈরি সূঁচালো কলম দিয়ে মোমে আবৃত ছোট কাঠের পাটাতনে লেখা হত। কলমের সূঁচালো প্রান্ত দিয়ে মোমে আঁচড় কাটতে হত। একই কলমের অন্য ভোঁতা প্রান্তটি দিয়ে লেখা মোছামুছির কাজ চলত। অন্যদিকে স্থায়ী লেখাগুলি প্যাপিরাসে লেখা হত। সরু কলম কালিতে ডুবিয়ে প্যাপিরাসে লেখা হত। প্যাপিরাসের পৃষ্ঠতল রুক্ষ ছিল বলে এই সূঁচালো কালি কলমটি ব্যবহার করা হত। অন্যদিকে অপেক্ষাকৃত মসৃণ পৃষ্ঠদেশে যেমন প্রাণীর চামড়া থেকে প্রস্তুত পার্চমেন্ট বা প্লাস্টার বা পাথরের দেয়ালে লিখতে চেপ্টা তুলি বা প্রশস্ত ধারবিশিষ্ট কালি কলম ব্যবহার করা হত। এসময় হাতুড়ি ও ছেনির সাহায্যে শিলালিপি খোদাইয়েরও প্রচলন ছিল; এগুলিতে সরু ও প্রশস্ত দুই ধরনের রেখাই খোদাই করা হত।


title: এ বিউটিফুল মাইন্ড (চলচ্চিত্র)

text: আ বিউটিফুল মাইন্ড (ইংরেজি ভাষায়: A Beautiful Mind) একাডেমি পুরস্কার বিজয়ী মার্কিন চলচ্চিত্র। ২০০১ সালে মুক্তিপ্রাপ্ত এই সিনেমার পরিচালক ছিলেন রন হাওয়ার্ড। এর কাহিনী নেয়া হয়েছে ১৯৯৮ সালের পুলিৎজার পুরস্কার পাওয়া সিলভিয়া নাসার একই নামের বেস্ট সেলিং উপন্যাস থেকে।


title: এ বিউটিফুল মাইন্ড (চলচ্চিত্র)

text: কাহিনীটি অণুপ্রাণিত হয়েছে নোবেল পুরস্কার বিজয়ী গণিতবিদ জন ন্যাশের জীবন থেকে। মূল চরিত্রে অভিনয় করেছে রাসেল ক্রো। সংকেতলিপি নিয়ে এক গোপন কাজে গণিতবিদ জন ন্যাশের আত্মনিয়োগ করার পর দুর্বিষহ হয়ে ওঠা তার জীবন নিয়ে বায়োগ্রাফীধর্মী মুভি এটি। তিনি কয়েকজন মানুষকে দেখতে পান, তাদের সাথে কথা বলেন কিন্তু তিনি জানেন না এরা বাস্তবে নেই! একসময় কল্পপনার রাজ্যকে জয়, অতঃপর নোবেল অর্জন।


title: এ বিউটিফুল মাইন্ড (চলচ্চিত্র)

text: সিনেমাটি ২০০১ এর চারটি ক্ষেত্রে একাডেমি পুরস্কার জেতে - সেরা ছবি, সেরা পরিচালক, সেরা পরিবর্তিত চিত্রনাট্য এবং সেরা পার্শ্ব অভিনেত্রী।


title: জপমালা ঘোষ

text: জপমালা ঘোষ (জন্ম: ৩১ অক্টোবর ১৯৫০ - মৃত্যু: ১৭ মে ১৯৯৯) একজন বাঙালি গায়িকা । তিনি মূলত ছড়ার গান গাওয়ার জন্য বিখ্যাত । জপমালা ঘোষের জন্ম হয় বর্তমান মায়ানমারের রেঙ্গুনে । ছোটবেলায় কলকাতার আকাশবাণীতে "শিশুমহলে" গান গাইতেন । ১৯৫৪ খ্রিস্টাব্দে কলম্বিয়া রেকর্ড কম্পানি থেকে তাঁর প্রথম রেকর্ড বের হয় প্রবীর মজুমদারের কথা ও সুরে "কাটুম-কুটুম" । তিনি ১৯৫৬ খ্রিস্টাব্দ থেকে আকাশবাণীর নিয়মিত শিল্পী ছিলেন ।


title: জপমালা ঘোষ

text: যোগীন্দ্রনাথ সরকারের জন্মশতবর্ষে তারাশঙ্কর বন্দ্যোপাধ্যায় প্রভৃতি কয়েকজন সাহিত্যিকের অনুরোধে "অ-এ অজগর আসছে তেড়ে" ও "হারাধনের দশটি ছেলে" রেকর্ড করেন । তাঁর গাওয়া গানের প্রায় ১৫০টি রেকর্ড বা ক্যাসেট আছে । ভাওয়াইয়া গানেও তিনি দক্ষ ছিলেন ।


title: শ্রীজীব ন্যায়তীর্থ

text: শ্রীজীব ন্যায়তীর্থ (২৬ জানুয়ারি ১৮৯৩ - ২৮ অক্টোবর ১৯৯২) একজন বিশিষ্ট সংস্কৃতজ্ঞ পণ্ডিত ।


title: শ্রীজীব ন্যায়তীর্থ

text: শ্রীজীব ন্যায়তীর্থ বর্তমান পশ্চিমবঙ্গের ভাটপাড়ার বাসিন্দা ছিলেন । তাঁর পিতার নাম পঞ্চানন তর্করত্ন । পিতার চতুষ্পাঠীতে তাঁর পড়াশোনা শুরু হয় । কলকাতার সংস্কৃত কলিজিয়েট স্কুল থেকে দুটি বিষয়ে লেটার নিয়ে প্রবেশিকা, রিপন কলেজ (বর্তমান সুরেন্দ্রনাথ কলেজ) থেকে সংস্কৃত বি.এ এবং কলকাতা বিশ্ববিদ্যালয় থেকে প্রথম বিভাগে এম.এ পাস করে স্বর্ণপদক লাভ করেন । এর আগে বারাণসীতে মহামহোপাধ্যায় রাখালদাস ন্যায়রত্নের কাছে ন্যায়শাস্ত্র অধ্যয়ন করে কাব্য, ব্যকরণ, ন্যায়তীর্থ পরীক্ষায় কৃতিত্বের সাথে উত্তীর্ণ হন । পণ্ডিত হরপ্রসাদ শাস্ত্রীর তত্ত্বাবধানে গবেষণা করে ডক্টরেট হন ।


title: শ্রীজীব ন্যায়তীর্থ

text: পিতার চতুষ্পাঠীতে অধ্যাপনা করে কর্মজীবন শুরু হয় । এরপর তিনি নৈহাটি ঋষি বঙ্কিমচন্দ্র কলেজ (১৯৪০-১৯৬৩), কলকাতা বিশ্ববিদ্যালয় এবং যাদবপুর বিশ্ববিদ্যালয়ে অধ্যাপনা করেন । বেনারস হিন্দু বিশ্ববিদ্যালয়ের সাথেও তাঁর যোগ ছিল । সংস্কৃত ছাড়া বাংলা, হিন্দি এবং ইংরেজিতেও তিনি দক্ষ ছিলেন ।


title: শ্রীজীব ন্যায়তীর্থ

text: শতাধিক মৌলিক রচনা ছাড়াও সাতটির বেশি গবেষণাধর্মী গ্রন্থ তিনি রচনা করেন । ১৯৮৩ খ্রিস্টাব্দে তিনি মহাভারতের নীলকণ্ঠের টীকার হিন্দি অনুবাদের কাজ শেষ করেন । এটি ছিল খুবই দুরূহ একটি কাজ । সারা জীবন ধরে তিনি একটু একটু করে রচনা করেছেন চিত্রালঙ্কার বিষয়ক কাব্য ও চিত্রধর্মী গ্রন্থ "সারস্বত শতকম্" । এ ছাড়া সংস্কৃতে অনেকগুলি হাস্যরসাত্মক প্রহসন, নাটক এবং কাব্যগ্রন্থ রচনা করেছেন ।


title: শ্রীজীব ন্যায়তীর্থ

text: তিনি প্রয়াগ বিদ্বৎসমাজ দ্বারা "মহামহিমোপাধ্যায়", নবদ্বীপ পণ্ডিতসমাজ দ্বারা "ব্যাকরণ শিরোমণি" আখ্যা পান । তিনি ১৯৬৮ খ্রিস্টাব্দে রাষ্ট্রপতি পুরস্কার, ১৯৮৬ খ্রিস্টাব্দে এশিয়াটিক সোসাইটির ফেলোশিপ, ১৯৮৯ খ্রিস্টাব্দে বিশ্বভারতী বিশ্ববিদ্যালয়ের "দেশিকোত্তম" এবং ওই বছরই সম্পূর্ণানন্দ সংস্কৃত বিশ্ববিদ্যালয় থেকে "মহামহোপাধ্যায়" উপাধি লাভ করেন ।


title: ভালেন্তিনা লিসিৎসা

text: ভালেন্তিনা লিসিৎসা (ইউক্রেনীয় ভাষায়: Валентина Лисиця) ইউক্রেনে জন্মগ্রহণকারী একজন ক্লাসিকাল পিয়ানোবাদক। তিনি বর্তমানে মার্কিন যুক্তরাষ্ট্রে বসবাস করছেন। তিনি বিশ্বের সর্বত্র বিভিন্ন মর্যাদাপূর্ণ কনসার্ট ভেন্যুতে পিয়ানো বাজিয়ে থাকেন। তাঁর স্বামী আলেক্সেই কুজনেতসফ-ও একজন পিয়ানোবাদক, এবং তিনি লিসিৎসার সাথে দ্বৈত-পিয়ানোবাদন করেন।


title: ভালেন্তিনা লিসিৎসা

text: লিসিৎসা ইউক্রেনের রাজধানী কিয়েভে জন্মগ্রহণ করেন। তাঁর বাবা-মা কেউই সঙ্গীতজ্ঞ ছিলেন না। তিনি তিন বছর বয়সে পিয়ানো বাজানো শুরু করেন এবং চার বছর বয়সে তাঁর প্রথম একক বাদন (সোলো রিসাইটাল) সম্পন্ন করেন। যদিও ছোটবেলা থেকেই লিসিৎসার সঙ্গীতে ঝোঁক ছিল, তখন তাঁর ইচ্ছে ছিল বড় হয়ে একজন দাবাড়ু হবেন। তিনি প্রথমে প্রতিভাবান ছাত্রদের জন্য বিশেষ সঙ্গীত স্কুল লিসেংকো সঙ্গীত স্কুল-এ, এবং তার পর কিয়েভ কনজার্ভেটরি-তে সঙ্গীত শিক্ষা লাভ করেন। শেষোক্ত প্রতিষ্ঠানেই তিনি হবু স্বামী কুজনেতসফের দেখা পান। কুজনেতসফের সাথে সাক্ষাতের পরেই লিসিৎসা সঙ্গীতের ব্যাপারে আরও মনোযোগী হয়ে ওঠেন। ১৯৯১ সালে তাঁরা দুইজনে বিশ্বে দ্বৈত পিয়ানোবাদনের সবচেয়ে গুরুত্বপূর্ণ প্রতিযোগিতায় — The Murray Dranoff Two Piano Competition-এ -- প্রথম পুরস্কার লাভ করেন। ঐ বছরই তাঁরা কর্মজীবন প্রসারের উদ্দেশ্যে মার্কিন যুক্তরাষ্ট্রে চলে আসেন।


title: ভালেন্তিনা লিসিৎসা

text: ভালেন্তিনা এরপর তাঁর একক পিয়ানোবাদন ক্যারিয়ার শুরু করেন। তিনি বিশ্বখ্যাত কার্নেগি হল, এভ্‌রি ফিশার হল এবং মুজিকভেরাইন-এ বাজিয়েছেন। এ পর্যন্ত তিনি বেশ কিছু অডিও সিডি ও কিছু ডিভিডি প্রকাশ করেছেন।


title: বিলি ওয়াইল্ডার

text: বিলি ওয়াইল্ডার (ইংরেজি ভাষায়: Billy Wilder) (২২শে জুন, ১৯০৬ - ২৭শে মার্চ, ২০০২) অস্ট্রিয়ায় জন্মগ্রহণকারী ইহুদি মার্কিন সাংবাদিক, চিত্রনাট্যকার এবং একাডেমি পুরস্কার বিজয়ী চলচ্চিত্র পরিচালক ও প্রযোজক। প্রায় ৫০ থেকে ৬০ বছর তিনি চলচ্চিত্র জগতের সাথে যুক্ত ছিলেন। তাকে হলিউড স্বর্ণযুগের অন্যতম প্রভাবশালী ও কৃতী চলচ্চিত্র নির্মাতা হিসেবে অভিহিত করা হয়। ওয়াইল্ডারের অনেক ছবিই দর্শক ও সমালোচকদের কাছে বিপুল প্রশংসিত হয়েছে।


title: অস্ট্রিয়া-হাঙ্গেরি

text: অস্ট্রো-হাঙ্গেরীয় সম্রাজ্য (অস্ট্রিয়া-হাঙ্গেরি নামেও পরিচিত) বলতে একটি দ্বৈত রাজত্ব বা দ্বৈত রাষ্ট্রকে বোঝায়। ১৮৬৭ থেকে ১৯১৮ সাথ তথা প্রথম বিশ্বযুদ্ধের সমাপ্তি পর্যন্ত মধ্য ইউরোপে একটি সম্মিলিত রাজত্ব হিসেবে এই দ্বৈত রাষ্ট্রের অস্তিত্ব ছিল। ১৮০৪ থেকে ১৮৬৭ পর্যন্ত কেবল অস্ট্রীয় সম্রাজ্য নামে একটি রাজত্ব ছিল। ১৮৬৭ সালে সেখানকার ক্ষমতাসীন "হাসবুর্গ রাজবংশ" এবং হাঙ্গেরীয় নেতৃত্বের মধ্যে একটি সমঝোতা হয়। এই সমঝোতার ফলেই "অস্ট্রো-হাঙ্গেরীয় সম্রাজ্যের" আবির্ভাব ঘটে।


title: অস্ট্রিয়া-হাঙ্গেরি

text: সম্মিলিত রাষ্ট্রটি বিপুল শক্তির অধিকারী ছিল। কিন্তু একই সাথে সে অঞ্চলে জাতীয় চেতনা বৃদ্ধি পেতে থাকে। একসময় দেখা যায় সাম্রাজ্যের মধ্যকার ১১টি পৃথক পৃথক জাতিগোষ্ঠীর পৃথক পৃথক ক্ষমতা দ্বারা কেন্দ্রীয় নেতৃত্বে বিতর্কের সৃষ্টি হচ্ছে। এই পুরো সময় জুড়ে হাসবুর্গ রাজবংশ অস্ট্রীয় সাম্রাজ্য এবং হাঙ্গেরীয় সাম্রাজ্যের নেতৃত্বে আসীন ছিল। তারা আত্ম-নিয়ণ্ত্রিত সরকার ব্যবস্থার সুবিধা ভোগ করত এবং যুগ্ম বিষয়াদিতে হস্তক্ষেপের অধিকার রাখত। মূলত পররাষ্ট্র ও প্রতিরক্ষা নীতিতে তাদের কর্তৃত্ব ছিল। এই বিশাল রাজতন্ত্রের পুর্ণ নাম হিসেবে তারা বেছে নিয়েছিল, "The Kingdoms and Lands Represented in the Imperial Council and the Lands of the Crown of St. Stephen"।


title: অস্ট্রিয়া-হাঙ্গেরি

text: এই দ্বৈত রাষ্ট্রের রাজধানী ছিল ভিয়েনা। ভৌগলিকভাবে অস্ট্র-হাঙ্গেরীয় সাম্রাজ্য ছিল ইউরোপের দ্বিতীয় বৃহত্তম রাষ্ট্র। প্রথম ছিল রুশ সম্রাজ্য। এছাড়া জনসংখ্যার দিক দিয়ে এই রাষ্ট্র ছিল তৃতীয়, রুশ ও জার্মান সম্রাজ্যের পরেই। বর্তমানে এই সমগ্র অঞ্চলের মোট জনসংখ্যা প্রায় ৬৯ মিলিয়ন। অস্ট্রো-হাঙ্গেরীয় সাম্রাজ্য বেশ কিছু ভাষা সরকারিভাবে স্বীকৃত ছিল। এই ভাষাগুলোতে সাম্রাজ্যের নামগুলো ছিল এরকম:


title: আর্য সমাজ

text: আর্য সমাজ (Sanskrit "" "Noble Society") বৈদিক ধর্ম প্রতিষ্ঠার জন্য স্বামী দয়ানন্দ কর্তৃক ১৮৭৫ সালে প্রতিষ্ঠিত একটি হিন্দু সংগঠন। তিনি একজন বেদ প্রচারক সন্ন্যাসী ছিলেন। তিনি ব্রহ্মচর্য পালন করতেন। এই আদর্শের উপর জোর দিয়েছিলেন। আর্য সমাজের সদস্যগণ এই নীতিই মেনে চলেন। তারা একেশ্বরবাদে বিশ্বাসী অর্থাৎ তারা এক ঈশ্বরে বিশ্বাসী এবং মূর্তিপূজার বিরোধী। তাদের বিশ্বাস বেদোক্ত ব্রহ্মেরএর উপর ।


title: আর্য সমাজ

text: ১৮৬৯ থেকে ১৮৭৩ এর মধ্যে স্বামী দয়ানন্দ সরস্বতী ভারতে তাঁর প্রথম সংস্কার প্রচেষ্টা চালান। এই প্রচেষ্টা ছিল মূলত “বৈদিক বিদ্যালয়” বা “গুরুকূল” স্থাপনের লক্ষ্যে যা শিক্ষার্থীদের বৈদিক জ্ঞান, সংস্কৃতি ও ধর্ম সম্পর্কে গুরুত্ব প্রদান করে। প্রথম বিদ্যালয়টি ১৮৬৯ সালে ফররুখাবাদে প্রতিষ্ঠিত হয় মাত্র ৫০ জন শিক্ষার্থীদের নিয়ে। প্রারম্ভিক সাফল্যের দরুন মির্জাপুর(১৮৭০), কাসগঞ্জ (১৮৭০), চালিসার (আলীগড়) (১৮৭০) এবং বারাণসী (১৮৭৩)-তে দ্রুত বেশ কিছু বিদ্যালয় স্থাপিত হয়। বৈদিক বিদ্যালয় সমূহ মূলত স্বামী দয়ানন্দের সামাজিক ও ধর্মীয় সংস্কারের প্রায়োগিক প্রয়াসকেই তুলে ধরে। সেগুলো মিশ্র প্রতিক্রিয়া পেয়েছিল। একদিকে শিক্ষার্থীরা বিদ্যালয়ে ঐতিহ্যগত মূর্তিপূজা করতে পারত না, বরং তাদের প্রতিদিন দুবার সন্ধ্যা বন্দনা ও অগ্নিহোত্র যজ্ঞ করতে হত। তারা ছিল শৃঙ্খলাবদ্ধ। অন্যদিকে তাদের সমস্ত খাবার, বাসা, পোশাক এবং বই বিনামূল্যে দেয়া হত এবং অ-ব্রাহ্মণরাও সংস্কৃত পাঠ করতে পারত। তাদেরকে প্রধানত বেদ শিক্ষা দেয়া হত। বৈদিক বিদ্যালয়সমূহ দ্রুতই বেশ কিছু সমস্যার সম্মুখীন হয়।


title: আর্য সমাজ

text: আর্য সমাজ মূলত স্বামী দয়ানন্দ সরস্বতী প্রবর্তিত দশটি নিয়মের উপর প্রতিষ্ঠিত। নিয়মগুলো হচ্ছে:


title: হরিশ্চন্দ্র মুখোপাধ্যায়

text: হরিশ্চন্দ্র মুখোপাধ্যায় (ইংরেজি: Harish Chandra Mukherjee) (জন্ম: ২৪ জুলাই ১৮২৪ (১২৩১ বঙ্গাব্দ) - মৃত্যু: ১৪ জুন ১৮৬১) একজন সাংবাদিক এবং সমাজসেবক । তিনি তাঁর হিন্দু পেট্রিয়ট পত্রিকার মাধ্যমে নীলকর সাহেবদের অত্যাচারের কথা সবার কাছে তুলে ধরেন ।


title: হরিশ্চন্দ্র মুখোপাধ্যায়

text: হরিশ্চন্দ্রের জন্ম হয় বর্তমান কলকাতা শহরের ভবানীপুরে । সেই সময় ভবানীপুর কলকাতার অংশ বলে বিবেচিত হত না । তাঁর পিতার নাম ছিল রামধন মুখোপাধ্যায় । রামধন রাঢ়ী শ্রেণিভুক্ত ফুলিয়া মেলের একজন কুলীন ব্রাহ্মন ছিলেন । রামধনের বাড়ি ছিল বর্তমান বর্ধমান জেলার শ্রীধরপুর গ্রামে । রামধনের চার স্ত্রীর মধ্যে হরিশ্চন্দ্রের মা রুক্মিণী ছিলেন সবচেয়ে ছোট । হরিশ্চন্দ্র তাঁর মায়ের দ্বিতীয় সন্তান । তাঁর এক দাদা ছিলেন হারাণচন্দ্র । হরিশ্চন্দ্রের জন্মের ছয়মাসের মধ্যেই তাঁর পিতা রামধন মারা যান । হরিশ্চন্দ্রের মা রুক্মিনীদেবী কখনও স্বামীর গৃহে থাকেননি । তিনি তাঁর মাতামহের বাড়িতে থাকতেন । সেখানেই হারাণচন্দ্র এবং হরিশ্চন্দ্রের জন্ম হয় । হরিশ্চন্দ্রের ছোটবেলা অত্যন্ত দারিদ্র্যের মধ্যে কেটেছিল ।


title: হরিশ্চন্দ্র মুখোপাধ্যায়

text: স্কুলে পড়ার সময়েই হরিশ্চন্দ্রকে মায়ের অনুরোধে বিয়ে করতে হয়েছিল । স্ত্রী ছিলেন মোক্ষদাসুন্দরী, উত্তরপাড়ার গোবিন্দচন্দ্র চট্টোপাধ্যায়ের কন্যা । মোক্ষদাসুন্দরীর গর্ভে হরিশ্চন্দ্রের দুটি সন্তান হয়েছিল । প্রথমটি মেয়ে যার জন্মের কয়েকদিন পরই মৃত্যু হয় । দ্বিতীয় সন্তান হয় একটি ছেলে । ছেলেটি জন্মের ১৫ দিনের মধ্যেই মোক্ষদাসুন্দরীর মৃত্যু হয় । শিশুপুত্রের রক্ষনাবেক্ষনের জন্য হরিশ্চন্দ্র দ্বিতীয়বার বিয়ে করেন । তাঁর দ্বিতীয় স্ত্রীর নাম ভগবতী । ভগবতী দরিদ্র পরিবারের মেয়ে ছিলেন । তিনি সুন্দরী ছিলেন না এবং শিক্ষাদীক্ষাও বিশেষ ছিল না । যে পুত্রসন্তানটিকে দেখাশোনা করবার জন্য হরিশ্চন্দ্র দ্বিতীয়বার বিয়ে করেন সে মাত্র তিন বছর বয়েসে কলেরা রোগে আক্রান্ত হয়ে মারা যায় । প্রথম স্ত্রী এবং সন্তানের মৃত্যূতে হরিশ্চন্দ্র মানসিকভাবে কাতর হয়ে পড়েন এবং মদ্যপান আরম্ভ করেন । এই মদ্যপানই পরবর্তীকালে তাঁর মৃত্যুর কারণ হয় ।


title: হরিশ্চন্দ্র মুখোপাধ্যায়

text: হরিশ্চন্দ্র ছোটবেলায় ভবানীপুরের একটি পাঠশালায় পড়াশোনা আরম্ভ করেন । ছোটবেলাতেই তাঁর অসাধারণ মেধা সকলের দৃষ্টি আকর্ষন করেছিল । পাঠশালায় পড়বার সময় দাদা হারাণচন্দ্রের সাহায্যে তিনি ইংরেজি ভাষায় প্রাথমিক শিক্ষা লাভ করেন । এরপর তিনি আনুমানিক সাত বছর বয়েসে ভবানীপুর ইউনিয়ন স্কুলে ভর্তি হন । এই স্কুলটি কলকাতা স্কুল সোসাইটির পরিচালনাধীন ছিল । ডেভিড হেয়ার এই স্কুল কমিটির একজন সদস্য ছিলেন । এই স্কুলে ভর্তির সময় হরিশ্চন্দ্রের মেধা দেখে স্কুল কর্তৃপক্ষ তাঁকে বিনা বেতনে পড়বার সুযোগ করে দেন । হরিশ্চন্দ্র প্রায় ছয় সাত বছর ভবানীপুর ইউনিয়ন স্কুলে পড়েন ।


title: হরিশ্চন্দ্র মুখোপাধ্যায়

text: স্কুলে পড়ার সময় থেকেই হরিশ্চন্দ্র লোকের নানা ধরনের দরখাস্ত লিখে বা দলিলপত্র নকল করে কিছু অর্থ উপার্জন করতেন । অসহায় অভিভাবকদের টাকা দিয়ে সাহায্য করবার জন্য তিনি ১৪-১৫ বছর বয়েস থেকেই কাজের চেষ্টা করতে আরম্ভ করেছিলেন । কিছুদিন চেষ্টা করে বর্তমান কলকাতার বিনয় বাদল দিনেশ বাগ অঞ্চলের (পূর্বতন ডালহৌসি স্কোয়ার) একটি নিলামদার কম্পানির অফিসে মাসিক দশ টাকা বেতনে বিল লেখকের চাকরি পান । একটি নির্দিষ্ট মাসিক আয়ের ব্যবস্থা হওয়াতে হরিশ্চন্দ্র তখন থেকে নিজের চেষ্টায় পড়াশোনা করায় মন দেন ।


title: হরিশ্চন্দ্র মুখোপাধ্যায়

text: এই কম্পানির অফিসে সম্ভবত তিনি ছয়-সাত বছর কাজ করেছিলেন । কিন্তু এই স্বল্প বেতনে তাঁর সংসার চালানো অসম্ভব হয়ে উঠেছিল তাই তিনি বিকল্প চাকরির সন্ধান করতে থাকেন । হরিশ্চন্দ্রের পরিচিত জেমস ম্যাকেঞ্জির প্রচেষ্টায় মিলিটারি অডিটর জেনারেল অফিসে পরীক্ষায় উত্তীর্ণ হবার পর তিনি মাসিক ২৫ টাকা বেতনে নকলনবিশ বা কপি রাইটার পদের জন্য মনোনীত হন । ১৮৪৫ খ্রিষ্টাব্দের আগস্ট মাসে তিনি এই পদে যোগ দেন । কর্মদক্ষতার কারনে অল্প কয়েকদিনের মধ্যেই হরিশ্চন্দ্র নকলনবিশ থেকে ১৩০ টাকা বেতনে কেরানীর পদে উত্তীর্ণ হন । কিছুদিন পরে এই বেতন বেড়ে ২০০ টাকা হয় । এই সময় এই অফিসে ১০০ টাকার বেশি বেতনের পদগুলি অ্যাংলো ইন্ডিয়ান বা ইউরোপীয়দের জন্য সংরক্ষিত ছিল । শেষঅবধি হরিশ্চন্দ্র মাসিক ৪০০ টাকা বেতনে সহকারী অডিটর পদে উন্নীত হয়েছিলেন ।


title: হরিশ্চন্দ্র মুখোপাধ্যায়

text: রাজনৈতিক দাবি দাওয়া আদায়ের জন্য রাজা রাধাকান্ত প্রমুখের নেতৃত্বাধীন "ল্যান্ড হোল্ডারস সোসাইটি" এবং রামগোপাল ঘোষ, প্যারিচাঁদ প্রভৃতি শিক্ষিত বাঙালি বুদ্ধিজীবীদের পরিচালনাধীন "ব্রিটিশ ইন্ডিয়া সোসাইটি" মিলে গিয়ে ১৮৫১ খ্রিষ্টাব্দের ১৪ সেপ্টেম্বর "ন্যাশন্যাল অ্যাসোসিয়েশন" নামে একটি প্রতিষ্ঠান তৈরি হয় । এরপর ১৮৫১ খ্রিষ্টাব্দের ২৯ অক্টোবর এই প্রতিষ্ঠানটির নাম বদল করে রাখা হয় ব্রিটিশ ইন্ডিয়ান অ্যাসোসিয়েশন ।


title: হরিশ্চন্দ্র মুখোপাধ্যায়

text: ব্রিটিশ ইন্ডিয়ান অ্যাসোসিয়েশন প্রতিষ্ঠার সাথে সাথেই হরিশ্চন্দ্র এই সভার সদস্য হননি । তিনি ১৮৫২ খ্রিষ্টাব্দের আগস্ট মাসে এই প্রতিষ্ঠানের সদস্য নির্বাচিত হন । এরপর তিনি ১৮৬১ খ্রিষ্টাব্দের জুন মাস অর্থাৎ তাঁর মৃত্যু অবধি এই প্রতিষ্ঠানের সাথে ঘনিষ্ঠভাবে যুক্ত ছিলেন । দীর্ঘকাল তিনি এই প্রতিষ্ঠানের অবৈতনিক সহকারী সম্পাদক ছিলেন ।


title: হরিশ্চন্দ্র মুখোপাধ্যায়

text: হরিশ্চন্দ্রের সাথে হিন্দু পেট্রিয়ট পত্রিকার নাম অঙ্গাঙ্গীভাবে জড়িয়ে আছে । হিন্দু পেট্রিয়ট পত্রিকাটির জন্যই মাত্র আট বছরের মধ্যে হরিশ্চন্দ্রের খ্যাতি প্রায় সারা ভারতে ছড়িয়েছিল এমনকি ইউরোপের শিক্ষিত সমাজেও তাঁর নাম প্রচারিত হয়েছিল । হিন্দু পেট্রিয়ট পত্রিকা প্রথম ১৮৫৩ খ্রিষ্টাব্দের ৬ জানুয়ারি প্রকাশিত হয় । এটি ছিল একটি সাপ্তাহিক পত্রিকা । এই পত্রিকার প্রবর্তক এবং প্রথম স্বত্বাধিকারী মধুসূদন রায়ের চিঠি থেকে জানা যায় যে হরিশ্চন্দ্র ছিলেন এই পত্রিকার প্রথম সম্পাদক । আড়াই বছর ধরে হরিশ্চন্দ্র বিনা পারিশ্রমিকে প্রায় একাই হিন্দু পেট্রিয়ট পত্রিকা পরিচালনা করেন । এরপর তিনি এই পত্রিকার স্বত্বাধিকারী মধুসূদন রায়ের কাছ থেকে হিন্দু পেট্রিয়ট প্রেস এবং কাগজের স্বত্ব কিনে নেন । হরিশ্চন্দ্র সেই সময় সরকারী কর্মচারী হওয়ায় নিজের নামে এই পত্রিকা কিনতে পারেননি । তিনি তাঁর দাদা হারাণচন্দ্রের নামে এই স্বত্ব কেনেন । হরিশ্চন্দ্র এই কাগজে বৈদ্যুতিক টেলিগ্রাফ মারফত বৈদেশিক সংবাদ সংগ্রহের ব্যবস্থা করেন । এবং তিনি পত্রিকাটিকে একটি আধুনিক পত্রিকায় পরিণত করেন । তবুও ১৮৫৭ খ্রিষ্টাব্দের শেষ অবধি এই পত্রিকা চালাতে হরিশ্চন্দ্রকে আর্থিক লোকসানের সম্মুখীন হতে হয় ।


title: হরিশ্চন্দ্র মুখোপাধ্যায়

text: হিন্দু পেট্রিয়ট পত্রিকার প্রথম থেকেই হরিশ্চন্দ্র সমাজের নিম্নতম শ্রেণির মানুষের অধিকার রক্ষার জন্য লড়াই শুরু করেন । তিনি সাধারণ মানুষের উপরে পুলিশের অত্যাচারের বিরুদ্ধে সরব হন । বাংলার চাষীদের উপরে নীলকরদের অত্যাচার বন্ধের জন্য তিনি বাংলার উচ্চশ্রেণির মানুষদের এগিয়ে আসতে বলেন । তিনি তৎকালীন সরকারের আমদানি-রপ্তানি নীতিরও তীব্র সমালোচনা করেন । তিনি ভারত থেকে চাল, চিনি, তৈলবীজের মত নিত্যপ্রয়োজনীয় জিনিস রপ্তানী করে মদ প্রভৃতি বিলাসদ্রব্য আমদানীর বিরোধিতা করেন । হরিশ্চন্দ্র বিধবাবিবাহ প্রচলন এবং বহুবিবাহ নিরোধ নিয়েও বহু প্রবন্ধ প্রকাশ করেন । তিনি ঈশ্বরচন্দ্র বিদ্যাসাগরের বিধবাবিবাহ প্রস্তাব পুস্তকাকারে প্রকাশের সাথে সাথে এ বিষয়ে জনমত গঠনে সহায়তা করেন । হরিশ্চন্দ্র হিন্দু পেট্রিয়টের সম্পাদক রূপে স্ত্রীশিক্ষার প্রয়োজনীয়তা বিষয়ে বহু সংবাদ ও প্রবন্ধ প্রকাশ করেন । তিনি পত্রিকাতে পতিতা সমস্যা এবং সরকারী শিক্ষানীতি নিয়েও আলোচনা করেন ।


title: হরিশ্চন্দ্র মুখোপাধ্যায়

text: তিনি সংস্কৃত ভাষার প্রসার এবং মাতৃভাষায় শিক্ষার গুরুত্ব নিয়েও আলোচনা করেন । হিন্দু পেট্রিয়টের সম্পাদকীয়তে প্রাচীন বাংলার সাহিত্যের উল্লেখ ও উদ্ধৃতি থেকে প্রমানিত হয় যে বাংলা ভাষার প্রতি হরিশ্চন্দ্রের অনুরাগ ছিল । সেই সময় যে সব বাংলা বই প্রকাশিত হত তার সমালোচনা হিন্দু পেট্রিয়টে প্রকাশিত হত ।


title: হরিশ্চন্দ্র মুখোপাধ্যায়

text: হরিশ্চন্দ্রের সম্পাদনায় আন্তর্জাতিক খবরও হিন্দু পেট্রিয়টে প্রকাশিত হত । এতে ব্যবসা বাণিজ্য বাজারদর প্রভৃতিও থাকত । সেই সময় দেশীয় পত্রিকাতে বিজ্ঞাপন খুব কম প্রকাশিত হত । কিন্তু হিন্দু পেট্রিয়টে দেশি বিদেশি ব্যবসায়ীরা বিজ্ঞাপন প্রকাশ করতেন । হিন্দু পেট্রিয়ট ধীরে ধীরে বিদেশি পরিচালিত পত্রিকাগুলির প্রতিদ্বন্দ্বী হয়ে উঠেছিল ।


title: হরিশ্চন্দ্র মুখোপাধ্যায়

text: ১৮৫৫ খ্রিষ্টাব্দের মাঝামাঝি সাঁওতাল বিদ্রোহ শুরু হয় । ক্রমবর্ধমান সরকারি খাজনার চাপ, জমিদার, জোতদার ও মহাজনদের শোষনের ফলে তারা খুব অসুবিধার মধ্যে পড়েছিল । সাঁওতালরা সংঘবদ্ধ ও সশস্ত্র হয়ে বহু দারোগা ও মহাজনদের হত্যা করেছিল । তাদের দমন করতে ব্রিটিশ সামরিক বাহিনী আসে এবং সাঁওতালদের হাতে বহু ব্রিটিশ সেনা প্রান হারায় । এই বিদ্রোহের নেতা সিধু ও কানুকে ফাঁসিকাঠে ঝুলিয়ে মারা হয়েছিল । পনেরো থেকে পঁচিশ হাজার সাঁওতাল এই বিদ্রোহে মারা যায় । এই সাঁওতাল বিদ্রোহের খবর কলকাতায় পৌছোনোর পর ইউরোপীয় সংবাদপত্রগুলি সরকারকে কঠোরভাবে এই বিদ্রোহ দমন করার পক্ষে রায় দিয়েছিল । কিন্তু হরিশ্চন্দ্র এই মত দেন যে কঠোর শোষনের ফলেই সাঁওতালরা বিদ্রোহ করতে বাধ্য হয়েছে । তিনি উপদ্রুত অঞ্চলে সামরিক শাসন জারিরও তীব্র বিরোধিতা করেন । হিন্দু পেট্রিয়ট ছাড়া সেসময় কোনো সংবাদপত্রই সাঁওতাল বিদ্রোহীদের প্রতি কোনো সহানুভূতি দেখায়নি । কিন্তু একমাত্র হরিশ্চন্দ্র তাদের প্রতি সহানুভূতি এবং সরকারের কড়া সমালোচনা করে সাহসের পরিচয় দেন ।


title: হরিশ্চন্দ্র মুখোপাধ্যায়

text: হরিশ্চন্দ্র লর্ড ডালহৌসির রাজ্যগ্রাসনীতির কঠোর সমালোচনা করেন । গভর্নর জেনারেল ডালহৌসির সমালোচনা করার এই দুঃসাহস সরকারি ও বেসরকারি মহলকে চমকে দিয়েছিল । বিভিন্ন সূত্র থেকে জানা যায় যে লর্ড ডালহৌসি হরিশ্চন্দ্রের মুখ বন্ধ করবার জন্য তাঁকে লোভনীয় সরকারি চাকরির উৎকোচ দিতে চান । কিন্তু হরিশ্চন্দ্র এই প্রস্তাব প্রত্যাখ্যান করেন ।


title: হরিশ্চন্দ্র মুখোপাধ্যায়

text: ব্রিটিশ ইন্ডিয়া অ্যাসোসিয়েশনের অন্যতম কর্মকর্তা হিসাবে অনেকে হরিশ্চন্দ্রকে জমিদারি স্বার্থের পৃষ্ঠপোষক রূপে চিহ্নিত করেন । কিন্তু হিন্দু পেট্রিয়টে জমিদারি শোষন এবং অত্যাচারের বিরুদ্ধেও অনেক খবর প্রকাশিত হত ।


title: হরিশ্চন্দ্র মুখোপাধ্যায়

text: হিন্দু পেট্রিয়ট সম্পাদনার ভার পেয়েই হরিশ্চন্দ্র বাংলার কৃষকদের অবস্থা পর্যালোচনা করেন । শুধুমাত্র অত্যাচারী জমিদাররাই যে কৃষকদের একমাত্র শত্রু নয় তা তিন লক্ষ্য করেন । তিনি খোঁজখবর নিয়ে জেনেছিলেন বাংলার চাষীদের সবচেয়ে বড় শত্রু নীল ব্যবসা এবং নীলকর । হিন্দু পেট্রিয়টের শুরু থেকেই তিনি নীলচাষীদের স্বার্থরক্ষায় মনোযোগ দিয়েছিলেন । ১৮৫৪ থেকে হরিশ্চন্দ্র নীলকরদের বিরুদ্ধে চাষীদের পক্ষ নিয়ে লেখা শুরু করেন । ১৮৫৮ খ্রিষ্টাব্দের শেষ থেকে তিনি নিয়মিতভাবে নীলকরদের বিরুদ্ধে লিখতে থাকেন । তিনি বাংলার নানা জায়গায় এই সম্পর্কে খবর সংগ্রহের জন্য সংবাদদাতা নিয়োগ করেন । তিনি নীলচাষ প্রথা এবং নীলকরদের সম্পর্কে জ্বালাময়ী সম্পাদকীয় প্রবন্ধ লিখতে থাকেন । তাদের অত্যাচারের বহু বিবরণও হিন্দু পেট্রিয়টে প্রকাশিত হয়েছিল । নিজস্ব সংবাদদাতা ছাড়াও বেশ কিছু শিক্ষিত ব্যক্তি এবং শ্বেতাঙ্গ পাদ্রীও নীলকরদের অত্যাচারের খবর হিন্দু পেট্রিয়টে প্রকাশের জন্য পাঠাতেন । হিন্দু পেট্রিয়ট অনেক শিক্ষিত ইংরেজই পড়তেন । এই পত্রিকার পাঠক ইংল্যান্ডেও ছিল । ফলে ইংরেজদের মধ্যেও নীলকরদের বিরুদ্ধে জনমত তৈরি হয় ।


title: হরিশ্চন্দ্র মুখোপাধ্যায়

text: গ্রাম বাংলার বহু নিপীড়িত নীলচাষীরা কলকাতার ভবানীপুরে হরিশ্চন্দ্রের বাড়িতে এসে ধরনা দিত । অপরিচিত কলকাতা শহরে এদের আহার এবং থাকার কোন ব্যবস্থা না থাকায় এরা হরিশ্চন্দ্রের বাড়িতেই আহার এবং আশ্রয় পেত । হরিশ্চন্দ্রের বহু অর্থ এই মানুষদের আহার এবং আশ্রয় দিতে খরচ হয়ে যেত । হরিশ্চন্দ্র প্রতিটি চাষীর ব্যক্তিগত সমস্যা শুনে তাকে উপযুক্ত পরামর্শ দিতেন । অনেকসময়ে নিজেই তার দরখাস্ত লিখে দিতেন এবং যেখানে আদালতে যাওয়া দরকার সেখানে স্থানীয় কোন মোক্তারকে চিঠি লিখে দিতেন । এই মোক্তারদের পারিশ্রমিকও অনেকসময় হরিশ্চন্দ্র দিতেন ।


title: হরিশ্চন্দ্র মুখোপাধ্যায়

text: হরিশ্চন্দ্র চিরকাল অমানুষিক পরিশ্রমে অভ্যস্ত ছিলেন । রাতে কয়েক ঘণ্টা ছাড়া সারাদিন তিনি কর্মব্যস্ত থাকতেন । নীলবিদ্রোহের সূচনাকাল থেকে তাঁর এই ঘুমের সময়েও টানাটানি পড়ে । সারাদিন অফিসের কাজ সেরে তারপর বাড়িতে গ্রামের প্রজাদের অভাব অভিযোগ শুনতে হত এবং তাদের পরামর্শ এবং অন্যান্য সাহায্য করতে হত । এরপর গভীর রাত্রিতে তাঁকে জেগে হিন্দু পেট্রিয়টের কাজ করতে হত । গুরুতর পরিশ্রমে তাঁর স্বাস্থ্য খারাপ হওয়ার পরেও তিনি কখনও অফিস কামাই করতেন না । তাঁর বরাবর হাঁপানি বা শ্বাসকষ্ট রোগ ছিল তারপর রোজ তাঁর জ্বর হতে লাগল । এই সময় হরিশ্চন্দ্রের বন্ধু রাজা রামমোহন রায়ের পুত্র রমাপ্রসাদ রায় তাঁকে জোর করে উত্তর কলকাতার আমহার্স্ট স্ট্রিটে তাঁর বাড়িতে নিয়ে যান । এখানে কলকাতা শহরের সুপ্রসিদ্ধ চিকিৎসক ডা. এডোয়ার্ড গুডিভ এবং ডা. নীলমাধব মুখোপাধ্যায় তাঁর চিকিৎসা করেন । তাঁর রোগ ক্ষয়কাশ বা যক্ষা বলে ধরা পড়ে । হরিশ্চন্দ্র বুঝতে পারেন যে তাঁর আয়ু ফুরিয়ে এসেছে । তিনি তখন ভবানীপুরে নিজের বাড়িতে ফিরে আসেন । এত অসু্স্থ অবস্থাতেও তিনি হিন্দু পেট্রিয়টের কাজ থেকে ছুটি নেন নি । যত দিন পেরেছেন তিনি হিন্দু পেট্রিয়টের জন্য সম্পাদকীয় লিখে গেছেন । অবশেষে ১৮৬১ খ্রিষ্টাব্দের ১৪ জুন শুক্রবার সকাল সাড়ে নটার সময়ে মাত্র ৩৭ বছর বয়েসে হরিশ্চন্দ্র শেষ নিঃশ্বাস ত্যাগ করেন । মৃত্যুর তিন মিনিট আগে হরিশ্চন্দ্র জ্বরের ঘোরে চিৎকার করে ওঠেন - ওরে পেট্রিয়ট মেশিনে ওঠাসনে, প্রুফটা আর-এক বার আমাকে দিয়ে দেখিয়ে তবে ছাপিস । এটাই হরিশ্চন্দ্রের মুখের শেষ কথা । হিন্দু পেট্রিয়টের চিন্তা তাঁর জীবনের শেষ মূহুর্ত পর্যন্ত তাঁর মনে ছিল ।


title: বাংলাদেশ পল্লী উন্নয়ন একাডেমী

text: বাংলাদেশ পল্লী উন্নয়ন একাডেমী বা বার্ড, বাংলাদেশের পল্লী উন্নয়ন ও সমবায় বিভাগের অধীনস্থ একটি স্বায়ত্বশাসিত প্রতিষ্ঠান। ১৯৫৯ সালে প্রতিষ্ঠিত এ প্রতিষ্ঠানটি পল্লী উন্নয়নের ক্ষেত্রে প্রশিক্ষণ, গবেষণা ও প্রায়োগিক গবেষণার মাধ্যমে পল্লী অঞ্চলের মানুষের আর্থ-সামাজিক উন্নয়ন তথা পল্লীর দারিদ্র্য বিমোচনে নিরলস সহায়তা করে যাচ্ছে। প্রতিষ্ঠানটি কুমিল্লা শহর থেকে ১০ কিলোমিটার পশ্চিমে কোটবাড়ীতে অবস্থিত।


title: বাংলাদেশ পল্লী উন্নয়ন একাডেমী

text: বার্ড ১৯৫৯ সালের ২৭শে মে তৎকালীন সরকার কর্তৃক প্রবর্তিত বিএইড(VAID) প্রকল্প বাস্তবায়নের সাথে সম্পৃক্ত মাঠ পর্যায়ের কর্মকর্তাদের গ্রামের অবহেলিত জনমানুষের সমস্যাসহ গ্রামের সার্বিক অবস্থা সম্পর্কে ধারণা দেওয়ার লক্ষ্যে পাকিস্তান গ্রাম উন্নয়ন একাডেমী নামে প্রতিষ্ঠিত হয়। সে সময় একাডেমীর প্রতিষ্ঠাতা পরিচালক হিসেবে নেতৃত্ব দেন প্রখ্যাত পল্লী উন্নয়ন গবেষক, দার্শনিক ও সমাজসেবক ড. আখতার হামিদ খান। পরবর্তীতে বাংলাদেশের স্বাধীনতার পর এ প্রতিষ্ঠানটি বর্তমান নামে নামান্তরিত হয়।


title: বাস্টার কিটন

text: জোসেফ ফ্র্যাংক "বাস্টার" কিটন (৪ঠা অক্টোবর, ১৮৯৫ - ১লা ফেব্রুয়ারি, ১৯৬৬) একাডেমি পুরস্কার বিজয়ী মার্কিন কমেডি অভিনেতা ও চলচ্চিত্র পরিচালক। নির্বাক চলচ্চিত্রের জন্যই তিনি সবচেয়ে বিখ্যাত। তার সম্পর্কে দুটি জনপ্রিয় বাক্য প্রচলিত আছে: "দ্য গ্রেট স্টোন ফেস" এবং "দ্য মাইকেলেঞ্জেলো অফ সাইলেন্ট কমেডি"।


title: শম্ভুনাথ পণ্ডিত

text: শম্ভুনাথ পণ্ডিত (জন্ম: ১৮২০ - মৃত্যু: ৬ জুন ১৮৬৭) একজন বাঙালি আইনজীবী, কলকাতা হাইকোর্টের প্রথম ভারতীয় বিচারপতি এবং বাংলার নবজাগরণের উল্লেখযোগ্য ব্যক্তিত্ব ।


title: শম্ভুনাথ পণ্ডিত

text: তার জন্ম হয়েছিল কলকাতায়। পিতা সদাশিব পন্ডিত ছিলেন কাশ্মীরি পন্ডিত বংশোদ্ভূত। কাকার কাছে প্রতিপালিত হন শম্ভুনাথ এবং লক্ষ্ণৌতে উর্দু ভাষা ও ফারসি শিক্ষা নেন। ১৪ বছর বয়েসে কলকাতার ওরিয়েন্টাল সেমিনারি স্কুলে পড়া শুরু করেন।


title: শম্ভুনাথ পণ্ডিত

text: ১৮৪১ সালে সদর দেওয়ানী কোর্টের নথি সংরক্ষকের কাজে যোগ দেন তিনি। আইন বিষয়ে অভিজ্ঞতা সঞ্চয় করে মুহুরীর পদ পান ১৮৪৫ সালে। এই সময় একটি আইন বিষয়ক বই রচনা করলে সরকারের সু নজর পড়ে তার ওপর। ১৮৪৮ খৃষ্টাব্দে আইন পরীক্ষায় পাশ করে ফৌজদারি শাখায় ওকালতি করতে থাকেন। ১৮৫৫ সালে প্রেসিডেন্সি কলেজের আইনের অধ্যাপক, ১৮৬২ সালে সিনিয়র সরকারী আইনজীবী নির্বাচিত হন। ১৮৬৩ সালে কলকাতা উচ্চ আদালতে প্রথম ভারতীয় বিচারপতি হিসেবে কাজ শুরু করেন ও আমৃত্যু এই পদে আসীন ছিলেন। হিন্দু প্যাট্রিয়ট পত্রিকায় আইন বিষয়ে প্রবন্ধ লিখতেন। ভবানীপুর ব্রাহ্মসমাজের সভাপতি ছিলেন। বেথুন স্কুল প্রতিষ্ঠা হলে দৃষ্টান্ত স্থাপন করতে ও স্ত্রী শিক্ষায় উৎসাহ প্রদান করতে নিজের কন্যাকে সেখানে ভর্তি করেন। বিচার ব্যবস্থা ও আইন সম্পর্কে তার বহু রচনা রয়েছে।


title: শম্ভুনাথ পণ্ডিত

text: কলকাতা শহরে তার নামে একটি বৃহৎ হাসপাতাল রয়েছে। কলিকাতা হাইকোর্টে তার একটি মুর্তি প্রতিষ্ঠিত আছে।


title: অপারেটিং সিস্টেমসমূহের তুলনা

text: নিচের সারণিগুলিতে বেশ কিছু বহুল ব্যবহৃত ও বর্তমানে সহজলভ্য অপারেটিং সিস্টেমের সাধারণ ও কারিগরি দিকের তুলনা করা হল।


title: অপারেটিং সিস্টেমসমূহের তুলনা

text: লিনাক্স ডিস্ট্রিবিউশনগুল সংখ্যায় ও বৈচিত্র‌্যে বহু হবার কারণে এগুলিকে একটি মাত্র ভুক্তির অধীনে রাখা হয়েছে। বিস্তারিত তুলনার জন্য লিনাক্স ডিস্ট্রিবিউশনসমূহের তুলনা নিবন্ধটি দেখুন। এর বাইরেও বেশ কয়েক প্রকারের বিএসডি অপারেটিং সিস্টেম আছে, যেগুলি সম্পর্কে বিস্তারিত জানার জন্য বিএসডি অপারেটিং সিস্টেমসমূহের তুলনা নিবন্ধটি দেখুন।


title: অপারেটিং সিস্টেমসমূহের তুলনা

text:
Most OS distributions include bundled software with various other licenses.
GNU is a recursive acronym for GNU's Not Unix, which was chosen because its design is Unix-like, but differs from Unix by being Free software and by not containing any Unix code.
Minix inspired the Linux kernel. No code from Minix was used to create the Linux kernel.
PC-BSD uses FreeBSD as a base system with custom configuration and several desktop oriented tools to create an easy to use FreeBSD system for Desktops and Workstations.


title: অকল্যান্ড সিটি

text: অকল্যান্ড () উত্তর নিউজিল্যান্ডের একটি শহর। এটি উত্তর অকল্যান্ড উপদ্বীপ এবং উত্তর-পশ্চিম নর্থ আইল্যান্ডকে সংযুক্তকারী একটি স্থলযোটকের উপর অবস্থিত। এটি তাসমান সাগরের একটি বাহু মানুকাউ খাঁড়ি এবং প্রশান্ত মহাসাগরের একটি বাহু হাউরাকি উপসাগরের ওয়াইটেমাটা খাঁড়ির তীরে অবস্থিত। শহরের সীমানার কাছে একাধিক মৃত আগ্নেয়গিরি আছে। শহরটি নিউজিল্যান্ডের প্রধান সমুদ্র বন্দর এবং মৎস্য-, বাণিজ্য- ও শিল্প-কেন্দ্র। এখানে একটি নৌঘাঁটি আছে। অকল্যান্ডে উৎপাদিত দ্রব্যের মধ্যে আছে লোহা ও ইস্পাত, প্রক্রিয়াজাত খাদ্য, যন্ত্রপাতি, টেক্সটাইল, বস্ত্র, মোটরযান, বনজ দ্রব্য এবং রাসায়নিক সার।


title: অকল্যান্ড সিটি

text: অকল্যান্ডের দর্শনীয় স্থানের মধ্যে আছে অকল্যান্ড সিটি আর্ট গ্যালারি, যাতে ইউরোপীয় ও নিউজিল্যান্ডীয় শিল্পীদের শিল্পকর্ম স্থান পেয়েছে। অকল্যান্ড ইন্সটিটিউট ও জাদুঘর, পরিবহন ও প্রযুক্তি জাদুঘর, এবং পার্নেল গোলাপ উদ্যান। ১৮৮২ সালে এখানে অকল্যান্ড বিশ্ববিদ্যালয় এবং ১৯৬৪ সালে অকল্যান্ড প্রযুক্তি ইন্সটিটিউট স্থাপিত হয়। বেশ কিছু সেতু কেন্দ্রীয় শহরকে দ্রুত বর্ধমান শহরতলী এলাকার সাথে সংযুক্ত করেছে। এদের মধ্যে অকল্যান্ড হার্বার ব্রিজ বৃহত্তম। অকল্যান্ডে নিউজিল্যান্ডের প্রধান আন্তর্জাতিক বিমানবন্দরটি অবস্থিত।


title: অকল্যান্ড সিটি

text: ১৯৪৫ সালে ২য় বিশ্বযুদ্ধের অবসানের পর প্রশান্ত মহাসাগরীয় দ্বীপপুঞ্জের বহু লোক অকল্যান্ডে পাড়ি জমান। এরা ছাড়াও অকল্যান্ডে মাওরি জাতির লোকেদের একটি বড় সম্প্রদায় আছে; মাওরিরা দেশটির আদিবাসী। ২০০৬ সালের তথ্য অণুযায়ী এখানকার অর্ধেক অধিবাসী ইউরোপীয়, ২২.৪% এশীয়, ১২% প্রশান্ত মহাসাগরীয় দ্বীপপুঞ্জীয়, এবং ৭.২% মাওরি জাতিভুক্ত।


title: অকল্যান্ড সিটি

text: ১৮৪০ সালে অকল্যান্ডকে নিউজিল্যান্ড উপনিবেশের রাজধানী হিসেবে প্রতিষ্ঠা করা হয়। ১৮৬৫ সালে রাজধানী অকল্যান্ড থেকে সরিয়ে ওয়েলিংটনে নিয়ে যাওয়া হয়। ১৮৭১ সালে অকল্যান্ড বড় শহরের মর্যাদা লাভ করে। বর্তমানে বৃহত্তর অকল্যান্ড পৌর এলাকাতে ১৪ লক্ষেরও বেশি লোকের বাস। কেন্দ্রীয় মূল শহরে প্রায় ৪ লক্ষ লোক বাস করেন।


title: বিনয়-বাদল-দীনেশ বাগ

text: বিনয়-বাদল-দীনেশ বাগ বা সংক্ষেপে বি.বা.দী.বাগ কলকাতা শহরের লালদীঘি সংলগ্ন একটি বিখ্যাত এলাকা যা পূর্বে ডালহৌসি স্কোয়ার আখ্যায়িত হতো। পশ্চিমবঙ্গ সরকারের মুখ্য প্রশাসনিক কেন্দ্র ও কলকাতার মুখ্য বাণিজ্যিক স্থাপনাসমূহ এই এলাকায় অবস্থিত। এ এলাকাটি কলকাতার প্রাচীনতম অঞ্চলগুলির একটি। পশ্চিমবঙ্গ সরকারের সচিবালয় মহাকরণ, ভারতীয় রিজার্ভ ব্যাংকের কলকাতা কার্যালয় ও কলকাতার কেন্দ্রীয় ডাকঘর জেনারেল পোস্ট অফিস (জিপিও)-সহ বহু দর্শনীয় স্থানের দৌলতে এটি কলকাতার একটি অন্যতম গুরুত্বপূর্ণ পর্যটন আকর্ষণকেন্দ্রও বটে। ওয়ার্ল্ড মনুমেন্ট ওয়াচ বিবাদীবাগকে পৃথিবীর একশোটি বিপন্নতম ঐতিহ্যের অন্তর্ভুক্ত করার পর পশ্চিমবঙ্গ সরকার ও কলকাতা পৌরসংস্থা এই অঞ্চলের সৌন্দর্যায়ণ ও পুরনো ঐতিহ্যভবনগুলির রক্ষণাবেক্ষণে বিশেষ গুরুত্ব আরোপ করেছেন।


title: বিনয়-বাদল-দীনেশ বাগ

text: বিবাদী বাগ হুগলি নদীর নিকটে মধ্য কলকাতার পশ্চিমাংশে অবস্থিত। লালদিঘি নামক একটি প্রাচীন দীর্ঘিকাকে কেন্দ্র করে এই স্কোয়ার বা বাগটি গড়ে ওঠে। কলকাতা মহানগরীর পত্তনপূর্ব যুগের ডিহি কলিকাতা গ্রামের কেন্দ্রে অবস্থিত এই অঞ্চলটি ইংরেজ আমলে হোয়াইট টাউন বা কলকাতার শ্বেতাঙ্গ পল্লির অন্তর্ভুক্ত ছিল।


title: বিনয়-বাদল-দীনেশ বাগ

text:
ঊনবিংশ শতাব্দীর দ্বিতীয়ার্ধে ভারতের গভর্নর জেনারেল লর্ড ডালহৌসির নামে মধ্য কলকাতার লালদিঘি সংলগ্ন প্রশাসনিক কেন্দ্রটি ডালহৌসি স্কোয়ার নামে অভিহিত হয়। ১৯৩০ সালের ৮ ডিসেম্বর দীনেশ গুপ্ত, বিনয় বসু ও বাদল গুপ্ত নামে তিন অসমসাহসী বাঙ্গালী বিপ্লবী ইউরোপীয় পোষাকে সজ্জিত হয়ে রাইটার্স বিল্ডিং-এ প্রবেশ করে কর্নেল সিম্পসনকে গুলি করে হত্যা করেন। তারপর রাইটার্সের ঐতিহাসিক অলিন্দে ব্রিটিশ পুলিশের সঙ্গে এই তিন বিপ্লবীর সংঘর্ষ বাধে। পুলিশ অফিসার টোয়াইনাম, প্রেন্টিস ও নেলসন আহত হন। গ্রেফতারি এড়াতে বাদল বসু ঘটনাস্থলেই পটাসিয়াম সায়ানাইড খেয়ে আত্মহত্যা করেন। কিন্তু বিনয় বসু ও দীনেশ গুপ্ত নিজেদের উপর গুলি চালিয়ে আত্মহত্যার চেষ্টা করেও ব্যর্থ হন। পরে হাসপাতালে ডাক্তারি ছাত্র বিনয় সকলের অলক্ষ্যে ক্ষতস্থানে আঙুল দিয়ে সেপটিক করে আত্মহত্যা করেন। দীনেশ অবশ্য সুস্থ হয়ে ওঠেন ও মৃত্যুদণ্ডে দণ্ডিত হন। তার ফাঁসি হয়। স্বাধীনতা পর কুখ্যাত লর্ড ডালহৌসির নামাঙ্কিত এই অঞ্চলটি তাই এই মহান বিপ্লবীত্রয়ের সম্মানার্থে উৎসর্গিত হয়। স্কোয়ারের নতুন নাম হয় বিনয়-বাদল-দীনেশ বাগ বা সংক্ষেপে বিবাদীবাগ। রাইটার্স বিল্ডিঙের দ্বিতলে এই বৈপ্লবিক আক্রমনেত স্মৃতিতে একটি ফলক রয়েছে।
সরকারের কেন্দ্র, একটি গুরুত্বপূর্ণ বাণিজ্য অঞ্চল ও প্রধান প্রধান ব্যাংকগুলির প্রধান কার্যালয় এই অঞ্চলে অবস্থিত হওয়ায় আজও একে ‘কলকাতার হৃদয়’ বলে অভিহিত করা হয়ে থাকে। কলকাতাবাসীদের কাছে এই অঞ্চলটি অবশ্য পরিচিত ‘অফিসপাড়া’ নামে। মহাকরণ, রিজার্ভ ব্যাংক ও জিপিও ছাড়াও ছাড়াও রয়্যাল এক্সচেঞ্জ (রবার্ট ক্লাইভের বাসভবন, বর্তমানে বেঙ্গল চেম্বার অব কমার্স অ্যান্ড ইন্ডাস্ট্রির কার্যালয়) টেলিফোন ভবন ও একাধিক গুরুত্বপূর্ণ অফিস ও ব্যাংকের অধিষ্ঠান এই অঞ্চলে। সেন্ট জনস চার্চ এই অঞ্চলের প্রধান ধর্মীয় স্থাপত্য; এই গির্জাপ্রাঙ্গনে কলকাতা শহরে ইংরেজ বসতি স্থাপনের পুরোধা ব্যক্তিত্ব জব চার্নকের সমাধি অবস্থিত। বিবাদী বাগের পশ্চিম প্রান্তে গঙ্গা নদী তীরবর্তী চক্ররেলের স্টেশনটির নামও 'বিবাদী বাগ'।
দিবাভাগে অফিস-কর্মচারী ও দোকানদারদের কলরবে সবসময় মুখরিত থাকে এই অঞ্চল, তেমনি ছুটির দিন ও রাতে বিরাজ করে এক গভীর নৈঃশব্দ। এর কারণ, এই অঞ্চলে লোকবসতি খুব একটা নেই।


title: মহাকরণ

text: মহাকরণ বা রাইটার্স বিল্ডিংস (ইংরেজি: Writers' Building) পশ্চিমবঙ্গ সরকারের সচিবালয় ভবন। পশ্চিমবঙ্গের রাজধানী কলকাতার বিবাদীবাগ অঞ্চলে লালদিঘির উত্তরে এই ভবনটি অবস্থিত। ১৭৭০ সালে স্থাপিত ঐতিহাসিক রাইটার্স বিল্ডিংসের নকশা প্রস্তুত করেছিলেন টমাস লায়ন্স। ১৭৭৬ সালে লায়ন্স ব্রিটিশ ইস্ট ইন্ডিয়া কোম্পানির ইউরোপীয় কেরানিদের বসবাসের জন্য উনিশটি পৃথক অ্যাপার্টমেন্ট তৈরি করেন; এগুলি দেখতে ছিল সারিবদ্ধ দোকানের মতো। এই কেরানিদের বলা হত রাইটার; এদের নাম থেকেই ভবনের পূর্বতন নাম "রাইটার্স বিল্ডিংস"-এর উদ্ভব। ১৮৮৯ সালে ভবনটি গথিক স্থাপত্যে। ভবনের সম্মুখভাগে করিন্থীয় স্থাপত্য নব্য রেনেসাঁ স্থাপত্যশৈলীর একটি উদাহরণ। প্রধান প্রবেশদ্বারের শীর্ষে ব্রিটানিয়ার একটি মূর্তিও স্থাপিত হয়।


title: মহাকরণ

text: ভারতের স্বাধীনতা আন্দোলনের সঙ্গে রাইটার্স বিল্ডিংসের নাম নানাভাবে জড়িত। ১৯৩০ সালের ৮ নভেম্বর বিপ্লবী বিনয় বসু, বাদল গুপ্ত ও দীনেশ গুপ্ত রাইটার্স বিল্ডিংসে এক দুঃসাহসিক অভিযান চালিয়ে কারাবিভাগের প্রধান অত্যাচারী ইংরেজ অফিসার এন. জি. সিম্পসনকে হত্যা করেন। এই ঘটনার অব্যবহিত পরে ভবনের অলিন্দে নিরাপত্তারক্ষী ও কমিশনার টেগার্টের নেতৃত্বে পুলিশ বাহিনীর সঙ্গে বিপ্লবী-ত্রয়ীর যে সংঘর্ষ হয় তা "অলিন্দ যুদ্ধ" নামে প্রসিদ্ধ। সংঘর্ষের শেষে গ্রেফতারি এড়াতে বাদল গুপ্ত সেখানেই আত্মহত্যা করেন, বিনয় হাসপাতালে মারা যান ও দীনেশের ফাঁসি হয়।


title: মহাকরণ

text: ১৯৪৭ সালে স্বাধীনতালাভের পর রাইটার্স বিল্ডিংস পশ্চিমবঙ্গ সরকারের রাজ্য সচিবালয়ে পরিণত হয়। এই সময় বাংলায় ভবনটির নামকরণ হয় "মহাকরণ"। যদিও ইংরেজি নাম হিসেবে "রাইটার্স বিল্ডিংস" কথাটিই প্রচলিত। দীর্ঘকাল মুখ্যমন্ত্রীর কার্যালয়, পশ্চিমবঙ্গ রাজ্য মহাফেজখানা সহ রাজ্য সরকারের একাধিক সরকারি বিভাগের প্রধান কার্যালয় মহাকরণে অবস্থিত ছিল। বর্তমান প্রধান প্রশাসনিক কার্যালয় হাওড়ার নবান্ন (ভবন) তে স্থানান্তরিত করা হয়েছে ও ঐতিহ্যশালী মহাকরণের সংস্কার চলছে।


title: অকল্যান্ড দ্বীপপুঞ্জ

text: অকল্যান্ড দ্বীপপুঞ্জ () () নিউজিল্যান্ডের সাউথ আইল্যান্ডের প্রায় ৪৬৫ কিলোমিটার দক্ষিণে দক্ষিণ প্রশান্ত মহাসাগরে অবস্থিত কতগুলি জনমানবহীন দ্বীপের সমষ্টি। এদের মধ্যে বৃহত্তম দ্বীপটি অকল্যান্ড দ্বীপ নামে পরিচিত। এর দৈর্ঘ্য ৫০ কিমি এবং প্রস্থ ২৪ কিমি।


title: অকল্যান্ড দ্বীপপুঞ্জ

text: অন্য দ্বীপগুলি হচ্ছে অ্যাডামস দ্বীপ, এন্ডারবি দ্বীপ,। ডিস্যাপয়েন্টমেন্ট দ্বীপ, ইউয়িং দ্বীপ, ডান্ডাস দ্বীপ এবং গ্রিন দ্বীপ।


title: অকল্যান্ড দ্বীপপুঞ্জ

text: দ্বীপগুলি সমুদ্রের তলদেশ থেকে উত্থিত আগ্নেয়গিরির অগ্ন্যুৎপাত প্রক্রিয়ার ফলে সৃষ্ট। এগুলিতে বেশ কিছু ভাল প্রাকৃতিক পোতাশ্রয় আছে।


title: ওপেন বেজ স্টেশন আর্কিটেকচার ইনিশিয়েটিভ

text: ওবিএসএআই, যার পুর্ণ মানে "ওপেন বেজ স্টেশন আর্কিটেকচার ইনিশিয়েটিভ", একটি যৌথ উদ্যোগের নাম। ২০০২ সালের সেপ্টেম্বর মাসে হুন্দাই, এলজি, নকিয়া, স্যামসাং ও জেডটিই সেলুলার বেস স্টেশনের জন্য উম্মুক্ত ব্যবস্থা গঠনের জন্য এই উদ্যোগ গ্রহণ করে। এই উদ্যোগের পিছনে মূল উদ্দেশ্য ছিল একটি মুক্ত বাজার সৃষ্টি করলে নতুন বেজ স্টেশন পণ্যের উৎপাদন খরচ গতানুগতিক পদ্ধতির তুলনায় অনেক কমে যাবে।


title: ওপেন বেজ স্টেশন আর্কিটেকচার ইনিশিয়েটিভ

text: ওবিএসএআই গোত্রের স্পেশিফিকেশন বেজ ট্রানসিভার স্টেশনের সাধারণ মডিউলগুলোর ইন্টিগ্রেশনের জন্য আর্কিটেকচার, ফাংশন বিবরন ও সর্বনিম্ন যোগ্যতা নির্ধারন করে দিয়েছে। এটিঃবিটিএস নির্মাতারা যাতে বিভিন্ন প্রযুক্তি, কনফিগারেশন, ক্ষমতা, নির্ভরযোগ্যতা প্রভৃতির সাথে কম্প্যাটিবিলিটি রাখতে পারেন যেজন্য স্টান্ডার্ড লেখার সময় ফ্লেক্সিবিলিটির প্রতি জোর দেয়া হয়েছে।


title: ওপেন বেজ স্টেশন আর্কিটেকচার ইনিশিয়েটিভ

text: একটি বেজ ট্রানসিভার স্টেশনের (বিটিএস) চারটি অংশ রয়েছেঃ রেডিও ফ্রিকুয়েন্সি ব্লক (আরএফএম), বেজব্যান্ড ব্লক (বিবিএম), কন্ট্রোল অ্যান্ড ক্লকিং ব্লক (সিসিএম) ও ট্রান্সপোর্ট ব্লক (টিএম)। রেডিও ফ্রিকুয়েন্সি মডিউল বাতাস থেকে বেতার তরঙ্গকে ডিজিটাল ডাটায় রুপান্তর করে এবং সেটি বেজব্যান্ড মডিউলকে সরবরাহ করে। বেজব্যান্ড মডিউল সেই ডাটার উপরে ডিজিটাল সিগন্যাল প্রোসেসিং চালায় এবং তথ্যকে ট্রান্সপোর্ট মডিউলের কাছে প্রেরণ করে। ট্রান্সপোর্ট মডিউল সেই তথ্যকে নেটওয়ার্কের মাধ্যমে বিনিময় করে। এই তিনটি মডিউলের মধ্যে সম্পর্ক নিয়ন্ট্রন করার দায়িত্ব সিসিএম-এর।


title: ওপেন বেজ স্টেশন আর্কিটেকচার ইনিশিয়েটিভ

text: ওবিএসআই এই সকল মডিউলের মধ্যকার ইন্টারফেসগুলো নির্ধারন করে দিয়েছে। যার ফলে বিভিন্ন প্রতিষ্ঠান আলাদা আলাদা মডিউল নির্মাণ করতে পারে এবং আন্তপ্রতিষ্ঠানের মডিউলগুলো পরস্পর কম্প্যাটিবল হয়। এভাবে আর্কিটেকচারটি নিম্মের অংশ নিয়ে গঠিতঃবর্তমানে নির্মাতাদের অধিকাংশই কিভাবে কম খরচে আরএফ মডিউল ও পাওয়ার অ্যামপ্লিফায়ার ব্যবহার করা যায় সেটি নিয়েই গবেষণা করছেন। সাধারণত বেজ স্টেশনের ৫০ শতাংশ খরচই এদের পিছনে ব্যয় হয়ে থাকে। এ কারণে অন্যান্য রেফারেন্স পয়েন্টের আগে ওবিএসএআই আরপি৩ নির্ধারন করেছে যাতে আরএফ মডিউল ও পাওয়ার অ্যামপ্লিফায়ার বাজারে আর্কিটেকচারটি জনপ্রিয়তা পেতে পারে।


title: ওপেন বেজ স্টেশন আর্কিটেকচার ইনিশিয়েটিভ

text: ওবিএসএআই রেফারেন্স পয়েন্ট ৩ (আরপি৩) স্পেসিফিকেশন বেজব্যান্ড মডিউল ও আরএফ মডিউল এর মধ্যকার ইন্টারফেস নির্ধারন করে। প্রতিটি আরএফ ও বেজব্যান্ডের মাঝে সর্বোচ্চ ৯ জোড়া সংযোগ থাকে।


title: ওপেন বেজ স্টেশন আর্কিটেকচার ইনিশিয়েটিভ

text: এই স্পেসিফিকেশন অনুযায়ী লাইন রেট হবে i*৭৬৮ মেবিট/সে (Mbit/s), i=১, ২, ৪।


title: ওপেন বেজ স্টেশন আর্কিটেকচার ইনিশিয়েটিভ

text: এই উচ্চগতির ডাটা ট্রান্সফার সাধারণত বেজব্যান্ড ও আরএফ মডিউলের মধ্যে অপটিক্যাল ফাইবার ইন্টারফেসের মাধ্যমে করা হয়ে থাকে।


title: ওপেন বেজ স্টেশন আর্কিটেকচার ইনিশিয়েটিভ

text: সারডিস একটি সিরিয়ালাইজার/ডিসিরিয়ালাইজার আইসি। সাধারণত উচ্চগতির ডাটা লিংকের শেষ প্রান্তে সারডিস ব্যবহৃত হয়। সারডিসের মাধমে কোন যন্ত্র থেকে প্যারালাল ডাটাকে সিরিয়ালে রুপান্তর করে তারের মাধ্যমে আদান প্রদান করা হয় এবং একই ভাবে সিরিয়াল ডাটাকে প্যারালাল ডাটায় রুপান্তরিত করে মডিউলকে দেয়া হয়। তারের মাধ্যম অপটিক্যাল অথবা ইলেকট্রিক্যাল হতে পারে। সাধারণত লো ভোল্টেজ ডিফারেন্সিয়াল পেয়ার (এলভিডিএস) পদ্ধতিতে ডাটা পাঠানো হয়।


title: অক্সফোর্ড

text: অক্সফোর্ড () দক্ষিণ-মধ্য ইংল্যান্ডের অক্সফোর্ডশায়ার কাউন্টিতে অবস্থিত একটি শহর। ২০০১ সালের আদমশুমারি অণুযায়ী এখানে প্রায় ১ লক্ষ ৩৪ হাজার লোকের বাস। শহরটি টেমস ও শেরওয়েল নদীর সঙ্গমস্থলে অবস্থিত। টেমস নদী শহরটির মধ্য দিয়ে প্রবাহিত হয়েছে। নদীটির প্রায় ১০ মাইল দৈর্ঘ্য অক্সফোর্ডে আইসিস নদী নামে পরিচিত।


title: অক্সফোর্ড

text:
অক্সফোর্ডে ইংরেজিভাষী বিশ্বের সবচেয়ে প্রাচীন বিশ্ববিদ্যালয় অক্সফোর্ড বিশ্ববিদ্যালয় অবস্থিত। এটি ১২৫৯ সালে প্রতিষ্ঠিত হয়।
১০ম ও ১১শ শতকে ডেনীয়রা শহরটি আক্রমণ করেছিল। ১৩শ শতকে অক্সফোর্ড বিশ্ববদ্যালয় প্রতিষ্ঠার সাথে সাথে এটি ইউরোপের একটি প্রধান শিক্ষাকেন্দ্রে পরিণত হয়। ১৬৪২ থেকে ১৬৪৫ সাল পর্যন্ত ইংরেজ বিপ্লবের সময় রাজা প্রথম চার্লস এখানে তাঁর রাজধানী স্থানান্তর করেন।


title: অক্সফোর্ড

text: অক্সফোর্ডে ইংল্যান্ডে অ্যাংলো-স্যাক্সনদের পদার্পণের পর থেকে নির্মিত প্রায় সব ধরনের স্থাপত্য দেখতে পাওয়া যায়। এদের মধ্যে ১৮শ শতকের মধ্যভাগে নির্মিত র‌্যাডক্লিফ ক্যামেরা শহরের প্রাণকেন্দ্র। শহরের কেন্দ্রস্থলে একটি কারফ্যাক্স (Carfax; লাতিন quadrifurcua "কুয়াদ্রিফুর্কুয়া", "চার-বাহুবিশিষ্ট") থেকে উত্তর-দক্ষিণ-পূর্ব-পশ্চিমে চারটি প্রধান রাস্তা চলে গেছে। কারফ্যাক্স মধ্যযুগীয় প্রাচীরবেষ্টিত অক্সফোর্ডের কেন্দ্রবিন্দু ছিল। এখানকার দর্শনীয় স্থাপত্যের মধ্যে আছে ১১শ শতকে নির্মিত সেন্ট মাইকেলের গির্জা, ১৩শ শতকে নির্মিত সেন্ট মেরির গির্জা, বোডলেইয়ান গ্রন্থাগার, ১৬৬৪-১৬৬৯ সালে নির্মিত ও সতথপতি ক্রিস্টোফার রেনের নকশাকৃত শেল্ডনিয়ান নাট্যমঞ্চ। ১৯৬৫ সালে নির্মিত আধুনিক শিল্পকলা জাদুঘর এবং ১৬৮৩ সালে নির্মিত অ্যাশমোলেয়ান জাদুঘর উল্লেখযোগ্য। ১৯৯২ সালে প্রতিষ্ঠিত অক্সফোর্ড ব্রুক্‌স বিশ্ববিদ্যালয়ও এখানে অবস্থিত; এটি আগে একটি কারিগরি কলেজ ছিল।


title: অক্সফোর্ড

text: অক্সফোর্ডেই স্যার উইন্সটন চার্চিল জন্মগ্রহণ করেন।


title: অক্সফোর্ড

text: অক্সফোর্ডে ইস্পাত, কাগজ, বৈদ্যুতিক সরঞ্জাম, মোটরযান এবং প্রকাশনা শিল্প অবস্থিত।


title: আউগ্‌সবুর্গ

text: আউগ্‌সবুর্গ () জার্মানির বায়ার্ন বা বাভারিয়া অঙ্গরাজ্যের দক্ষিণ-পশ্চিম অংশে অবস্থিত একটি স্বাধীন শহর। আড়াই লক্ষেরও বেশি অধিবাসীবিশিষ্ট আউগ্‌সবুর্গ বায়ার্নের ৩য় বৃহত্তম শহর। কেবল মিউনিখ ও নুরেমবুর্গ এর চেয়ে বেশি অধিবাসীবিশিষ্ট। ১৯০৬ সালে এটি গ্রোসষ্টাট (Großstadt) বা বড় শহরের মর্যাদা পায়। শহরটি ভেরটাখ ও লেখ নদীর তীরে অবস্থিত একটি শিল্পকেন্দ্র। এটি মিউনিখ শহরের ৫২ কিলোমিটার উত্তর-পশ্চিমে অবস্থিত।


title: আউগ্‌সবুর্গ

text: খ্রিস্টপূর্ব ১৫ অব্দে রোমান সম্রাট আউগুস্তুস শহরটি প্রতিষ্ঠা করেন, তার নাম থেকেই শহরের নাম আউগ্‌সবুর্গ হয়েছে। আউগুস্তুস শহরটির নাম দিয়েছিলেন আউগুস্তা ভিন্দেলিকোরুম (Augusta Vindelicorum.)। এটি ট্রিয়ার শহরের পরে জার্মানির ২য় প্রাচীনতম শহর। ১২৭৬ সালে শহরটি একটি স্বাধীন শহরে পরিণত হয়। এখানে ১৫শ ও ১৬শ শতকে ক্ষমতাধর ফুগার ও ভেলসার পরিবার বাস করতেন। এসময় আউগ্‌সবুর্গ ইউরোপের অন্যতম প্রধান অর্থবাজারে (money market) পরিণত হয়। এখানে প্রায় আরাই হাজারের মত ক্ষুদ্রশিল্পকারখানাতে লিনেন ও লিনেন-সদৃশ ফুস্টিয়ান কাপড় তৈরি ও রপ্তানি করা হত। শহরটি শিল্পকলার জন্যও বিখ্যাত ছিল।


title: আউগ্‌সবুর্গ

text: আউগ্‌সবুর্গে উৎপাদিত দ্রব্যের মধ্যে আছে টেক্সটাইল, যন্ত্রপাতি, মোটরযান এবং রাসায়নিক দ্রব্যাদি। এখানে ১৯৭০ সালে প্রতিষ্ঠিত আউগ্‌সবুর্গ বিশ্ববিদ্যালয় অবস্থিত।


title: আউগ্‌সবুর্গ

text: দর্শনীয় স্থানের মধ্যে আছে সাধু উলরিশ ও সাধু আফ্রা-র গির্জা, ১৭শ শতকে নির্মিত টাউনহল, যাতে জমকালো সোনালী হলটিও অন্তর্ভুক্ত; সেন্ট ম্যারির ক্যাথিড্রাল, যার বেদীতে শিল্পী হান্স হলবাইনের শিল্পকর্ম ও বিশ্বের প্রাচীনতম রঙিন কাচের কাজ দেখতে পাওয়া যায়; শেৎসলার প্রাসাদ, যাতে জার্মান শিল্পীদের অনেকগুলি গ্যালারি আছে; এবং মোৎসার্ট জাদুঘর, যা ছিল ভোলফগাং আমাদেউস মোৎসার্টের বাবা লেওপোল্ড মোৎসার্টের জন্মস্থল। আউগ্‌সবুর্গে জন্ম নেওয়া অন্যান্য বিখ্যাত ব্যক্তিদের মধ্যে আছেন চিত্রশিল্পী হান্স বুর্কমাইর, প্রকৌশলী রুডল্‌ফ ডিজেল, বিমান নকশাকারক ও নির্মাতা ভিল্লি মেসারশ্মিট এবং নাট্যকার বের্টোল্ট ব্রেশ্‌ট।


title: আউগ্‌সবুর্গ

text: পবিত্র রোমান সাম্রাজ্যের অনেক গুরুত্বপূর্ণ সভা আউগ্‌সবুর্গে অনুষ্ঠিত হয়। ত্রিশ বছরের যুদ্ধে (১৬১৮-১৬৪৮) শহরটির ব্যাপক ক্ষয়ক্ষতি হয়। ১৮০৬ সালে শহরটি বায়ার্নের অন্তর্ভুক্ত হয়। ২য় বিশ্বযুদ্ধের সময় মেসারশ্মিট কারখানা ও মেশিন কারখানার উপর মিত্রশক্তি গোলাবর্ষণ করলে শহরের ব্যাপক ক্ষয়ক্ষতি হয়।


title: অগাস্টা, মেইন

text: অগাস্টা () মার্কিন যুক্তরাষ্ট্রের অঙ্গরাজ্য মেইনের রাজধানী। একই সাথে এটি কেনেবেক কাউন্টির কেন্দ্রীয় শহর। শহরটি মেইনের দক্ষিণ-পশ্চিম অংশে কেনেবেক নদীর তীরে অবস্থিত। এখান প্রায় ২৪ হাজার লোকের বাস। এখানে তুলা, বস্ত্র, কাঠ, কাগজের দ্রব্য, কম্পিউটার দ্রব্য এবং ইস্পাতের কারখানা আছে।


title: অগাস্টা, মেইন

text: অগাস্টার দর্শনীয় স্থানের মধ্যে চার্লস বুলফিঞ্চের নকশাকৃত ও ১৮৩২ সালে নির্মিত স্টেট হাউস, ১৭৫৪ সালে নির্মিত ও বর্তমানে জাদুঘরে পরিণত ফোর্ট ওয়েস্টার্ন, রাজনীতিবিদ জেমস ব্লেইনের প্রাক্তন বাসভবন ও বর্তমান একজেকেটিভ ম্যানশন, এবং মেইন অঙ্গরাজ্য জাদুঘর উল্লেখযোগ্য। এখানে ১৯৬৫ সালে প্রতিষ্ঠিত ইউনিভার্সিটি অভ মেইন অ্যাট অগাস্টা অবস্থিত। শহরের কাছে বেলগ্রেড হ্রদগুলি অবকাশ যাপনের কেন্দ্র।


title: অগাস্টা, মেইন

text: ১৬২৮ সালে ম্যাসাচুসেটসের প্লিমাথ উপনিবেশের সদস্যরা একটি বাণিজ্যকেন্দ্র হিসেবে এখানে একটি লোকালয় স্থাপন করেন। ফরাসি ও আদিবাসী আমেরিকানদের সাথে যুদ্ধের (১৭৫৪-১৭৬৩) সময় প্রথম স্থায়ী দালান হিসেবে ফোর্ট ওয়েস্টার্ন নির্মাণ করা হয়। মার্কিন বিপ্লবের সময় (১৭৭৫-১৭৮৩) এখানে জেনারেল বেনেডিক্ট আর্নল্ড প্রায় ১১০০ সৈন্য জড়ো করেন এবং কেবেকে অবস্থিত ব্রিটিশদের বিরুদ্ধে লড়াইয়ে এদের পরিচালনা করেন, যদিও তার অভিযান সফল হয়নি। অগাস্তা অতীতে কুসিনক (১৬২৫-১৭৭১), হ্যালোওয়েল (১৭৭১-১৭৯৭) এবং হ্যারিংটন (১৭৯৭) নামে পরিচিত ছিল। ১৭৯৭ সালের শেষের দিকে বর্তমান অগাস্টা নামটি প্রদান করা হয়। মার্কিন বিপ্লবের সেনা এবং মার্কিন কংগ্রেসে মেইনের প্রতিনিধি হেনরি ডিয়ারবর্নের কন্যা পামেলা অগাস্টা ডিয়ারবর্নের সম্মানে এই নামকরণ করা হয়। ১৮৩২ সালে মেইনের রাজধানী পোর্টল্যান্ড থেকে অগাস্টায় স্থানান্তর করা হয়। ১৮৪৯ সালে এটি বড় শহর হিসেবে নথিভুক্ত হয়।


title: অগাস্টা, জর্জিয়া

text: অগাস্টা () মার্কিন যুক্তরাষ্ট্রের দক্ষিণ-পূর্ব উপকূলের জর্জিয়া অঙ্গরাজ্যের অন্যতম বড় শহর। শহরটি জর্জিয়ার পূর্ব অংশে, জর্জিয়ার সাথে দক্ষিণ ক্যারোলাইনা অঙ্গরাজ্যের সীমান্তে, সাভানা নদীর তীরে অবস্থিত একটি নদীবন্দর।


title: অগাস্টা, জর্জিয়া

text: শহরটি বর্তমানে পার্শ্ববর্তী রিচমন্ড কাউন্টির সাথে একত্রে বৃহত্তর অগাস্টা-রিচমন্ড কাউন্টি গঠন করেছে। এটি এই অঞ্চলের একটি বাণিজ্যিক, শিল্প, পরিবহন ও চিকিৎসা কেন্দ্র। এখানে টেক্সটাইল, কাগজের মণ্ড, কাগজ, পোড়ামাটির দ্রব্য, সার এবং প্রক্রিয়াজাত খাবারের কারখানা আছে।


title: অগাস্টা, জর্জিয়া

text: অগাস্টা শহরের শিক্ষা প্রতিষ্ঠানগুলির মধ্যে আছে পেইন কলেজ (১৮৮২ সালে প্রতিষ্ঠিত), অগাস্টা স্টেট ইউনিভার্সিটি (১৯২৫ সালে প্রতিষ্ঠিত) এবং মেডিকাল কলেজ অভ জর্জিয়া (১৮২৮ সালে প্রতিষ্ঠিত)। শহরের কাছে মার্কিন সেনাবাহিনীর সিগণাল কর্পোরালদের ফোর্ট গর্ডন অবস্থিত এবং শহরের অর্থনীতির জন্য গুরুত্বপূর্ণ। অগাস্টার সৌন্দর্যময় উদ্যান এবং মৃদু শীতকাল সুবিদিত। এটি অবকাশ ও গলফ খেলার একটি কেন্দ্র। অগাস্টা জাতীয় গলফ কোর্সে প্রতি বছর গলফের চারটি বৃহত্তম প্রতিযোগিতার একটি, মাস্টার্স গলফ প্রতিযোগিতা, অনুষ্ঠিত হয়। শহরের ঐতিহাসিক দালানকোঠার মধ্যে রাষ্ট্রপতি উড্রো উইলসনের বাল্যকালের বাসভবন উল্লেখযোগ্য।


title: অগাস্টা, জর্জিয়া

text: শহরটি ১৭৩৫ সালে একটি পশুর পশম-বাণিজ্যকেন্দ্রের স্থানে স্থাপন করা হয়। ইংল্যান্ডের রাজা ৩য় জর্জের মায়ের নামে শহরের নাম অগাস্টা রাখা হয়। ১৭৩৬ সালে শহরটি নথিভুক্ত হয়। ১৭৮৩ থেকে ১৭৯৫ সাল পর্যন্ত অগাস্টা জর্জিয়ার রাজধানী ছিল। ১৯৯৬ সালে এটি রিচমন্ড কাউন্টির সাথে একীকৃত করা হয়। ১৯৯০-এর দশকে শহরের জনসংখ্যা প্রায় পাঁচ গুণ বৃদ্ধি পায়। ২০০৭ সালের তথ্য অণুযায়ী এখানে প্রায় ১,৯২,১৪২ জন লোকের বাস


title: দ্য লর্ড অব দ্য রিংস (দ্ব্যর্থতা নিরসন)

text: "দ্য লর্ড অফ দ্য রিংস" দ্বারা নিচের যেকোনটিকে বোঝাতে পারে:


title: দ্য লর্ড অব দ্য রিংস: দ্য ফেলোশিপ অব দ্য রিং

text: দ্য লর্ড অফ দ্য রিংস: দ্য ফেলোশিপ অফ দ্য রিং (ইংরেজি ভাষায়: The Lord of the Rings: The Fellowship of the Ring) জে. আর. আর. টলকিন এর রূপকথার উপন্যাস ত্রয়ীর প্রথমটি থেকে করা চলচ্চিত্র। ২০০১ সালে মুক্তিপ্রাপ্ত এই সিনেমার পরিচালক হলেন পিটার জ্যাকসন। উপন্যাস ত্রয়ীর পরবর্তী দুটি থেকেও পিটার জ্যাকসন সিনেমা তৈরি করেছেন। প্রথম পর্বের কাহিনী ঘটেছে মিড্‌ল-আর্থে। এতে দেখা যায়, ডার্ক লর্ড "সাউরন" একটি রিং তথা আংটি খুঁজছে। এই আংটি পেলে সে সমগ্র বিশ্ব নিজের করতলে নিয়ে আসতে পারবে। ভাগ্যক্রমে এই আংটি পড়েছে হবিট গোত্রের কিশোর "ফ্রোডো ব্যাগিন্স"-এর হাতে। তাই সমগ্র বিশ্বের ভাগ্য নির্ভর করছে ফ্রোডোর উপর। ডার্ক লর্ডের হাত থেকে বাঁচার জন্য সকল গোত্রের নেতারা মিলে আংটি ধ্বংসের ব্যবস্থা করছেন। আংটি ধ্বংসের একমাত্র উপায় মর্ডরদের রাজত্বে গিয়ে মাউন্ট ডুমের আগুনে তা ফেলে দেয়া। মাউন্ট ডুম পর্যন্ত আংটি নিয়ে যাওয়ার জন্যই গঠিত হয় "ফেলোশিপ অফ দ্য রিং"। আংটি থাকে ফ্রোডোর কাছে। আর বাকি আট জন সঙ্গী তাকে রক্ষা করে চলে।


text: ২০০১ সালের ১৯শে ডিসেম্বর ছবিটি মুক্তি পায়। মুক্তির পরপরই দর্শক ও সমালোচকদের কাছে বিপুল প্রশংসা অর্জন করে। মূল উপন্যাসকে বিকৃত না করায় প্রশংসার পরিমাণ আরও বেড়ে গেছে। বক্স অফিসে প্রভূত সফলতা অর্জন করে। বিশ্বব্যাপী এর মোট আয়ের পরিমাণ গিয়ে দাড়ায় ৮৭ কোটি মার্কিন ডলারে। ২০০১ সালের সব ছবির মধ্যে আয়ের দিক দিয়ে এর স্থান ছিল দ্বিতীয় (প্রথম "হ্যারি পটার অ্যান্ড দ্য ফিলোসফার্স স্টোন")। সে সময় "ফেলোশিপ অফ দ্য রিং" ছিল আয়ের দিক দিয়ে সবর্কালের সেরা সিনেমার তালিকায় পঞ্চম।


text: চলচ্চিত্রটি ৭৪তম একাডেমি পুরস্কার আয়োজনে শ্রেষ্ঠ চলচ্চিত্র ও শ্রেষ্ঠ পরিচালনাসহ তেরটি বিভাগে অস্কারের মনোনয়ন লাভ করে এবং দুইটি বিভাগে বাফটা পুরস্কার লাভ করে, যার মধ্যে সেরা চলচ্চিত্র ও সেরা পরিচালনাও ছিল। ২০০৭ সালে অ্যামেরিকান ফিল্ম ইনস্টিটিউটের করা সর্বকালের সেরা ১০০ মার্কিন চলচ্চিত্রের তালিকায় একে ৫০তম স্থানে রাখা হয়। এছাড়া আমেরিকান ফিল্ম ইনস্টিটিউট ছবিটিকে সর্বকালের দ্বিতীয় সেরা রূপকথার সিনেমা হিসেবে আখ্যায়িত করেছে।


title: ক্লিন্ট ইস্টউডের চলচ্চিত্রসমূহ

text: ক্লিন্ট ইস্টউড অভিনীত, পরিচালিত এবং প্রযোজিত সিনেমাগুলোর নাম এই তালিকায় স্থান পেয়েছে। যে ছবিগুলো পরিচালনা করেছেন সেগুলোর পটভূমিতে হলুদ রং দিয়ে দেয়া হয়েছে।


title: ডোমেইন নেম সিস্টেম

text: ডোমেইন নেম সিস্টেম (ডিএনএস) ডোমেইন নেমের সাথে সম্পর্কিত বিভিন্ন তথ্য রাখার একটি ব্যবস্থা। এটি মূলত ফোন বুকের মত কাজ করে। এটি সাধারণ মানুষের বোধগম্য কম্পিউটারের হোস্টনেম যেমন "example.com" কে কম্পিউটারের উপযোগী আইপি এড্রেসে যেমন "208.77.188.166" রুপান্তর করে দেয়, যার মাধ্যমে নেটওয়ার্কিং যন্ত্রাংশগুলি তথ্য বিনিময় করে থাকে। এছাড়া ডিএনএস অন্যান্য তথ্যও রাখে, যেমন মেইল সার্ভারের তালিকা ইত্যাদি। ডিএনএস কিওয়ার্ড ভিত্তিক পুননির্দেশনা ব্যবস্থা পালন করে। বর্তমান ইন্টারনেট ব্যবস্থায় ডিএনএস একটি অবিচ্ছেদ্য অংশ।


title: ডোমেইন নেম সিস্টেম

text: ডিএনএস ফলেই কোন সংস্থা বা প্রতিষ্ঠানকে নেটওয়ার্কের রাউটিং কি রকম হবে সেটি সম্পর্কে চিন্তা না করেও ডোমেইন নাম দেয়া যায়। নেটওয়ার্কের রাউটিং নির্ভর করে সংখ্যাভিত্তিক আইপি এড্রেসের উপরে। একারণে আইপি এড্রেস কোন কারণে পরিবর্তিত হলেও একই হাইপারলিংক বা ইন্টারনেট এড্রেস দিয়ে ওয়েবসাইটে প্রবেশ করা যায় বা মেইল পাঠানো যায়। সুতরাং নেটওয়ার্কের বাহ্যিক আকারের বা গঠনের ওপরে ওয়েবসাইটকে নির্ভর করতে হয় না। এছাড়া আইপি এড্রেসের তুলনায় ডোমেইন নেম অনেক সহজ হয়ে থাকে। যেমন "example.com" মনে রাখা যতটা সোজা এর আইপি এড্রেস 208.77.188.166 মনে রাখাটা ততটা সোজা হবে না। সাধারণ মানুষ ইউআরএল ও ইমেইল এড্রেস মনে রাখে, কম্পিউটার কিভাবে তা খুজে বের করবে তা চিন্তা করে না।


title: ডোমেইন নেম সিস্টেম

text: ডোমেইন নেম সিস্টেমে বিভিন্ন ডোমেইন নেম দেয়া ও সেগুলোকে আইপি এড্রেসের সাথে একীভূত করার কাজটি কয়েকটি অথরিটিভ নেম সার্ভারকে ভাগ করে দেয়া হয়। এসব সার্ভার আলাদাভাবে ডোমেইন নেম নিবন্ধন, পরিবর্তন করার কাজটি করে থাকে ফলে একটি কেন্দ্রীভূত সার্ভারের প্রয়োজন পড়ে না।


title: ডোমেইন নেম সিস্টেম

text: এছাড়া অন্যান্য সেবা সমূহ যেমন আরএফআইডি ট্যাগ, ইউপিসি কোড ইন্টারনেট হোস্টনেমের স্থলে আন্তর্জাতিক অক্ষর ব্যবহার ইত্যাদি কাজেও ডিএনএস ব্যবহার করা হয়।


title: ডোমেইন নেম সিস্টেম

text: কম্পিউটার মেশিনের সাংখ্যিক ঠিকানার বদলে মানুষের উপযোগী নাম ব্যবহার করা শুরু হয়েছিল টিসিপি/আইপি'রও আগে। আরপানেট যুগেও মানুষের উপযোগী নাম ব্যবহার হত। তখন অবশ্য অন্য পদ্ধতি ব্যবহৃত হত। ডিএনএস আবিষ্কার হয় ১৯৮৩ সালে, টিসিপি/আইপি চালুর কিছু পরেই। পুরনো ব্যবস্থায় নেটওয়ার্কের প্রতিটি কম্পিউটার এসআরআই (বর্তমানে এসআরআই ইন্টারন্যাশনাল) থেকে "HOSTS.TXT" নামে একটি ফাইল নিয়ে আসত। এই HOSTS.TXT ফাইল থেকেই সাংখ্যিক ঠিকানা থেকে নামের ম্যাপিং দেয়া থাকত। বর্তমানেও অধিকাংশ আধুনিকতম অপারেটিং সিস্টেমেও একটি হোস্ট ফাইল থাকে যার মাধ্যমে ব্যবহারকারীগণ ডিএনএসের সাহায্য ছাড়াই বিভিন্ন নামকে (যেমন www.example.net) আইপি এড্রেসের (যেমন 208.77.188.166) সাথে সংযোগ করতে পারেন। এই হোস্ট ফাইলের ওপর নির্ভরশীল ব্যবস্থার জন্মগত সমস্যা হচ্ছে যখনই কোন এড্রেসের আইপি এড্রেস পরিবর্তিত হবে, তখন এই এড্রেসের সাথে যোগাযোগে ইচ্ছুক সকল কম্পিউটারকে এই ফাইলটি হালনাগাদ করতে হবে।


title: ডোমেইন নেম সিস্টেম

text: নেটওয়ার্কিংএর প্রসারের সাথে সাথে এমন ব্যবস্থার প্রয়োজন পড়ল যাতে কোন হোস্টের এড্রেস পরিবর্তিত হলেও যাতে তা কেবল একটি স্থানে রেকর্ড করে রাখলেও চলে। অন্যান্য হোস্ট ডাইনামিক্যালি এই পরিবর্তন জানতে পারবে নোটিফিকেশন ব্যবস্থার মাধ্যমে। এভাবে সার্বজনীন একটি ব্যবস্থার তৈরি হবে যাতে সকল হোস্টনেমকে তাদের সংযুক্ত আইপি এড্রেস দিয়ে চেনা যায়।


title: ডোমেইন নেম সিস্টেম

text: জন পোস্টেলের অনুরোধে ১৯৮৩ সালে পল মকাপেট্রিস ডোমেইন নেম সিস্টেম উদ্ভাবন করেন এবং এর প্রথম বাস্তবায়ন ঘটান। এর মূল স্পেসিফিকেশন পাওয়া যাবে আরএফসি ৮৮২ ও আরএফসি ৮৮৩ তে। ১৯৮৭ সালের নভেম্বর মাসে আরএফসি ১০৩৪ ও ১০৩৫ প্রকাশিত হয় যাতে ডিএনএস এর স্পেসিফিকেশন হালনাগাদ করা হয়। ফলে আরএফসি ৮৮২ ও ৮৮৩ বাতিল হয়ে যায়। একাধিক সাম্প্রতিক আরএফসিতে বর্তমান ডিএনএস কোরের বিভিন্ন এক্সটেনশন প্রস্তাব করা হয়েছে।


title: ডোমেইন নেম সিস্টেম

text: ১৯৮৪ সালে বার্কলের চারজন ছাত্র - ডগলাস টেরি, মার্ক পেইন্টার, ডেভিড রিগ্‌ল ও সংনিয়ান ঝুও প্রথম ইউনিক্স সংস্করণ লেখেন যেটি পরবর্তীকালে র‌্যালফ ক্যাম্পবেল দেখাশোনা করতেন। ১৯৮৫ সালে ডিইসি'র কেভিন ডানলপ ডিএনএস বাস্তবায়নের পুনসংস্কার করেন এবং নাম রাখেন বাইন্ড (বার্কলে ইন্টারনেট নেম ডোমেইন, যেটি পূর্বে বার্কলে ইন্টারনেট নেম ডেমন) নামে পরিচিত ছিল। এরপর থেকে বাইন্ডের দেখাশোনা করতেন মাইক ক্যারেলস, ফিল আলকুইস্ট ও পল ভিক্সি। ১৯৯০ সালের শুরুর দিকে উইন্ডোজ এনটি সংস্করণে বাইন্ড দেয়া হয়।


title: ডোমেইন নেম সিস্টেম

text: বাইন্ডের বিভিন্ন নিরাপত্তাজনিত কারণে বিকল্প অনেক নেমসার্ভার ও রিসলভার প্রোগ্রাম প্রকাশিত হয়েছে এবং বিভিন্ন স্থলে ব্যবহৃত হচ্ছে।


title: ডি ডব্লিউ গ্রিফিথ

text: ডেভিড লিউয়েলিন ওয়ার্ক গ্রিফিথ (ইংরেজি ভাষায়: David Llewelyn Wark "D. W." Griffith) (২২শে জানুয়ারি, ১৮৭৫ - ২৩শে জুলাই, ১৯৪৮) প্রভাবশালী মার্কিন চলচ্চিত্র পরিচালক। মার্কিন সিনেমার প্রাথমিক যুগের অগ্রদূতদের মধ্যে অন্যতম এই পরিচালক মলত ডি ডব্লিউ গ্রিফিথ নামে পরিচিত। তার সবচেয়ে বিখ্যাত সিনেমা হচ্ছে ১৯১৫ সালের দ্য বার্থ অফ আ নেশন। বিতর্কিত এই সিনেমা করার পরপরই ১৯১৬ সালে সালে ইনটলারেন্স নামে আরেকটি বিখ্যাত সিনেমা করেছিলেন।


title: উডি অ্যালেন

text: হেউড "উডি" অ্যালেন (ইংরেজি: Woody Allen; জন্ম: ১লা ডিসেম্বর, ১৯৩৫) মার্কিন চলচ্চিত্র পরিচালক, প্রযোজক, অভিনেতা, কৌতুকাভিনেতা, নাট্যকার এবং জ্যাজ সঙ্গীতজ্ঞ। জীবিত মার্কিন চলচ্চিত্র পরিচালকদের মধ্যে অ্যালেন বিশেষ সম্মানিত। তীব্র নাটকীয়তার সাথে কখনও কখনও স্ক্রুবল সেক্স কমেডির মিশ্রণ তার ছবিগুলোকে অনন্য করেছে। রচনা ও পরিচালনার পাশাপাশি তিনি মূলধারার অনেকগুলো ছবিতে অভিনয় করেছেন। তার সিনেমার পেছনে মূল অণুপ্রেরণা হিসেবে কাজ করে সাহিত্য, যৌনতা, দর্শন, মনস্তত্ত্ব, ইহুদি পরিচয়, ইউরোপীয় চলচ্চিত্র এবং নিউ ইয়র্ক সিটি। উল্লেখ্য অ্যালেনের জন্ম নিউ ইয়র্ক সিটিতে এবং জীবনের প্রায় পুরোটা সময়ই এই শহরে কাটিয়েছেন।


title: উডি অ্যালেন

text: অ্যালেন তার কর্মজীবনের স্বীকৃতিস্বরূপ অনেক পুরস্কার ও সম্মাননা লাভ করেছেন। তিনি চারবার একাডেমি পুরস্কার লাভ করেন, এর মধ্যে তিনবার শ্রেষ্ঠ মৌলিক চিত্রনাট্যের জন্য এবং একবার শ্রেষ্ঠ পরিচালনার জন্য। তিনি নয়বার বাফটা পুরস্কার লাভ করেন। তার রচিত "অ্যানি হল" চলচ্চিত্রের চিত্রনাট্যকে রাইটার্স গিল্ড অব আমেরিকা "১০১ কৌতুকপূর্ণ চিত্রনাট্য" তালিকায় সবচেয়ে কৌতুকপূর্ণ চিত্রনাট্যের স্বীকৃতি দিয়েছে। ২০১১ সালে পিবিএস "আমেরিকান মাস্টার্স" টেলিভিশন ধারাবাহিকে তার চলচ্চিত্র জীবনী নিয়ে নির্মিত "উডি অ্যালেন: অ্যা ডকুমেন্টারি" প্রচার করে।


title: এরিন ব্রকোভিচ (চলচ্চিত্র)

text: এরিন ব্রকোভিচ (ইংরেজি ভাষায়: Erin Brockovich) স্টিভেন সোডারবার্গ পরিচালিত মার্কিন চলচ্চিত্র যা ২০০০ সালে মুক্তি পায়। মার্কিন যুক্তরাষ্ট্রের পশ্চিম উপকূলের বৈদ্যুতিক শক্তির বৃহৎ কোম্পানি প্যাসিফিক গ্যাস অ্যান্ড ইলেকট্রিক কোম্পানির বিরুদ্ধে এরিন ব্রকোভিচের আইনী লড়াইয়ের সত্য কাহিনীর উপর ভিত্তি করে সিনেমাটি তৈরি করা হয়েছে। ব্রকোভিচ চরিত্রে অভিনয় করেছেন জুলিয়া রবার্টস। উল্লেখ্য জুলিয়া রবার্টস এই চরিত্রে অবিনয় করার জন্য সেরা অভিনেত্রী হিসেবে একাডেমি পুরস্কার অর্জন করেন। ছবিতে সত্যিকারের এরিন ব্রকোভিচ "জুলিয়া" নামের ওয়েট্রেস হিসেবে কয়েক সেকেন্ডের জন্য অভিনয় করেন যাকে ক্যামিও বলা যেতে পারে। ব্রকোভিচ বলেছেন, ছবির সাথে বাস্তবের মিল শতকরা ৯৮ ভাগ। খুব সামান্যই পরিবর্তন করা হয়েছে এতে।


title: এরিন ব্রকোভিচ (চলচ্চিত্র)

text: ছবিটি সমালোচকদের কাছে বিপুল প্রশংসিত হয়েছে। দর্শকদের কাছেও বেশ জনপ্রিয়তা অর্জন করেছে। ২০০০ সালের ১৯শে মার্চ থেকে ২৬শে মার্চ পর্যন্ত মার্কিন বক্স-অফিসে প্রথম স্থান অধিকার করে ছিল এই সিনেমা। ৫১ মিলিয়ন ডলার বাজেটের এই সিনেমা থেকে মোট আয় হয়েছে প্রায় ২৫৬ মিলিয়ন ডলার। রিভিউ সংগ্রাহক ওয়েবসাইট রটেন টম্যাটোস-এ এর রেটিং ৮৩%, অর্থাৎ শতকরা ৮৩ জন সমালোচকই প্রশংসা করেছেন।


title: এরিন ব্রকোভিচ

text: এরিন ব্রকোভিচ-এলিস (জন্ম: ২২শে জুন, ১৯৬০) মার্কিন আইনজ্ঞ। আইন বিষয়ে কোন প্রাতিষ্ঠানিক শিক্ষা না থাকা সত্ত্বেও ২৮ বিলিয়ন ডলারের প্যাসিফিক গ্যাস অ্যান্ড ইলেকট্রিক কোম্পানিকে হারিয়ে সাধারণ মানুষের অধিকার আদায় করেছিলেন। ১৯৬৩ সালে ক্যালিফোর্নিয়াতে এই বিখ্যাত আইনী লড়াইটি সংঘটিত হয়েছিল। তার এই প্রথম লড়াইয়ের কাহিনী নিয়ে স্টিভেন সোডারবার্গ এরিন ব্রকোভিচ নামে একটি চলচ্চিত্র নির্মাণ করেছেন। সিনেমার সুবাদে তার খ্যাতি আরও ছড়িয়ে পড়েছে। সিনেমা মুক্তি পাওয়ার পরই তিনি এবিসি চ্যানেলে "চ্যালেঞ্জ অ্যামেরিক উইথ এরিন ব্রকোভিচ" এবং "লাইফটাইম" চ্যানেলে "ফাইনাল জাস্টিস" নামে দুটি অনুষ্ঠানে উপস্থাপনা করেছেন।


title: ককবরক ভাষা

text: ককবরক ভাষা (তিপ্রাকক বা ত্রিপুরি ভাষা নামেও পরিচিত) ভারতের ত্রিপুরা অঙ্গরাজ্য এবং পার্শ্ববর্তী বাংলাদেশে বসবাসরত ত্রিপুরি জাতির লোকদের মাতৃভাষা। ককবরক শব্দটি দুইটি অংশ নিয়ে গঠিত। কক অর্থ "ভাষা" আর বরক অর্থ "মানুষ", বিশেষিত অর্থে ত্রিপুরি জাতির মানুষ; অর্থাৎ ককবরক কথাটির অর্থ ত্রিপুরি মানুষের ভাষা।


title: ককবরক ভাষা

text: ককবরক ভাষাটি বিভিন্ন রূপে ১ম শতাব্দী থেকেই এই অঞ্চলে প্রচলিত। ঐ শতকে ত্রিপুরার রাজাদের ইতিহাস লিখিত আকারে প্রথম সংরক্ষণ করা শুরু হয়। যে লিপিতে ককবরক ভাষাটি লেখা হত, তার নাম কোলোমা লিপি। ত্রিপুরার রাজাদের কাহিনী "রাজরত্নকর" নামের গ্রন্থে লিপিবদ্ধ করা হয়। বইটি আদিতে দুর্লবেন্দ্র চোনতাই কোলোমা লিপি ব্যবহার করে ককবরক ভাষাতে রচনা করেছিলেন।


title: ককবরক ভাষা

text: পরবর্তীতে শুক্রেশ্বর ও বাণেশ্বর নামের দুই ব্রাহ্মণ গ্রন্থটিকে প্রথমে সংস্কৃত ভাষায় ও পরে ১৪শ শতকে বাংলা ভাষায় অনুবাদ করেন। ককবরক ভাষায় লেখা আদিগ্রন্থটির আজ আর কোনও অস্তিত্ব নেই। ১৪শ শতক থেকে ২০শ শতক পর্যন্ত ককবরক ভাষাকে স্থানীয় মানুষের মুখের ভাষায় পর্যবসিত করা হয় এবং বাংলা ভাষাকে ত্রিপুরার রাজদরবারের ভাষা বানানো হয়।


title: ককবরক ভাষা

text: ১৯৭৯ সালে ককবরক ভাষাকে ভারতের ত্রিপুরা অঙ্গরাজ্যের সরকারি ভাষার স্বীকৃতি দেওয়া হয়। বর্তমানে এটিকে ভারতের একটি জাতীয় ভাষার মর্যাদা দেওয়া হবে কি না, তা নিয়ে বিতর্ক চলছে।


ককবরক ভাষা


title: উচ্চ-কর্মদক্ষতা কম্পিউটিং

text: উচ্চ-কর্মদক্ষতা কম্পিউটিং () বলতে সুপারকম্পিউটার এবং কম্পিউটার গুচ্ছ ব্যবহার করে উচ্চতর কম্পিউটিং সমস্যা সমাধান করাকে বোঝায়। বর্তমানে যেসমস্ত কম্পিউটার ব্যবস্থার কর্মদক্ষতা টেরাফ্লপ্‌স এককে অর্থাৎ সেকেন্ডে ১০ টি ভাসমান বিন্দু অপারেশনের ক্ষমতার এককে গণনা করা হয়, সেইগুলিকে উচ্চ-কর্মদক্ষতাবিশিষ্ট কম্পিউটার গণ্য করা হয়।


title: উচ্চ-কর্মদক্ষতা কম্পিউটিং

text: উচ্চ-কর্মদক্ষতা কম্পিউটিঙের ধারণা মূলত বৈজ্ঞানিক গবেষণার সাথে সম্পর্কিত। এ সংক্রান্ত আরও একটি পরিভাষা "উচ্চ-কর্মদক্ষতা কারগরি কম্পিউটিং"-এর (High-performance technical computing বা HPTC) মাধ্যমে সাধারণত প্রকৌশলবিদ্যায় ব্যবহৃত গুচ্ছ-ভিত্তিক কম্পিউটিঙের ব্যবহারকে বোঝানো হয়। সম্প্রতি ডাটা ওয়্যারহাউস বা তথ্যগুদাম, লাইন-অভ-বিজনেস অ্যাপ্লিকেশন, এবং ট্রানজ্যাকশন প্রক্রিয়াকরণ, ইত্যাদি ব্যবসায়িক ক্ষেত্রে উচ্চ-কর্মদক্ষতা কম্পিউটিং প্রয়োগ করা হচ্ছে।


title: উচ্চ-কর্মদক্ষতা কম্পিউটিং

text: উচ্চ-কর্মদক্ষতা কম্পিউটিং কথাটি সুপারকম্পিউটিং পরিভাষাটির পরে উদ্ভাবন করা হয়েছে। কখনো কখনো দুটো একই অর্থে প্রয়োগ করা হয়। তবে অন্যান্য ক্ষেত্রে সুপারকম্পিউটিং বলতে উচ্চ-কর্মদক্ষতা কম্পিউটিং-এর একটি শক্তিশালী উপসেটকে বোঝানো হয়।


title: বাংলা ধ্বনিতত্ত্ব

text: বাংলা ধ্বনিতত্ত্ব বলতে বাংলা ভাষাতে ব্যবহৃত যাবতীয় ধ্বনির বিবরণ, এগুলির উচ্চারণ ও ব্যবহারবিন্যাসের আলোচনাকে বোঝায়। বাংলা ভাষার ঔপভাষিক বৈচিত্র্য ব্যাপক এবং বিভিন্ন বাংলা উপভাষার ধ্বনিব্যবস্থাও তাই স্বতন্ত্র। এই নিবন্ধে কেবলমাত্র মান্য বা আদর্শ চলিত বাংলা ভাষার ধ্বনিতত্ত্বের বিবরণ দেওয়া হয়েছে।


title: বাংলা ধ্বনিতত্ত্ব

text: বাংলা ভাষাতে ৭টি পূর্ণ স্বরধ্বনি আছে; এগুলিকে অ, আ, ই, উ, এ, ও এবং অ্যা বর্ণ দিয়ে নির্দেশ করা যায়। পূর্ণস্বরধ্বনিগুলিকে নাকি স্বরে বা অনুনাসিকভাবেও উচ্চারণ করা যায় (ঁ দিয়ে নির্দেশ করা হয়)। এছাড়াও বাংলা ভাষাতে অর্ধস্বরধ্বনি আছে চারটি; এগুলি ই, উ, এ এবং ও স্বরধ্বনিগুলির অর্ধোচ্চারিত রূপ। পূর্ণ এবং অর্ধস্বরধ্বনিগুলি একত্রিত হয়ে বাংলায় ১৭টির মত দ্বিস্বরধ্বনি উচ্চারিত হয়; এগুলিকে অয়, অও, আউ, আয়, আও, ইই, ইউ, এই, এউ, এও, অ্যায়, অ্যাও, ওই, ওউ, ওয়, ওও দিয়ে নির্দেশ করা যেতে পারে।


title: বাংলা ধ্বনিতত্ত্ব

text: লিখিত বাংলার বর্ণমালা, যা স্কুল কলেজে শিক্ষা দেওয়া হয়, সেগুলিতে ঈ, ঊ, ঋ, ৯-এর অস্তিত্ব থাকলেও উচ্চারণের ক্ষেত্রে এগুলি স্বরধ্বনি হিসেবে উচ্চারিত হয় না। দীর্ঘ ঈ এবং দীর্ঘ ঊ সংস্কৃতে দীর্ঘভাবে উচ্চারিত হলেও কথ্য বাংলাতে সবসময় দীর্ঘ উচ্চারিত হয় না। ঋ-কে রি এবং ৯-কে লি হিসেবে উচ্চারণ করা হয়। অন্যদিকে অ্যা স্বরধ্বনিটি বাংলার একটি মৌলিক পূর্ণ স্বরধ্বনি হলেও শিক্ষামাধ্যমে প্রচলিত বর্ণমালাতে একে সেভাবে স্থান দেয়া হয়নি। বাংলা ভাষাতে দ্বিস্বরধ্বনির সংখ্যা সতেরটির মত হলেও কেবল ওই এবং ওউ-এর জন্য আলাদা দুইটি বর্ণ আছে, যথাক্রমে ঐ এবং ঔ, এবং এগুলিকে স্কুলপাঠ্য বর্ণমালার স্বরবর্ণ ভাগে স্থান দেওয়া হয়েছে।


title: বাংলা ধ্বনিতত্ত্ব

text: নিচে আন্তর্জাতিক ধ্বনিমূলক বর্ণমালাতে বাংলা স্বরধ্বনিগুলি উচ্চারণস্থল ও উচ্চারণকৌশল অনুযায়ী ছক আকারে দেখানো হল।


title: ফোর্ট উইলিয়াম, কলকাতা

text: ফোর্ট উইলিয়ম কলকাতা শহরে অবস্থিত একটি দুর্গো। প্রাচ্যে ব্রিটিশরাজের সামরিক শক্তির সবচেয়ে বড় নিদর্শন। অদ্যাবধি পূর্বভারতে ভারতীয় সৈন্যবাহিনীর দুর্গ হিসেবে এটি ব্যবহূত হয়। বাস্তবে দুটি ফোর্ট উইলিয়ম ছিল: একটি পুরাতন, অন্যটি নতুন। পুরানো দুর্গটি ইস্ট ইন্ডিয়া কোম্পানির সূচনাকালের সৃষ্টি। দুর্গপ্রাচীরের দক্ষিণ-পূর্বাংশ এবং তৎসংলগ্ন দেয়ালের নির্মাণকাজ শুরু করেন স্যার চার্লস আইয়ার। তাঁর উত্তরসূরি জন বিয়ার্ড ১৭০১ সালে উত্তর-পূর্বাংশের দুর্গপ্রাচীর সংযোজন করেন। ১৭০২ সালে তিনি দুর্গের মধ্যভাগে ‘ফ্যাক্টরি’ ( বাণিজ্যকুঠি ) বা ‘গভর্নমেন্ট হাউস’ নির্মাণ শুরু করেন এবং ১৭০৬ সালে তা সম্পন্ন হয়। অতঃপর ইংল্যান্ডের রাজার সম্মানে দুর্গটির নামকরণ করা হয় ফোর্ট উইলিয়ম।